
C  ^  Hiirelle  yleisölle  tarkoitetuissa  kaupungin-  ja 
kunnankirjastoissa  oli  ennen  hämäävää  to- 
deta,  millainen  tarjonnan  kirjavuus  vallitsi 
osastossa  uskonto  ja  filosofia.  Joskus  psykologia¬ 
kin  oli  mukana  samassa  keitoksessa.  Hyllyissä 
oli  tarjolla  kunnollisia  tietokirjoja  ja  alan  perus¬ 
teoksia,  jotka  kriittinen  arviointi  olisi  kelpuutta¬ 
nut  vaikka  yliopistollisiksi  oppikirjoiksi.  Mutta 
niiden  rinnalla  samassa  osastossa  oli  kirjava 
joukko  teoksia,  jotka  tuntuivat  olevan  väärässä 
paikassa.  Ne  liikkuivat  jossakin  uskonnon,  filo¬ 
sofian  ja  psykologian  tuolla  puolen. 

Nykyään  kirjastot  ovat  ottaneet  käyttöön  uuden 
luokitustermin:  rajatieto.  Tällainen  luokitus  on  si¬ 
käli  paikallaan,  että  nyt  uskonnon,  filosofian  ja 
psykologian  hyllyköt  ovat  siistiytyneet  ja  todella  si¬ 
sältävät  näiden  otsikoiden  alle  kuuluvaa  kirjalli¬ 
suutta  myös  yliopistollisten  oppiaineiden  edustaji¬ 
en  kriittisin  silmälasein  katsottuna.  Nyt  kehtaa  pu¬ 
nastumatta  silmäillä  myös  uskontoa  käsitteleviä 
tietokirjoja.  Jokunen  lapsus  kirjojen  luokittelussa 
saattaa  edelleen  esiintyä,  mutta  yleistilanne  on 
erittäin  tyydyttävä  tai  suorastaan  hyvä.  Suuri  yleisö 
saa  kunnollista  tietoa  uskonnoista  ja  uskontojen 
tutkimuksesta. 

Ensimmäisiä  askeleita  kohti  tieteellistä  ajattelua 
ja  uuden  oppimista  on  ilmiöiden  luokittelu.  Jos 
kirjastot  pystyvät  asianmukaisesti  luokittelemaan 
tarjolla  olevat  kirjat  niin,  että  tietokirjat  erotetaan 
kaunokirjallisuudesta  ja  faktat  fiktiosta,  ne  ovat 
tehneet  asiakkailleen  suuren  palveluksen.  Tiedon 
tulva  yhtä  hyvin  kirjastoissa  kuin  internetissäkin 
on  valtava.  Käyttäjän  ongelmana  on  löytää  luotet¬ 
tavaa  tietoa.  Oikeilla  luokituksilla  kirjastot  palvele¬ 
vat  vilpittömiä  tiedonetsijöitä.  Tehtävä  ei  suinkaan 
aina  ole  helppo.  Rajapinnat  ovat  laajoja  ja  epäsel¬ 
viä.  Kirjastoissa  on  tavallista  tehdä  eri  osasto  tai 
alaosasto  kristinuskolle  ja  muille  uskonnoille.  Jos¬ 
kus  asiantuntijatkin  voivat  kiistellä  siitä,  missä  raja 
kulkee.  Erityisesti  uususkontojen  rajaaminen  on 
vaikeaa,  kun  ne  usein  yhdistävät  elementtejä  kris¬ 
tinuskosta  ja  itämaisista  uskonnoista  ja  paranor¬ 
maalit  ilmiöt  saattavat  yhdistyä  mystisiin  uskonnol¬ 
lisiin  elementteihin.  Harri  Heinon  kirjat  ovat  hy¬ 
viä  apuvälineitä  myös  kirjastoväelle  kirjojen  luo¬ 
kittelua  varten. 


Teologia 

Ja  rajatiiito 

Uskonnot  tulevat  lähelle  rajatiedon  aluetta,  kos¬ 
ka  niissä  uskotaan  asioihin,  joiden  olemassaoloa 
tai  paikkansa  pitävyyttä  ei  voida  tieteellisesti  osoit¬ 
taa.  Uskominen  on  osa  uskonnon  harjoitusta.  Teo¬ 
logia  ja  uskontojen  tutkimus  ovat  kuitenkin  asia 
erikseen.  Tutkimuksessa  pyritään  antamaan  luotet¬ 
tava  ja  asianmukainen  kuva  tutkimuskohteesta: 
miten  uskonto  on  syntynyt,  mitä  tiedetään  sen  py¬ 
histä  kirjoituksista,  millainen  on  sen  oppiraken¬ 
nelma  ja  etiikka,  miten  sen  uskonnonharjoitus  on 
muuttunut  ja  kehittynyt,  mikä  on  ollut  uskonnon 
yhteiskunnallinen  vaikutus.  Uskontojen  edustajat 
eivät  aina  suhtaudu  myönteisesti  uskontonsa  tie¬ 
teelliseen  tutkimiseen.  Kuitenkin  yhteiskunnan  ja 
ihmisten  yhteinen  etu  vaatii  uskontojen  tutkimus¬ 
ta,  puolueettoman  tiedon  tuottamista. 

Otan  yhden  triviaalin  esimerkin  siitä,  miten  väi¬ 
tettyjä  paranormaaleja  ilmiöitä  lähestytään  tutki¬ 
muksen  keinoin  teologiassa.  Kautta  aikojen  kristit¬ 
tyjen  eri  suuntauksilla  ja  ryhmillä  on  ollut  oma 
käsityksensä  siitä,  mitä  merkitsee,  että  Raamattu 
on  Jumalan  sanaa  tai  inspiroitu  kirja  tai  Pyhän 
hengen  vaikutuksesta  syntynyt.  Parin  viimeisen 
vuosisadan  aikana  tutkimus  on  kiistatta  osoittanut, 
että  Raamatun  kirjojen  syntyprosessi  on  ollut  sa¬ 
mantapainen  kuin  muidenkin  kirjojen  tai  alun 
perin  suullisen  perimätiedon  kokoelmien.  Kirjoit¬ 
tajat  ovat  käyttäneet  lähteitä  ja  useat  kirjat  on  toi¬ 
mitettu  moneen  kertaan  uudelleen. 

Tällainen  tieto  sulkee  pois  eräät  paranormaalit 
hypoteesit  kuten  automaattikirjoituksen.  Järkevä 
ihminen  ottaa  tutkimusten  tuottaman  tiedon  huo¬ 
mioon  ja  sopeuttaa  uskonsa  sen  mukaan.  Teologi¬ 
an  harjoittamiseen  sopii  erinomaisen  hyvin  uusi 
skeptikkojen  tunnuslause  "Rohkene  ajatella”.  Teo¬ 
logia  alkaa  sen  oivaltamisesta,  että  ajatteleminen 
on  sallittua  ja  järkeään  saa  käyttää.  Uskonnollisia 
ja  paranormaaleja  ilmiöitä  on  opittava  tarkastele¬ 
maan  kriittisesti,  ettei  olisi  minkä  tahansa  ufous- 
kon  tai  itsemurhalahkon  vietävissä. 

Raija  Sollamo 
Ensimmäinen  vararehtori 
Eksegetiikan  professori 
Helsingin  yliopisto 


2  SUPIHI»  1/IJää 


-V  SKIilM  IKKI) 


;r' 


4/99 


Numero  43 


Julkaisija 
Skepsis  Ry 
PL  483 

00101  Helsinki 
www.skepsis.fi 

Päätoimittaja 
Marketta  Ollikainen 

Toimitus 

LavengriPress 
Neljäs  Linja  17-19  A  26 
00530  Helsinki 
puhelin  (09)  72  619  72 
e-mail: 

marketta,  ollikainen@helsinki.fl 

Taitto  Ö  kansi 
Juha  Keränen 

Kaikki  tässä  lehdessä  julkaistut  kirjoitukset 
ovat  kirjoittajien  omia  mielipiteitä,  eivätkä 
edusta  toimituksen,  Skepsiksen  tai  ECSOm 
virallista  kantaa. 

ISDN  0786-2571 

Painopaikka 

Nykypaino 


Ajasta  ja  ajanlaskusta  vuosituhannen  vaihtuessa 
Ilpo  V.  Salmi 

Sextus  Enipiricus,  epäilyn  profeetta . 

Raimo  Lehti 


4 

10 


Valkosipulista  ei  ole  lääkkeeksi 
Sari  Ekholm 


20 


Lumevaikutus  uskomuslääkinnässä . 

Pekka  Reinikainen 
Skeptikot  vastaan  rajatiedon  harrastajat 
Olavi  Kiviniemi 


24 

30 


Toimitukselta . 

Bara  Normal . 

Kolumni . 

Puheenjohtajan  palsta 

Lyhyet  . 

Kirjat . 

Tulevia  tapahtumia  .... 
English  Summary . 


9 


28 

•32 

40 

43 

44 


i/im  3 


Ilpo  V.  Salmi 


Ajasta  ja  ajanlaskuista 

inosiiiilaiiiieii  lailitnessa 

Kuka  keksi  ajanlaskun? Miten  aikaa  on  laskettu  eri  kulttuureissa? 

Miksi  vuosituhat  vaihtuu  nyt,  eikä  vasta  ensi  vuonna?  Ihmisellä  on  taipumusta 
muokata  aikakäsityksensä  omiin  elinehtoihinsa  sopivaksi. 


jasta  puhuttaessa  on  tapana  siteerata 
kirkkoisä  Augustinusta,  joka  totesi  kyllä¬ 
kin  tietävänsä,  mitä  aika  on,  vaikkakaan 
ei  tiennyt,  mitä  tällaiseen  kysymykseen  olisi  pi¬ 
tänyt  vastata.  Augustinus  oli  Hippon  piispa  (k. 
430),  joka  nuorempana  oli  ollut  skeptikko  ja 
uusplatonisti.  Hän  odotti  aikalaistensa  tavoin 
Jeesuksen  pikaista  toista  tulemista,  apokalypsia, 
ja  oli  intohimoisesti  kiinnostunut  ajasta.  Hänen 
ajan  filosofointinsa  on  vaikuttanut  paljon  kris¬ 
tinuskon  aikakäsitykseen  ja  sitä  kautta  myös 
meidän  ajatteluumme. 

Toinen  länsimaisen  aikakäsityksemme  arkkitehti 
on  Isaac  Newton,  joka  kosmisten  liikelakiensa 
pohjaksi  määritteli  absoluuttisen  ajan  ja  avaruu¬ 
den.  Hänen  mukaansa  aika  kaikesta  muusta  riip¬ 
pumatta  virtasi  kaikenläpäisevänä  kymenä  ja  ava¬ 
ruus  -  myöskin  kaikesta  muusta  riippumatta  - 
ikuisesti  levollisena  olla  möllötti.  Newtonin  näke¬ 
mystä  kritisoi  muun  muassa  Leibniz,  jolle  aikaa 
sinänsä  ei  oikeastaan  ollut  olemassakaan.  Oli  vain 
tapahtumien  järjestys. 

Albert  Einsteinin  suhteellisuusteoriassa  havait¬ 
sijan  liikkeestä  ja  vetovoimakentän  suuruudesta 
riippuvainen  ajan  riento  oli  lähempänä  Leibnizin 
kuin  Newtonin  näkemystä.  Siitä  huolimatta  yhä 
edelleen  monen  niin  sanotun  intellektuellinkin 
vaistomainen  ajan  ja  tilan  käsitys  on  newtonilai- 
nen.  Aika  ja  avaruus  mielletään  yhä  enemmän  tai 
vähemmän  absoluuttiseksi. 

Mihin  ajanlaskumme  perustuu? 

Juuret  auringon  kiertoon  perustuvassa  ajanlaskus¬ 
samme,  jota  noin  puolet  ihmiskunnasta  noudat¬ 
taa,  ja  loputkin  joutuvat  ottamaan  sen  huomioon, 
löytyvät  faraoiden  Egyptistä  ja  antiikin  Roomasta. 
Egyptissä  otettiin  käyttöön  niin  sanottu  hallinnol¬ 
linen  ajanlasku  noin  5  000  vuotta  sitten.  Vuodessa 
oli  365  päivää  ja  se  jakaantui  kahteentoista  30  päi¬ 


vän  mittaiseen  kuukauteen  sekä  viiteen  lisäpäi¬ 
vään,  jotka  tavallisesti  liitettiin  vuoden  loppuun. 
Kun  karkauspäiviä  ei  tunnettu,  tällainen  hallin¬ 
nollinen  ajanlasku  edisti  neljässä  vuodessa  yhden 
vuorokauden,  reilun  sadan  vuoden  kuluttua  oltiin 
jo  kuukausi  edellä. 

Hallinnollinen  kalenteri  ja  todelliset  vuodenajat 
olivat  siis  koko  ajan  enemmän  tai  vähemmän  pie¬ 
lessä.  Siksi  farao  Ptolemaios  III  Euergetes  (v.  238 
e. a. a.)  yritti  korjata  kalenteria  siirtämällä  ajanlas¬ 
kua  noin  80  vuorokautta  ja  ottamalla  käyttöön 
joka  neljäs  vuosi  lisättävän  karkauspäivän.  Muu¬ 
toksen  perustelut  ovat  mielenkiintoiset.  Niissä  pu¬ 
hutaan  tiedon  tai  tieteen  (rekh)  laeista.  Poliittisista 
syistä  korjaus  ei  kuitenkaan  mennyt  sellaisenaan 
läpi. 

Roomassa  Caesarin  tehtäviin  oli  konsulin  viras¬ 
saan  kuulunut  varsin  sekavasta  roomalaisten  ajan¬ 
laskusta  huolehtiminen.  Kun  hänellä  oli  muutakin 
tekemistä,  esimerkiksi  mattokaupat  Kleopatran 
kanssa,  ajanlasku  vähitellen  ajautui  pois  auringon 
kierrosta  ja  muun  muassa  maanviljelykseen  liitty¬ 
viä  uskonnollisia  juhlia  vietettiin  satokauden  suh¬ 
teen  aivan  väärään  aikaan.  Caesar  päättikin  remon¬ 
toida  koko  silloisen  ajanlaskujärjestelmän  kreikka- 
lais-aleksandrialaisen  tähtitieteilijän  Sosigeneen 
avustuksella.  Vuoteen  (nykyisen  ajanlaskun  mu¬ 
kaan  vuoteen  46  e. a. a.)  lisättiin  peräti  80  päivää. 
Näin  saatiin  vuodenajat  kohdalleen.  Samalla  kar¬ 
kauspäivän  sääntöä  tarkennettiin  ja  vuoden  alku 
siirrettiin  maaliskuun  alusta  tammikuun  alkuun. 
Caesar  sijoitti  karkauspäivän  24:nnelle  päivälle 
helmikuuta. 

Monet  tietosanakirjat  väittävät,  että  Rooman  se¬ 
naatti  olisi  Caesarin  kuoleman  ja  myöhemmin 
myös  keisari  Augustuksen  kuoleman  jälkeen 
muuttanut  kuukausien  pituuksia.  Näin  ei  kuiten¬ 
kaan  tapahtunut,  ainoastaan  heinä-  ja  elokuun  ni¬ 
met  -  Julius  ja  Augustus  (vrt.  engl.  July,  August)  - 
muutettiin.  Kuukaudet  olivat  kyseisten  herrojen 
syntymäkuukausia. 

Gregoriaaninen  ajanlasku 

Gaius  Julius  Caesarin  toteuttama  juliaaninen  ka¬ 
lenteri  ei  ottanut  huomioon  sitä,  että  vuosi  ei  ole 
tasan  365  päivää  ja  kuusi  tuntia,  vaan  1 1  minuut¬ 
tia  lyhyempi.  Vuosisatojen  kuluessa  tämä  pieni 
ero  summautui  ja  1500-luvulle  tultaessa  oltiin  jo 
noin  kymmenen  päivää  pielessä.  Korjatakseen  asi¬ 
an  paavi  Gregorius  XIII  otti  käyttöön  niin  sano¬ 
tun  uuden  luvun,  eli  pääosin  sen  ajanlaskun,  jota 
me  nytkin  noudatamme. 

Ylrdentoista  minuutin  ero  kompensoitiin  jättä¬ 
mällä  osa  karkauspäivistä  pois.  Siirtymävuonna 
1582  hypättiin  paavin  bullan  käskemällä  lokakuun 
neljännestä  päivästä  suoraan  viidenteentoista  päi¬ 
vään,  jolloin  lokakuu  oh  vain  20  vuorokauden 
mittainen. 

Aikalaiset  eivät  olleet  asiaan  tyytyväisiä,  vaikka 
"harmaata  syysaikaa”  lyhennettiinkin.  Muun  mu¬ 
assa  Englannissa,  jossa  muutos  runnottiin  läpi  vas¬ 
ta  1752,  kalenterin  rukkaus  synnytti  ihmishenkiä- 
kin  vaatineita  mellakoita. 

Vaikka  ajanlaskua  korjattiinkin  tähtitieteen  avul¬ 
la,  syyt  olivat  etupäässä  uskonnolliset:  pääsiäisen 
saaminen  paikalleen.  Jo  vuonna  325  Nikean  kir¬ 
kolliskokouksessa  oh  kiistelty  niin  sanotusta  pääsi- 
äissäännöstä,  josta  on  hieman  erilaisia  tulkintoja 
tänäänkin:  Pääsiäinen  on  kevätpäivän  tasauksen 
jälkeisen  täydenkuun  jälkeinen  sunnuntai  jne. 

Pienempiä  karkauspäivään  liittyviä  korjauksia 
on  tehty  vielä  myöhemminkin  -  esimerkiksi  vuon¬ 
na  1712  Ruotsi-Suomessa  pidettiin  kaksi  karkaus- 
päivää.  Viimeinen  tehtiin  viime  vuonna,  jolloin 
Suomessa  säädettiin  viimeisenä  Euroopassa,  että 
vuonna  2000  karkauspäivä  siirtyy  helmikuun 
24:nnestä  päivästä  29:een  päivään.  Suomessa  kun 
on  tapana  merkitä  kalentereihin  myös  nimipäivät, 
toisin  kuin  muualla  Euroopassa. 

Miksi  vuosi  2000? 

Eräs  länsimaisen  ajanlaskun  historian  tärkeä  muu¬ 
tos  tapahtui  melko  huomaamatta.  Vuonna  532 
munkki  Dionysius  Exiguus  laati  pääsiäistauluk- 
konsa  ja  samalla  otti  käyttöön  tavan  laskea  vuosia 
Kristuksen  syntymästä.  Käytäntö  yleistyi  kuitenkin 


Minulta  ilmiöiden  tutkit  maailmaa 
Mikä  on  se?  Miks  sen  viisas  tajuaa? 

Vain  utukuva  valtameren  yllä, 
joka  valtamereen  jälleen  vajoaa. 

Omar  Khayam 


vasta  800-1 000-luvuilla,  lopullisesti  oikeastaan 
vasta  1600-luvulla. 

Kun  Exiguus  ei  tuntenut  tai  ei  käyttänyt  nollaa, 
hän  aloitti  vuodesta  yksi.  Lisäksi  hän  ehkä  laski 
Jeesuksen  syntymää  määrittäessään  yhden  nelivuo- 
tisjakson  liian  vähän.  Ajanlaskumme  pitäisi  siis 
olla  -H  1-1-4  vuotta  pidemmällä. 

Jos  tarkkoja  ollaan,  täydet  vuosikymmenet,  vuo¬ 
sisadat  ja  vuosituhannet  täyttyvät  vasta  01  ja  niin 
edelleen.  Ihmiskunta  on  kuitenkin  ollut  aina  hä¬ 
täinen.  20:nnen  vuosisadan  alkua  juhlittiin  esi¬ 
merkiksi  jo  vuonna  1900. 

Pulmasta  pääsee,  jos  ajanlaskua  ajattelee  ihmis¬ 
kunnan  matkamittarina  (odometer),  jossa  nume¬ 
rosarja  1999  kiertyy  sarjaksi  2000.  Hetki  on  var¬ 
masti  dramaattisempi  kuin  vuoden  2000  vaihtu¬ 
minen  vuodeksi  2001.  Yksi  käytännön  hyöty  nykyi¬ 
sestä  laskutavasta  on  se,  että  Millennium  juhlien 
aatto  osuu  nyt  perjantaille.  Ensi  vuonna  se  olisi 
karkausvuoden  vuoksi  sunnuntaina. 

Ajanmitta  täsmentyy 

Egyptiläinen  kalenteri  edisti  kuukauden  120  vuo¬ 
dessa.  Juliaanisessa  kalenterissa  kuukauden  virhe 
olisi  vaatinut  noin  4500  vuotta.  Meidän  kalenteris¬ 
samme  sama  virhe  vaatisi  100  000  vuotta. 

Tuhatluvulla  antiikin  sivistysperinteen  vaalijoik¬ 
si  olivat  tulleet  arabit.  Khorasanin  sulttaani  määrä¬ 
si  kahdeksan  matemaatikkoa  uudistamaan  kalen¬ 
teria,  joka  otettiin  käyttöön  vuonna  1079.  Tulos  oli 
tarkempi  kuin  meidän.  Heidän  kalenterissaan 
kuukauden  virhe  syntyisi  vasta  12  miljoonassa 
vuodessa.  Yksi  näistä  seldzukien  valtakunnan  ajan 
arkkitehdeistä  oli  monille  aivan  toisista  yhteyksistä 
tunnettu  runoilija  Omar  Khayam  -  Teltantekijä. 
Hänen  runojaan  luettiin  1950-luvulla  muun  mu¬ 
assa  suomalaisissakin  kapakoissa. 

Vuorokauden  alku  on  aloitettu  -  aikakausista  ja 
kulttuureista  riippuen  vähän  eri  tavoin:  aamuhä¬ 
märästä,  auringon  noususta,  -laskusta,  keskiyöstä 
tai  keskipäivästä.  Meidän  nollahetkemme  sijoitet¬ 
tiin  aikanaan  keskiyöhön,  koska  katsottiin,  että  sil¬ 
loin  aikaan  sidottuja  töitä  olisi  vähiten  kesken. 

Tuntikäsite  periytyy  sekin  Egyptistä.  Egyptiläi¬ 
set,  jotka  rakastivat  kymmenjärjestelmää,  jakoivat 
yönsä  ja  päivänsä  erikseen  10-1-2  =12  osaan,  niin 
sanottuun  vuodenaikatuntiin.  Yön  kulumista  seu¬ 
rattiin  tähdistä  ja  päivän  auringosta  tai  molempia 
vesikellosta.  Niin  sanotun  uuden  valtakunnan  ai¬ 
kana  (runsas  3  000  vuotta  sitten)  otettiin  käyttöön 
24:n  tunnin  vuorokausi. 

Jotta  vesikello  näyttäisi  oikein.  Kreikassa  määri¬ 
teltiin  tunnin  pituudeksi  päiväntasausten  aikana 
mitattu  tunnin  kesto  eli  meidän  60  minuuttiam¬ 
me.  Tunti  jaettiin  Babyloniasta  peräisin  olevan  60- 

järjestelmän  mukaan  pienempiin  (minutus)  yksik¬ 
köihin  ja  se  myöhemmin  toisen  (sekundus)  kerran 
saman  järjestelmän  mukaisesti  60  sekuntiin.  Tar¬ 
kan  ajanhetken  tietämisen  tarve  oh  alunperin  us¬ 
konnollinen.  Egyptissä  uskonnollisista  syistä  yön 
tuntien  päättyminen  piti  osua  kohdalleen  kuten 
myöhemmin  luostareissa  rukoushetkien  ajankoh¬ 
dat.  Tarkan  kellon  kehittämisen  taustalla  ovat  kui¬ 
tenkin  ennen  kaikkea  maalliset  syyt.  Pituusasteen 
(longitudi)  määritys,  jotta  aluksen  paikka  merellä 
voitiin  tietää,  tapahtui  kellon  avulla.  Myös  maalii¬ 
kenteen  kehittyessä  tarvittiin  yhtenäistä  aikaa. 

Meidän  tarkkuuskellomme  käyvät  koordinoitua 
maailmanaikaa  (UTC  =  Universal  Time  Coordi- 
nated,  koordinoitu  maailmanaika),  joka  on  suun¬ 
nilleen  sama  kuin  Greenwichin  aika  (GMT). 
Mutta  siinä,  kun  GMT  pyöri  maapallon  kanssa, 
UTG  seuraa  atomien  värähtelyä.  Jotta  kellot  pysyi¬ 
sivät  hidastuvan  maan  pyörimisen  ja  siis  auringon 
kierron  tahdissa,  noin  puolentoista  vuoden  välein 
UTCihen  lisätään  karkaussekunteja,  yksi  kerral¬ 
laan.  Viimeksi  tällainen  tehtiin  viime  vuodenvaih¬ 
teessa. 

Ajanlasku  sidoksissa  kulttuuriin 

Vaikka  meistä  tuntuu,  että  elämme  ajan  rautaises¬ 
sa  kuristusotteessa  ilman  vaihtoehtoja,  on  asia  lop¬ 
pujen  lopuksi  päinvastoin.  Jokainen  kulttuuri  ja 
yhteisö  on  muokannut  aikakäsityksensä  omiin 
elinehtoihinsa  sopivaksi.  Esimerkiksi  Hopi-intiaa- 
nien  ja  Afrikan  nuerien  kielissä  ei  ole  ajan  kulu¬ 
mista  kuvaavia  sanoja  lainkaan. 

Monissa  kulttuureissa  on  ollut  samanaikaisesti 
käytössä  kaksi  tai  useampia  aikoja.  Esimerkiksi 
muinaisilla  egyptiläisillä  oli  sekä  kuukalenterinsa, 
Siriuskalenterinsa  että  hallinnollinen  ajanlaskun¬ 
sa.  Mayoilla  oli  käytössään  aurinkovuoden  lisäksi 
260  vuorokauden  mittainen  "vuosi”.  Perussa  pu¬ 
hutaan  vielä  nykyisinkin  la  Hora  Peruanasta  (Pe¬ 
run  ajasta)  ja  la  Hora  Englesasta  (lännen  "Englan¬ 
nin”  aika). 

Kulttuurin  tutkijat  jakavat  yhteisöt  yksiaikaisiin 
ja  tehtäväkeskeisiin  yhteisöihin  (me  jonottajat) 
sekä  moniaikaisiin  ja  ihmissuhdekeskeisiin  yhtei¬ 
söihin.  Jälkimmäisestä  esimerkiksi  käyvät  vaikka 
kyläkauppa  tai  kaukoitä,  jossa  kaupankäynti  tapah¬ 
tuu  seurustellen  samanaikaisesti  koko  sen  hetkisen 
asiakasryhmän  kanssa. 

Toinen  paljon  käytetty  aikakäsitysten  jaottelu  on 
ajan  tajuaminen  lineaarisena  kuten  me  tai  syklise¬ 
nä  kuten  agraariyhteisöt.  Tosiasiallisesti  meidänkin 
arkiaikamme  on  kaiken  postmoderniuden  keskellä 
sekoitus  lineaarista  ja  syklistä  aikaa. 

Kaikkein  pisimpään  käytössä  ollut  sykli  lienee 
seitsenpäiväinen  viikko.  Se  on  pyörinyt  4  000 


vuotta.  Vaikka  ajanlaskun  korjauksissa  kuukauden¬ 
päiviä  jätettiin  väliin,  viikkorytmiä  ei  katkaistu.  Ih¬ 
misten  saunavuoroihin  ei  paavikaan  uskaltanut 
puuttua. 

Unelma  menneestä  kulta-ajasta 

Antiikin  aikana  ja  varsinkin  Rooman  sortumisen 
jälkeen  uskottiin  yleisesti  aikojen  huononemiseen: 
kulta-aikaa  seurasi  hopea-aika,  rauta-aika  ja  niin 
edelleen.  Kirkkoisä  Augustinus  puhui  kuudesta  tu- 
hatvuotiskaudesta . 

Antiikissa  esiintyi  myös  toisenlaista,  niin  sanot¬ 
tua  esimodernia  ajattelua.  Uskottiin,  että  ajat  pa¬ 
ranevat  aikojen  myötä.  1600-luvulla  luonnontie¬ 
teiden  synnyn  myötä  versonut  usko  historian  poh¬ 
javirtana  kulkevaan  edistykseen  huipentui  vuosisa¬ 
dan  vaihteen  riehakkaaseen  juhlintaan  sata  vuotta 
sitten.  Tänään  tilanne  on  toinen.  Uuden  ajan  op¬ 
timismi  on  vaihtunut  "postmodernin”  epävarmuu¬ 
teen. 

Varhaisantiikin  aikana  ajateltiin,  että  aika  virtasi 
tulevaisuudesta  menneisyyteen.  Uskottiin,  että  ju¬ 
malat  tekevät  tulevaisuuden  verhon  takana  kohta¬ 
lon  valmiiksi  ja  lähettävät  sen  sitten  kuolevaisten 
päälle.  Oikulliset  jumalat  saattoivat  myös  antaa 
ennusmerkkejä  tulevasta.  Esimerkiksi  Babylonias¬ 
sa  oh  erityinen  tulevaisuuden  tutkailijoiden  —  en- 
nustajapappien  -  virkakunta,  joka  taivaalta  tai  uh- 
rieläinten  maksasta  luki  tietoja  hallitsijansa  ja  val¬ 
takunnan  tulevaisuudesta.  Myöhemmin  tästä  hal¬ 
linnollisesta  järjestelmästä  kehittyi  astrologia. 

Ennustamisen  mielekkyys  perustui  myös  uskoon 
ajan  monikerroksisesta  syklisestä  luonteesta.  Us¬ 
kottiin,  että  kuten  vuodenaikojen  kierrossa  myös 
tuhansien  vuosien  ajanjaksojen  jälkeen  kaikki  tois¬ 
tuu  vieläpä  täsmälleen  samana.  "Ei  mitään  uutta 
auringon  alla”  -sanonta  kuvaa  tätä. 

Muunkinlaisia  näkemyksiä  esitettiin  jo  tuolloin. 
Herodotos  tutki  historiaa  oppimismielessä.  "Histo¬ 
ria  magistra  vitae”  ('Siperia  opettaa!!’).  Myöhem¬ 
min  esimerkiksi  Aristoteles  pohti,  onko  huominen 
meritaistelu  jo  olemassa;  toisin  sanoen  voiko  tule¬ 
vaisuudesta  saada  todellista  tietoa. 

Aika  vastaan  ajattomuus 

Nykyinen  käsityksemme  ajankulusta  on  päinvas¬ 
tainen.  Ajan  nuoli  osoittaa  tulevaisuuteen  ja  siksi 
siitä  on  mahdotonta  saada  täsmällistä  tietoa.  Arva¬ 
ta  silti  saa  ja  arvauksen  voi  jalostaa  sovelletuksi 
tieteeksi,  tulevaisuuden  tutkimukseksi.  Eduskun¬ 
nassakin  on  nykyään  tulevaisuusvaliokunta  (aina¬ 
kin  toistaiseksi). 

Eri  ikäkausiin  liittyy  erilainen  ajan  kokeminen. 
Jokainen  muistaa,  kuinka  lapsena  hauskan  asian 


odottaminen  tuntui  ikuisuudelta.  Vanhat  taas  päi- 
vittelevät  usein,  kuinka  nopeasti  päivät  vilahtavat 
ohi.  On  myös  sanottu,  että  elämä  on  naisen  kello, 
mutta  kello  on  miehen  elämä. 

Uusimmat  ajan  kokemiseen  liittyvät  tutkimukset 
puhuvat  "lyhytjänteisyyden  teatterista”  (short  at- 
tention  span  theater)  länsimaisen  ihmisen  (mie¬ 
hen)  ajan  kokemisena.  Koska  nyky-yhteiskunnassa 
jokainen  hetki  sisältää  miltei  rajattomasti  erilaisia 
mahdollisuuksia,  syntyy  koko  ajan  kokemattomien 
elämysten  vajetta.  Elämän  rikkaudesta  on  tullut 
mahdollisuuksien  kilpa jnoksu. 

Vauhtia  lisätään  ja  elämyksiä  haetaan  yhä  hur¬ 
jemmin.  Joka  hetki  pitäisi  hypätä  uusi  benjihyppy. 
Ei  ole  aikaa  pysähtyä,  koska  jää  heti  ajastaan  jäl¬ 
keen.  Ikääntyminen  on  jatkuvaa  taistelua  "parasta 
ennen”  päivämäärän  kanssa. 

Augustinns  varoitti  lopnn  aikojen  vääristä  pro¬ 
feetoista.  luomas  Akvinolainen  pnhni  1200-lu- 
vulla  kolmenlaisista  ajoista:  Jumalan,  ajan  luojan 
aika,  joka  oli  kokonaan  käsitettävän  ajan  ulkopno- 
lella,  enkelten  aika,  jossa  päivä  oli  tuhat  ihmisen 
vuotta  ja  tavallisten  kuolevaisten  aika. 

Voisiko  nykymaailmassa  olla  mitään,  mikä  on 
todella  ajan  ulkopuolella  kuten  Augustinus  oletti? 
Hämmästyttävää  kyllä  tällainen  ilmiö  on.  Se  on 
nimittäin  valo,  joka  etenee  tyhjiössä  omalla  nope¬ 
udellaan,  ja  joka  on  itsensä  kannalta  ajan  ulko¬ 
puolella.  Fyysikot  puhuvat  valon  kellon  seisomi¬ 
sesta. 

Loppuuko  aika? 

Maailmanlopun  odottajia  ja  ennustajia  on  ollut 
niin  kauan  kuin  ajanlaskujakin.  Muun  muassa 
Newton  oh  paitsi  suuri  tiedemies,  myös  harras 
kristitty,  joka  yritti  moneen  kertaan  turhaan  laskea 
maailman  luomisen  ja  lopun  ajankohtaa. 

Meitä  lähellä  oh  suomalainen  almanakantekijä 
S. A.  Forsius,  jonka  laatimissa  almanakoissa  oh 
aina  suosittu  prognosticon  osa.  Nykyajan  tnomio- 
päivien  odottajia  ovat  muun  muassa  Jehovan  to¬ 
distajat,  jotka  eivät  enää  usean  pieleen  menneen 
ennustuksen  jälkeen  anna  tarkkaa  ajankohtaa 
maailman  loppumiselle. 

Muita  maailmasta  vetäytyneitä  maailmanlopun 
odottajia  ovat  olleet  muun  muassa  massaitsemur- 
haan  päätyneet  Taivaanportti-  ja  Auringon  temp¬ 
peli  -yhteisöt.  Taivaanportti-yhteisöön  kuuluvat 
olivat  koulutettuja  nuoria  ihmisiä,  jotka  yrittivät 
päästä  pari  vuotta  sitten  Hale-Bopp  komeetan  kyy¬ 
tiin  itsemurhan  avulla. 

Semiootikko  K.  Vondungin  mukaan  maailman¬ 
lopun  julistus  on  "euforinen  reaktio  perustavan¬ 
laatuiselle  pettymykselle”.  Lopun  ajattelussa  yh¬ 
distyvät  perikadon  ja  uudistumisen,  hävityksen  ja 


SUOMALAISTEN  AIKA 

Suomalaisten  vanha  maanvlljelysvuosi 
käsitti  neljä  13  viikon  mittaista  vuoden¬ 
aikaa  syksystä  syksyyn  tai  kuten  jotkut 
tutkijat  arvelevat,  keväästä  kevääseen. 
Puuttuva  päivä  (tai  päivät)  ei  häirinnyt, 
koska  päiviä  ei  seurattu  orjallisesti,  päi¬ 
vän  parin  tarkkuus  riitti. 

juliaaninen  kalenteri  saapui  Suomeen 
1200-luvulla  ristiretkien  seurauksena, 
mutta  tavallinen  kansa  seuraili  vanhaa 
ajankulkuaan  aina  1600-luvulle  asti. 
Meillä  luterilaisen  Ruotsin  valtakunnan 
osana  ”uusi  luku”  eli  "paranneltu  kalen¬ 
teri”  otettiin  käyttöön  monen  mutkan  ja 
arvovaltaongelman  jälkeen  vasta  1753, 
jolloin  helmikuuhun  tuli  vain  17  päivää. 
Kansalaiset  protestoivat  ja  vaativat  kor¬ 
vausta  siitä,  että  herrat  ryöstivät  heidän 
elämästään  kaksi  viikkoa. 

Kun  tsaarin  Venäjällä  elettiin  vanhaa 
lukua  vallankumoukseen  asti,  suuriruh¬ 
tinaskunnan  uuden  luvun  seuraaminen 
herätti  jopa  kateutta  emämaassa.  Auto¬ 
nomian  ajan  monet  dokumentit  on  mer¬ 
kitty  kahdella  päiväyksellä./Vs 


pelastuksen  teemat.  Apokalypsin  profeettojen  teks¬ 
teissä  on  siten  paradoksaalisesti  euforinen  pohjavi¬ 
re:  "Minähän  varoitin.  Kun  ette  uskoneet,  nyt  saat¬ 
te  turpiin  kunnolla”.  Järki  on  korvautunut  hurmi¬ 
olla  ja  merkityksettömyyden  tunne  oikeassaolijan 
uskonvarmuudella.  Sävy  on  lähellä  humanoidien 
luottohenkilöiden  julistusta.  Siksi  profeettoja  riit¬ 
tää. 

Maaihnanlopputarinat  voi  jaotella  uskoimollis- 
myyttisiin,  tieteismystisiin  ja  tieteellisiin.  Kristin¬ 
uskon  apokalypsi,  jota  Johanneksen  ilinestykirja  vä¬ 
rikkäästi  kuvaa,  merkitsee  pahiiumillaan  maail¬ 
man  hukkuiuista  tuleen.  Toisaalta  on  kyse  Kristuk¬ 
sen  toisesta  tulemisesta  ja  viimeisestä  tuoiuiosta, 
jolloin  tehdään  henkilökohtaiset  tilinpäätökset  ja 
ulosmaksut.  Millenniumhan  tarkoittaa  Kristuksen 
hallinnoimaa  viimeistä  tuhatvuotiskautta.  Näille 
uskoiuuksille  on  yleensä  ominaista  toivo  uskovais¬ 
ten  pelastumisesta. 

Uskoimollismystisen  pelottelun  lisäksi  on  alka¬ 
nut  esiintyä  tieteen,  ennenkaikkea  kvanttifysiikan 
ja  kosmologian  mystisointiin  liittyviä  uhkakuvia. 
Pelätään  atomifyysikoiden  tulitikkuleikeissään  tu- 

ALLAKASTA 

SÄÄPROFEEHA 

Eräs  meidän  almanakkaamme  paljon 
vaikuttanut  pidempi  jakso  on  19  vuoden 
pituinen  niin  sanottu  Metonin  jakso, 
jonka  jälkeen  maan,  kuun  ja  auringon 
taivaallisen  piiritanssin  kuvio  toistuu 
noin  kahden  tunnin  tarkkuudella  sama¬ 
na.  Siksi  vanhassa  almanakassa  oli  mo¬ 
nien  päivien  kohdalle  merkitty  myös 
sää.  Tämä  perustui  uskoon,  että  sama 
sää  toistuu  19  vuoden  välein,  koska 
säähän  vaikuttavat  tekijät  ovat  tällöin 
samassa  keskinäisessä  asennossa. 

Almanakan  tekijät  yrittivät  usean  ker¬ 
ran  jättää  tällaiset  täysin  perusteetto¬ 
mat  ennusteet  pois.  Kansa  vaati  ne  ta¬ 
kaisin  ja  silloin  esimerkiksi  Saksassa 
keksittiin  ovela  ratkaisu.  Almanakassa 
oli  sää,  mutta  myös  maininta,  että  sel¬ 
lainen  oli  ollut  19  vuotta  sitten  tietyllä 
paikkakunnalla. 

Suomalaisessa  almanakassa  viimei¬ 
nen  sääennuste  oli  1886  joulukuun  lo¬ 
pussa:  "Pakkanen”.  Muuta  ei  almana¬ 
kan  laatija  uskaltanut  ennustaa,  koska 
19  vuotta  aiemmin  eli  1867  oli  ollut  hir¬ 
muinen  katovuosi.  Nykykalenterissa  on 
päivittäisten  ennustusten  tilalla  sääilmi¬ 
öille  keskimääräistaulukot./Vs 


hoavan  joko  koko  kosmoksen  tai  ainakin  asuinpal- 
lomme.  Tavallista  ainetta  ahmivien  "outioiden” 
tai  atomin  kokoisten  mustien  aukkojen  hallitsema¬ 
ton  tuottaminen  tai  koko  olevaisuuden  dynaami¬ 
sen  tyhjiön  kanssa  näprääminen  saattavat  olla  tu¬ 
hoisia. 

Tietokoneiden  toimintakatkoihin  liittyvä  Y2K- 
ongelma  on  osittain  liioiteltu.  Tässä  yhteydessä 
tarjoiltu  TEOTWAWKI-fraasi  (The  End  Of  The 
World  As  We  Know  It,  maailman  loppu  siinä 
muodossa  kuin  me  sen  käsitämme)  menee  jo  tie- 
teismystiikan  piikkiin. 

Tähtitieteilijöiden  nykykäsityksen  mukaan  maa¬ 
ilma,  joka  pamahtaen  alkoi,  ei  lopu  edes 
kuiskaukseen,  kuten  Elliot  totesi  runoissaan. 


vaan  kylmään  pimeään  tyhjyyteen.  Aikaa  siihen 
on  kuitenkin  ruhtinaallisesti.  Kun  kiihtyvästi  laaje¬ 
neva  kosmos  on  nyt  10-20  miljardin  vuoden  ikäi¬ 
nen,  loppu  on  käsillä  vasta  kun  olevaisuuden  ikä 
on  10  potenssiin  100  vuotta.  Maailma  on  siis  vielä 
oikeastaan  nuori  ja  loistavia  tähtiä  täynnä. 

Voimallisimpia  lopun  enteistä  ovat  koko  histori¬ 
an  ajan  olleet  pyrstötähdet.  Ranskalainen  tutkija  P 
Bayle  kirjoitti  1682  vihaisen  kansanvalistuspamfle- 
tin,  jossa  hän  monipuolisesti  todisti,  että  pari  vuot¬ 
ta  aiemmin  näkynyt  pyrstötähti  ei  ollut  lopun 
enne.  Viime  vuosina  on  aivan  asiallinenkin  tutki¬ 
mus  kuitenkin  päätynyt  siihen,  että  pyrstötähdet 
voivat  sittenkin  olla  katastrofin  aiheuttajia.  Jos  au¬ 
rinkokunnan  äärirajoilta  tuleva  iso  tuore  komeet¬ 
ta,  jonka  pään  ja  hunnun  halkaisija  saattaa  lähellä 
aurinkoa  olla  kymmeniä  tuhansia  kilometrejä, 
pyyhkäisee  läheltä  ohi,  sen  aine  saattaa  häiritä 
maan  ilmakehää.  Osumaa  ei  tarvita,  lähiohitus 
riittää.  Saatamme  menettää  otsonikerroksen  tai 
saamme  ydintalven  tapaisen  katastrofin. 

Vuonna  1911  maa  kulki  Halleyn  komeetan 
pyrstön  läpi.  Halleyn  pyrstö,  vaikka  se  komeana 
näkyikin,  oli  niin  harvaa  ainetta,  että  vaikutus 
maassa  oli  yhtä  vähäinen  kuin  jos  maapalloveturi 
olisi  kulkenut  hyttysparven  läpi. 

NEO:ista  (Near  Earth  Ohjeet)  on  viime  aikoina 
puhuttu  paljon,  ja  niiden  torjumiseksi  ollaan  ke¬ 
hittämässä  "etsi  (ja  tuhoa)”  -järjestelmää.  NEO, 
jos  se  on  tarpeeksi  suuri,  tekee  osuessaan  todella 
pahaa  jälkeä.  Tällainen  oli  esimerkiksi  Siperiaan 
vuonna  1908  osunut  niin  sanottu  Tunguskan  kap¬ 
pale,  joka  olisi  tuhonnut  suurimman  osan  Etelä- 
Suomea,  jos  se  olisi  osunut  maahan  5-6  tuntia 
myöhemmin. 

Uusin  maailmanlopun  skenaario  on  niin  sanot¬ 
tu  gammapulssi,  joka  tuhoaa  tarpeeksi  voimakkaa¬ 
na  kaiken  elämän  maapallolta.  Gammapulssilla 
tähtitieteilijät  tarkoittavat  lyhytaikaista,  avaruudes¬ 
ta  tulevaa  energiapurkausta,  jonka  rinnalla  super¬ 
novan  (sammuva  tähti)  räjähtäminen  on  kuin  ilo¬ 
tulitusraketti.  Gammapulssi  voi  polttaa  ilmakehän 
typen  typpioksiduuliksi,  jolloin  me  kaikki  kuolem¬ 
me  nauruun.  Typpioksiduuli  kun  on  yhtä  kuin 
ilokaasu. 

Tosin  mahdollisuus  supervoimkkaan  gamma- 
pulssin  osumisesta  maahan  lienee  äärimmäisen 
pieni.  Tiettävästi  tällaista  ei  ole  tapahtunut  ainaa- 
kaan  muutamaan  miljardiin  vuoteen. 


Kirjoittaja  ON  Skepsiksen  entinen 

PUHEENJOHTAJA,  EGYPTOLOGIAN  JA 
TÄHTITIETEEN  HARRASTAJA  JA 
AIKUISKOULUTTAJA. 

Toimitukselta 


Dosentti  Kari  Enqvist  arveli  taannoin  Skeptikko- 
lehden  haastattelussa  (1/99),  että  tiede  lopulta  voit¬ 
taa  mystiikan.  Vielä  skeptikoilla  ei  kuitenkaan  lie¬ 
ne  syytä  "heittää  pyyhettä  kehään”  -  jos  tällainen 
nyrkkeilytermi  sallitaan  -  vaikka  tuleva  vuosituhan¬ 
nen  vaihde  ei  olekaan  synnyttänyt  sellaista  maail¬ 
manlopun  joukkohysteriaa  kuin  vielä  muutama 
vuosi  sitten  ounasteltiin. 

Kirkon  tutkimuskeskuksen  johtaja  Harri  Heino 
totesi  hänen  viimeiseksi  jääneessä  haastattelussaan 
Helsingin  Sanomien  joulukuun  kuukausiliitteessä, 
ettei  nykyihmistä  järin  kiinnosta  sellaiset  maailmaa 
mullistavat  tapahtumat  kuin  maailmanloppu. 

-  Uskonto  on  yksilöllistynyt  niin  kuin  kaikki 
muukin.  Enää  ei  ajatella  kollektiivista  vaan  henki¬ 
lökohtaista  maailmanloppua.  Omaa  tai  läheisten 
kuolemaa,  hän  sanoi. 

Toivoa  sopii,  että  tämä  olisi  myös  merkki  siitä, 
että  ihmiset  olisivat  'järkeistyneef,  ja  rohkaistuneet 
itse  ajattelemaan  asioita  kuten  Skepsiksen  uusi  is¬ 
kulausekin  "sapere  aude”  kehottaa.  Epäilen  kui¬ 
tenkin,  että  tämä  on  vain  toiveajattelua. 

Olin  muutama  vuosi  sitten  järjestämässä  roma¬ 
nien  kanssa  esittelykojua  Helsingissä  vuosittain  pi¬ 
dettävään  Maailmankylä-tapahtumaan,  ja  tieten¬ 
kin  pyysimme  sinne  myös  aidon  povarin.  Hänen 
pöytänsä  oli  pienen  kojumme  ylivoimaisesti  suosi¬ 
tuin  tutustumiskohde.  Pääsääntöisesti  kaikki  mai¬ 
nion  povarimme  pakeilla  vierailleet  näyttivät  myös 
ihan  oikeasti  uskovan,  mitä  heille  kerrottiin,  vaikka 
meidän  puoleltamme  povarin  mukaanottaminen 
oh  lähinnä  entisaikojen  romanien  elämästä  kerto¬ 
va  hauska  yksityiskohta. 

Vuosien  varrella  olen  tutustunut  romanien  elä¬ 
mään  meillä  ja  muualla  (kirjoitin  muutama  vuosi 
sitten  aiheesta  kirjankin)  ja  tiedän,  että  eirnustami- 
nen  on  romaneille  ollut  kaikkina  aikoina  ja  kaik¬ 
kialla  yksi,  aika  tärkeäkiir  keino,  hairkkia  päivittäi¬ 
nen  elanto  isolle  lapsikatraalle.  Heille  tietysti  on 
ollut  vain  hyötyä  muuir  väestön  taikauskoisuudesta. 

Surullista  asiassa  on  kuitenkin  se,  että  muutamat 
rikosten  poluille  eksyneet  ovat  hoksanneet  tässä  oi¬ 
vallisen  keinon  päästä  rahoihin  kiinni,  kuten  olem¬ 
me  päivälehdistä  saaneet  lukea.  Skeptikkona  tun¬ 
tuu  käsittämättömältä,  että  kaiken  tiedontulvan 
keskellä  elävä  nykyihminen  voi  maksaa  satoja  tu¬ 
hansia  markkoja  siitä,  että  joku  lupaa  poistaa  olete¬ 
tun  kirouksen  tai  lupaa  paljastaa  tulevat  lottonu- 
rnerot.  Olkoon  tämä  elävä  muistutus  skeptikoille, 
että  työsarkaa  riittää  ensi  vuosituhannellakin. 


Kuhmut  vuosi  Skeptikon  päätoimittajana  on  ollut 
sikäli  antoisa,  että  ensimmäisen  kerran  koko  leh¬ 
den  kymmenvuotisessa  historiassa  olemme  pysty¬ 
neet  toimittamaan  "oikeata  lehteä”.  Kaikki  kiitos 
tästä  lankeaa  taittajallemme  Juha  Keräselle,  joka 
on  huolella  ja  sydämellä  paneutunut  lehden  ulkoi¬ 
sen  asun  kehittämiseen. 

Vaikka  lehti  ei  ole  tänä  vuonna  ehkä  sisällöllises¬ 
ti  yltänyt  samaan  kuin  joskus  aikaisemmin  (mikä 
taas  johtuu  siitä,  etten  ole  muitten  töitteni  vuoksi 
ehtinyt  kovin  paljon  paneutumaan  lehden  sisällöl¬ 
liseen  kehittämiseen),  niin  tottahan  on,  että  "kar¬ 
voistaan  kissakin  tunnetaan”.  Amatöörimäisesti  ko- 
koonkyhätty  lehti  ei  houkuta  lukemaan,  vaikka  si¬ 
sältö  olisi  kuinka  mielenkiintoista  tahansa. 

Skeptikon  taustavoimiin  on  aina  sen  ensimmäi¬ 
sestä  numerosta  (syksy  1988)  lähtien  kuulunut 
journalismia  tuntevia  ja  lehtityöhön  perehtyneitä 
asiantuntijoita.  Silti  lehti  on  näyttänyt  enemmän 
tai  vähemmän  amatöörimäiseltä.  Yksi  ja  tärkein  syy 
on  ollut  se,  että  lehteä  on  toimitettu  etupäässä  tal¬ 
koovoimin,  ja  useirr  ajanpuutteen  vuoksi  on  väki¬ 
sinkin  jouduttu  tinkimään  laadusta,  jotta  lehti  yli¬ 
päätään  ilmestyisi. 

Lehden  tekoa  tullaan  jatkossakin  rahoittamaan 
pääsääntöisesti  yhdistyksen  saamilla  jäsenmaksutu¬ 
loilla,  joten  lehden  tulevaisuus  on  teidän  lukijoi¬ 
den  käsissä:  MAKSAKAA  JÄSENMAKSUNNE, 
niin  lehti  voi  ilmestyä  jatkossakin. 

Oma  sopimukseni  Skeptikon  päätoirrrittajana 
päättyy  vuoden  vaihteessa.  Toivottavasti  en  kuiten¬ 
kaan  jää  tälle  vuosituhannelle,  vaan  pystyn  esittä¬ 
mään  kriittisiä  reunahuomautuksiani  vielä  tule- 
virrakin  vuosina. 

Jatkan  toki  vapaana  toimittajana  mutta  nyt  muil¬ 
la  areenoilla.  Seitsemän  vuoden  jälkeen  on  jo  aika 
antaa  tilaa  muille  tekijöille. 

Antoisaa  vuosituhannen  vaihdetta 

Marketta  Ollikainen 

PÄÄTOIMITTAJA 


PS:  Ehkä  ihmettelette,  miksi  tässä  lehdessä  ei  pu¬ 
huta  mitään  Skepsiksen  Huuhaa-  ja  Sokrates-pal- 
kinnoista.  Onnistuimrrre  pitkästä  aikaa  saamaan 
lehden  ajoissa  valmiiksi,  ja  yhdistys  ei  ollut  tehnyt 
vielä  lopullista  päätöstä  palkintojen  jaosta  ennen 
lehden  painoon  menoa. 


HEPiiiio  1/mi  9 


Raimo  Lehti 


Sextus  Empiriciis, 
epäilyn  profeetta 

hiiiKig  sktpiikoi 
dogmaatikkojtn  vastustajina 


I 


Antiikin  skeptikot  eivät  olleet  samassa 
mielessä  skeptikkoja  kuin  mitä  monet 
nykyisin  termillä  ymmärtävät.  Heidän 
päämääränsä  näytti  olleen  pikemminkin 
väittelyn  voittaminen  kuin  asioiden 
tutkiminen  ja  kyseenalaistaminen. 

ntiikin  skeptikkojen  opit  tunnetaan 
pääasiallisesti  kahden  kirjoittajan  tieto¬ 
jen  perusteella.  Toinen  heistä  on 
Diogenes  Laertios,  joka  kirjoitti  teoksen  Kuu¬ 
luisien  filosofien  elämäkertoja  (dl  1980).  Teok¬ 
sen  kirja  IX  käsittelee  muun  muassa  antiikin 
skeptisismin  ensimmäisenä  edustajana  pidettyä 
Pyrrho  Elisläistä  (noin  360-270/275  j.Kr.)  ja 
tämän  oppilasta  Timonia  (dl  ii  s.  474-527). 

Antiikin  skeptikoista  ainoa,  jonka  teokset  ovat 
säilyneet  jälkipolville,  on  Sextus  Empiricus, 
jota  siteeraan  tässä  hänen  teoksensa  Pyrroneoi 
hypotyposeis  (Johdatus  Pyrrhonismiin)  version 
SEXTUS  (SEX  1994)  mukaan.  Sextus  eli  todennä¬ 
köisesti  toisella  vuosisadalla  j.Kr.  ja  näyttää  ol¬ 
leen  empiiriseen  koulukuntaan  kuulunut  lääkä¬ 
ri.  Skeptikkokirjoittajien  vaikutus  länsimaiselle 
ajattelulle  oli  vähäinen  aina  1500-luvun  lopulle 
saakka,  jolloin  heidän  teoksiaan  julkaistiin  lati¬ 
nan  kielellä.  Tuolloin  olivat  muutkin  syyt  vai¬ 
kuttamassa  siihen  asti  yleisesti  hyväksyttyjen  op¬ 
pien  epäilemiseen.  Uskonpuhdistus  kyseenalais¬ 
ti  katolisen  kirkon  erityisaseman  uskon  totuuksi¬ 
en  määrittelijänä.  Kopernikus  haastoi  aristotee¬ 
lisen  kosmologian  oikeellisuuden. 

Tapahtumat  antoivat  taustaa  sille,  että  Sextuk- 
sen  teoksissa  ilmenevä  doktriinien  epäileminen 
sai  kaikupohjaa  ja  levisi  laajalti  inhimillisen  tie¬ 
don  epäilyksi,  josta  Michel  de  Montaignen  es¬ 
see  Raimond  de  Sebondin  puolustus  (montaigne 


1990  s.  156-412)  antaa  hyvän  kuvan.  Näiden  op¬ 
pien  torjuminen  ja  pyrkimykset  tieteen  varman 
perustan  rakentamiselle  (Descartes,  Bacon,  eng¬ 
lantilaiset  empiristit)  johtivat  omaan  aikaamme 
asti  jatkuneeseen  tieteenfilosofiseen  diskussioon. 
Sextus  itse  kirjoittaa  (SEX  i  196,  s.  49):  ' 

Me  käytämme  [fraasia]  'Minä  vältän  arvioimista’  tarkoit¬ 
tamaan  'Minä  en  osaa  sanoa,  mitä  ehdotetuista  asioista  ( 
minun  tulisi  pitää  vakuuttavana,  ja  mitä  minun  ei  tulisi 
pitää  vakuuttavana’.  Näin  teemme  selväksi,  että  kohteet 
näyttävät  meistä  yhdenvertaisilta  vakuuttavuudeltaan  ja 
vakuuttavuuden  puutteeltaan.  ...  Arvion  välttäminen 
saa  nimensä  siitä,  että  intellekti  pidättäytyy,  jolloin  se  ei 
väitä  eikä  hylkää  mitään,  johtuen  tutkittavana  olevien 
asioiden  samanpainoisuudesta. 

Sextuksen  asenteet  ovat  sympaattisia  tulkittuina 
hänen  oman  aikansa  'dogmaatikkojen’  kritiikik¬ 
si.  Usein  ne  tuntuvat  tähtäävän  muuhunkin, 
jolloin  niistä  helposti  tulee  episteemistä  nihilis¬ 
miä.  On  ymmärrettävää,  että  skeptikot  pitivät 
silloisten  aristoteelikkojen,  epikurolaisten,  sto¬ 
alaisten  ynnä  muiden  väitteitä  huonosti  perus¬ 
teltuina  ja  niiden  'todistuksia  silmänlumeena’. 

Tämä  ei  sulje  pois  mahdollisuutta,  että  noi¬ 
den  'dogmaattisten'  koulukuntien  tarkastelemis¬ 
ta  joistakin  asioista  saattoi  esittää  myös  perustel¬ 
tuja  ja  kohtuullisen  asiallisesti  'todistettujakin 
väitteitä.  Positiivinen  ja  tieteeseen  johtava  ete¬ 
nemistapa  olisi  ollut  yrittää  analysoida,  mitkä 
vaateet  olivat  paremmin  ja  mitkä  huonommin 
perusteltuja.  'Dogmaatikof  yrittivät  torjua  skep¬ 
tikkojen  kritiikin  väittämällä,  että  skeptikot  eivät 
pysty  edes  ajattelemaan  niitä  asioita,  joista  joil¬ 
lakin  on  uskomuksia  (SEX  II  1,  s.  67): 

He  sanovat,  että  skeptikot  joko  ymmärtävät  sen,  mistä 
dogmaatikot  puhuvat,  tai  eivät  ymmärrä  sitä.  Jos  he  ym- 

märtävät  sen,  miten  he  voivat  olla  hämmästyneitä  sellai¬ 
sesta,  minkä  he  sanovat  ymmärtävänsä?  Jos  he  eivät  ym¬ 
märrä  sitä,  he  eivät  edes  tiedä,  miten  puhua  sellaisesta, 
jota  he  eivät  ole  ymmärtäneet? 

Tämä  on  myöhemmänkin  ajan  'dogmaatikko¬ 
jen’  harrastama  väite,  jossa  käytetään  sanan  ym¬ 
märtää  kahta  merkitystä.  'Ymmärtämisellä'  saa¬ 
tetaan  tarkoittaa  jonkin  väitteen  merkityksen  kä¬ 
sittämistä  ja  jonkin  asenteen  hyväksymistä.  Mo¬ 
net  torjuvat  omien  näkökantojensa  kriitikot  väit¬ 
teellä,  että  kriitikot  eivät  ymmärrä  heitä.  Sextus 
analysoikin  käsitteiden  eroa  ja  kääntää  argu¬ 
mentin  osumaan  'dogmaatikkoihin',  jotka  ovat 
sen  skeptikkoja  vastaan  esittäneet.  (SEX  il  4-6, 
10,  s.  67-70): 

Nytpä  heidän,  jotka  esittävät  tämän  argumentin,  täytyy 
kertoa  meille,  millä  tavoin  he  tässä  käyttävät  sanaa  'ym¬ 
märtää'  -  tarkoittaako  se  vain  'ajatella  jotakin'  ilman 
enempää  sen  asian  realiteetin  hyväksymistä,  josta  olem¬ 
me  lausumassa  jotain?  Vai  sisältääkö  se  myös  oletta¬ 
muksen  niiden  asioiden  reaalisuudesta,  joista  olemme 
keskustelemassa?  ... 

Ja  samanlaista  voi  sanoa  kaikkia  heitä  vastaan,  jotka  tu¬ 
levat  toisista  koulukunnista,  kun  he  tutkivat  sellaisten 
uskomuksia,  jotka  pitävät  yllä  heidän  vastaisiaan  mieli¬ 
piteitä.  Niinpä  he  eivät  voi  tutkia  mitään  toistensa  vas¬ 
taisia  asioita. ... 

Tämä  on  osuvaa  ’insider’-myytin  vastaista  kri¬ 
tiikkiä.  Jotkut  todellakin  haluavat  torjua  itseään 
koskevan  kritiikin  sanomalla,  että  'ulkopuoli¬ 
nen'  ei  pääse  sisään  heidän  tarkoittamiinsa  asi¬ 
oihin.  UFOja  ymmärtää  vain  UFO-uskovainen. 

Sextus  sofismien  ja  uhkarohkeiden 
päätelmien  vastustajana 

Pykälässä  II  xxii  Sextus  tarkastelee  sofismeja  ja 
päätyy  ohjeeseen  (n  246,  s.  136): 

Ajattelen  riittäväksi  elää  kokemuksen  mukaisesti  ilman 
mielipiteitä,  tavanomaisten  havaintojen  ja  ennakointien 
mukaisesti,  ja  pidättäytyä  arvioimasta  sellaista,  mikä  sa¬ 
notaan  tarpeettomalla  dogmaattisuudella  ja  pitkälti  arki¬ 
elämän  tarpeet  ylittäen.  Jos  siis  dialektiikka  ei  pysty  sel¬ 
vittämään  sellaisia  sofismeja,  joiden  selvittämisestä  voi¬ 
si  olla  hyötyä,  ja  jos  niiden  selvittäminen  on  hyödytöntä, 
joiden  kohdalla  epäilemättä  voi  myöntää  sen  antavan 
ratkaisuja,  niin  dialektiikka  on  hyödytöntä  sofismien  rat¬ 
kaisemiseksi. 

Mikäli  kritiikki  kohdistui  vain  ajatusleikkeinä 
esitettyjen  sofismien  ratkaisemisen  turhuuteen, 
niin  voimme  hyväksyä  hänen  kantansa  järkeväk¬ 
si,  joskin  hieman  tosikkomaiseksi.  Arkikoke¬ 
mukseen  pitäytyminen  saattaa  kuitenkin  johtaa 
(ja  johti  jo  tuolloin)  tieteenvastaisuuteen.  Sama 


asenne  ilmenee  monissa  pykälän  loppupuolen 
kohdissa,  voimakkaana  seuraavassa  (ii  250-252, 
s.  137): 

Jos  siis  esitetään  argumentti,  jonka  johtopäätös  on  vää¬ 
rä,  niin  tosiasiasta,  että  johtopäätös  on  väärä  tiedämme 
välittömästi,  että  argumentti  ei  ole  tosi  eikä  sitova.  Niin¬ 
pä  emme  hyväksy  sitä,  vaikka  emme  tietäisikään  virheen 
syytä.  Aivan  samoin  kuin  emme  usko  todeksi  sitä,  mitä 
taikurit  tekevät,  vaan  tiedämme  heidän  petkuttavan  mei¬ 
tä  vaikka  emme  tiedäkään,  miten  he  petkuttavat,  samoin 
emme  myönny  vääriin  mutta  uskottavilta  näyttäviin  ar¬ 
gumentteihin,  vaikka  emme  tiedäkään,  millä  tavoin  ne 
ovat  virheellisiä. 

Tai  pikemminkin,  koska  he  sanovat  sofismien  johtavan 
epätotuuden  lisäksi  myös  muihin  absurditeetteihin,  mei¬ 
dän  tulisi  edetä  yleisemmällä  tavalla  seuraavasti.  Ehdo¬ 
tettu  argumentti  johtaa  meidät  joko  johonkin  hylättä¬ 
vään  tai  johonkin,  minkä  voimme  hyväksyä.  Jos  jälkim¬ 
mäiseen,  voimme  hyväksyä  sen  ilman  absurdiutta.  Jos 
johonkin  hylättävään,  meidän  ei  tule  suinpäin  hyväksyä 
absurdia  sen  uskottavuuden  takia.  Pikemminkin  tulee 
hylätä  argumentti,  joka  pakottaa  absurditeettien  hyväk¬ 
symisen  ...,  jos  argumentti  johtaa  meidät  johonkin  yhtei¬ 
sesti  absurdina  pidettyyn,  emme  myönny  absurdiin  argu¬ 
mentin  takia,  pikemminkin  me  hylkäämme  argumentin 
absurditeetin  taka. 

Jo  traditionaalisten  sofismienkin  tapauksessa 
Sextuksen  teksteistä  ilmenee  intellektuaalisen 
uteliaisuuden  puute.  Flänestä  ilmeisesti  ei  ole 
hauskaa  selvittää,  mikä  virhe  sofismeihin  on 
kätketty.  Sextuksen  ja  antiikin  skeptikkojen 
asenteen  vaarat  käyvät  ilmi  jälkimmäisestä  kap¬ 
paleesta.  Sen  päättelyä  käytettiin  esimerkiksi  ko- 
pernikanismikiistan  aikana  toistuvasti  Maan 
liikkumista  vastaan.  Koska  sitä  yleisesti  pidettiin 
absurditeettina,  katsottiin  tarpeettomaksi  edes 
kuunnella  argumentteja,  joita  sen  puolesta  esi¬ 
tettiin.  Niiden  täytyi  olla  vääriä,  vaikka  niistä  ei 
mitään  virhettä  olisi  löydettykään. 

Arvioinnin  välttämisen  syitä:  Eläinten 
ja  ihmisten  väliset  erot 

Skeptikot  esittivät  perusteluja  oman  suhtautu¬ 
misensa  puolesta.  Sextus  sanoi  mielenrauhan 
seuraavan  siitä,  että  ei  minkään  asian  oikeelli¬ 
suudesta  esitä  arvioita.  Mahdollisesti  asetamme 
vastakkain  nykyiset  ja  tulevat  asiat  (SEX  i  33-34, 
s.  12): 

...  Esimerkiksi,  jos  joku  esittää  meille  argumentin,  jota 
emme  pysty  torjumaan,  sanomme  hänelle:  'Ennen  kuin 
sinun  kannattamasi  koulukunnan  perustaja  oli  syntynyt, 
niin  koulukunnan  argumentti,  joka  epäilemättä  on  asial¬ 
linen,  ei  vielä  näyttänyt  ilmeiseltä,  vaikka  se  tosiasiassa 
luonnossa  oli  jo  olemassa.  Samaten  on  mahdollista,  että 
juuri  esittämäsi  vastainen  argumentti  on  myöskin  luon¬ 
nossa  olemassa,  mutta  se  ei  ilmene  meille.  Niinpä  mei- 


dän  ei  tule  vielä  myöntyä  sellaiseen,  minkä  nyt  ajatel¬ 
laan  olevan  voimakkaan  argumentin. 

Sextus  esittää  10  asiaa,  joiden  takia  arvioiden 
tekeminen  johtaa  sekaannuksiin  (sEX  i  35-163, 
s.  12-40,  ks.  myös  dl  ix  78-79,  ii  s.  493-499). 
Käsittelemme  Sextuksen  kutakin  argumenttia 
erikseen. 

Ensimmäinen  argumentti  vetoaa  eläinten 
eroihin,  joiden  takia  samat  asiat  eivät  ilmene 
niille  samanlaisina  (SEX  i  44-47,  s.  13-15,  dl  ii 
s.  493).  Suurimpia  eroja  aiheutuu  siitä,  että  nii¬ 
den  aistinelimet  ovat  erilaisia.  Joidenkin  eläin¬ 
ten  silmät  ovat  keltaisia,  toisten  verenpunaisia 
ja  niin  edelleen,  joten  oletettavasti  ne  näkevät 
värejä  eri  tavoin.  Sextus  jatkaa: 

Jotkut  näköellmet  pullistuvat  ja  ulottuvat  kehon  ulko¬ 
puolelle  kuperuutensa  takia,  kun  taas  toiset  ovat  kove- 
rampla  ja  toiset  ovat  tasaisia,  joten  on  todennäköistä, 
että  tämä  muuttaa  myös  nähdyn  Ilmenemistä,  ja  että 
koirat,  kalat,  leijonat.  Ihmiset  ja  heinäsirkat  eivät  näe  sa¬ 
moja  asioita  yhtäsuurina  tai  samanmuotoisina.  Pikem¬ 
minkin  se,  mitä  ne  näkevät,  riippuu  siltä,  millainen  merk¬ 
ki  kulloinkin  saadaan  aikaan  silmässä,  joka  vastaanottaa 
näköllmiön. 

Sextus  antaa  esimerkkejä  muiden  aistinelinten 
erilaisuudesta  ja  päättelee  (t  59,  s.  17): 

Mutta  jos  samat  kohteet  Ilmenevät  erilaisina  riippuen 
eläinten  välisistä  eroista,  niin  pystymme  sanomaan,  mil¬ 
laisia  olemassaolevat  objektit  ovat  meidän  havaitsemi¬ 
namme,  mutta  millaisia  ne  ovat  luonnoltaan,  sen  arvioi¬ 
mista  vältämme.  Emme  nimittäin  itse  pysty  tekemään 
meidän  omiemme  ja  toisten  eläinten  havaintoilmiöiden 
välistä  ratkaisua,  sillä  olemme  itse  väittelyyn  osallistujia 
ja  sen  takia  tarvitsemme  pikemminkin  jonkun  toisen  rat¬ 
kaisemaan  kuin  kykenisimme  itse  asiaa  arvioimaan. 

Sextus  on  asettanut  eläinten  ja  ihmisten  kyvyn 
loogisten  johtopäätösten  tekoon  analogisiksi  ja 
puolustaa  menettelyään  "itseensä  tyytyväisiä 
dogmaatikkoja”  vastaan,  jotka  saattavat  pilkata 
tällaista.  Tämän  torjumiseksi  hän  perustelee 
pitkähkösti,  että  monet  eläimet  ovat  yhtä  eteviä 
ja  viisaita  kuin  ihmisetkin;  erityisesti  hän  käyt¬ 
tää  koiran  viisautta  esimerkkitapauksena  (SEX  I 
62-75,  s.  18-22).  -  Eläinten  viisauden  käyttö 
ihmisen  erityisen  rationaalisuuden  vastaisena 
argumenttina  esiintyi  sittemmin  monella  kir¬ 
joittajalla,  laajana  esityksenä  Montaignella 
(MONTAIGNE  1990  S.  177-227). 

Seuraavaksi  Sextus  ottaa  esille  ihmisten  eroi¬ 
hin  vetoavan  argumentin.  Joku  elämäntapa  on 
yhdelle  vahingoksi  mutta  toiselle  hyödyksi,  jo¬ 
ten  arvioimisesta  tulee  pidättäytyä.  Asian  perus¬ 
telemiseksi  Sextus  antaa  esimerkkejä  ihmisten 
erilaisuuden  vaikutuksista.  Joihinkin  vaikuttaa 


myrkkynä  sama,  mikä  vaikuttaa  toisiin  lääkkee¬ 
nä.  Eri  ihmiset  nauttivat  eri  asioista.  Näin  Sex¬ 
tus  päätyy  tulokseen  (sEX  i  89-90,  s.  25): 

Jokainen,  joka  sanoo,  että  meidän  tulee  yhtyä  enemmis¬ 
tön  mielipiteeseen,  tekee  lapsellisen  ehdotuksen.  Ku¬ 
kaan  el  voi  kerätä  koko  Ihmiskuntaa  ja  selvittää,  mitä 
enemmistö  pitää  parhaana.  On  mahdollista,  että  joiden¬ 
kin  kansojen  parissa,  joista  meillä  el  ole  mitään  tietoa, 
pätee  enemmistöstä  sellainen,  mikä  meidän  parissamme 
on  harvinaista,  ja  mikä  pätee  useimmille  meistä,  on  siel¬ 
lä  harvinaista  ...  Niinpä  arvioimisen  välttäminen  on  vält¬ 
tämätöntä  myös  ihmisten  välisten  erojen  takia. 

Kun  itseensä  tyytyväiset  dogmaatikot  sanovat,  että  heitä 
itseään  tulisi  pitää  muita  ihmisiä  parempina  asioiden  ar¬ 
vioimisessa,  niin  tiedämme  tämän  olevan  järjetöntä.  He 
nimittäin  itse  ovat  väittelyyn  osallistujia,  ja  jos  he  arvioi¬ 
vat,  mikä  on  ilmenevää  [t.s.  minkä  havainnon  ja  päätte¬ 
lyn  perusteella  oikealla  tavalla  ymmärrämme],  niin  luo¬ 
vuttamalla  arvioimisen  itselleen  he  hyväksyvät  oikeaksi 
tutkittavana  olevan  asian  jo  ennen  kuin  ryhtyvät  arvioi¬ 
maan. 

Aistien  ja  olotilojen  erot;  tapojen 
vaikutukset 

Vaikka  vetoaisimme  vain  yhden  henkilön  ("vii¬ 
saan”)  mielipiteeseen,  on  aistien  välisten  erojen 
takia  syytä  välttää  arvioimista.  Sextus  antaa  esi¬ 
merkkejä  siitä,  että  kohteet  tekevät  eri  aisteihin 
erilaisen  vaikutelman  ja  päättelee  (SEX  i  93-99, 
s.  26-27): 

Niinpä  emme  kykene  sanomaan,  millainen  kukin  näistä 
kohteista  on  luonnoltaan,  vaikka  on  mahdollista  sanoa, 
millaisina  ne  meille  kulloisissakin  olosuhteissa  ilmene¬ 
vät.  ... 

Kukin  meille  ilmenevistä  havainnon  kohteista  näyttää 
vaikuttavan  meihin  monella  tavalla  -  esimerkiksi  omena 
on  sileä,  tuoksuva,  makea  ja  keltainen.  On  siis  epäsel¬ 
vää,  onko  sillä  tosiasiassa  vain  nämä  kvaliteetit,  vai 
onko  sillä  vain  yksi  kvaliteetti,  mutta  se  ilmenee  erilaise¬ 
na  riippuen  aistinelinten  erilaisesta  konstituutiosta,  vai 
onko  sillä  tosiasiassa  useampia  kuin  nuo  ilmenevät  kva¬ 
liteetit,  joista  jotkut  eivät  vaikuta  meihin. 

Että  omenalla  voi  olla  useampia  kvaliteetteja  kuin  meille 
ilmenevät,  päätellään  seuraavasti.  Kuvitelkaamme  jota¬ 
kuta,  jolla  syntymästä  asti  on  kosketus-,  haju-  ja  maku¬ 
aistit,  mutta  joka  ei  kuule  eikä  näe  mitään.  Hän  olettaa, 
että  ehdottomasti  ei  ole  mitään  näkyvää  tai  kuuluvaa,  ja 
että  vain  hänen  käsittämänsä  kolme  kvaliteetin  lajia  on 
olemassa.  Niinpä  on  mahdollista,  että  kun  meilläkin  on 
vain  viisi  aistia,  me  käsitämme  omenan  kvaliteeteista  vai 
ne,  jotka  pystymme  käsittämään,  vaikka  muitakin  kvali¬ 
teetteja  voi  olla  olemassa,  ja  ne  vaikuttavat  toisiin  aistin- 
elimiin,  joita  meillä  ei  ole,  joten  emme  käsitä  niiden  avul¬ 
la  havaittavia  kohteita. 

Joku  kuitenkin  sanoo,  että  luonto  on  tehnyt  aistit  kohtei¬ 
siinsa  sopiviksi.  Mikä  luonto?  Onhan  dogmaatikkojen 
parissa  niin  paljon  ratkaisematonta  väittelyä  sen  reaali- 


suudesta,  joka  on  olemassa  luonnon  mukaisesti. ... 
Niinpä  meille  jää  epäselväksi,  millainen  omena  on. 

Argumentin  Montaigne  toisti  ihmisen  tiedon¬ 
saantimahdollisuuksia  kritisoidessaan  (montaig- 
NE  1990  s.  391-394).  Sextus  jatkaa  esittämällä 
olotilojen  eroihin  vetoavan  argumentin.  Vaikka 
vetoaisimme  vain  yhteen  aistiin,  riippuu  senkin 
antama  todistus  olosuhteista  tai  havaitsijan  tilas¬ 
ta.  Riippuen  siitä,  olemmeko  liikkeessä  vai  le¬ 
vossa,  humalassa  tai  raittiina  jne,  havaitsemme 
asiat  erilaisina.  Sextus  antaa  esimerkkejä;  muun 
muassa  että  esineet,  jotka  näyttävät  olevan  levos¬ 
sa  kun  mekin  olemme,  näyttävät  liikkuvan,  kun 
itse  liikumme.  Olotiloista  ei  pääse  eroon  (sEX  i 
112-117,  s.  30-31): 

Jokainen,  joka  tekee  niistä  ratkaisun,  on  joko  jossain  ti¬ 
lassa  tai  ehdottomasti  ei  missään  tilassa.  On  kuitenkin 
aivan  ristiriitaista  sanoa,  että  hän  ei  ole  missään  tilassa 
(t.s.  ei  terve  eikä  sairas,  ei  liikkeessä  eikä  levossa,  ei 
minkään  määrätyn  ikäinen,  ja  vailla  kaikkia  muita  oloti¬ 
loja).  Mutta  jos  hän  on  jossain  tilassa  arvioidessaan  ilmi¬ 
öitä,  hän  osallistuu  väittelyyn.  Edelleen:  hän  ei  ole  en¬ 
nakkoluuloton  ulkomaailmassa  olevien  objektien  arvioi¬ 
ja,  sillä  hänen  olotilansa  tahraa  hänet. 

Suostutteluihin,  tapoihin  ja  uskomuksiin  vetoa¬ 
va  argumentti  liittyy  erityisesti  etiikkaan.  Eri 
maiden  lait  ja  tavat  pitävät  eri  asioita  kiitettävi¬ 
nä  tai  rangaistavina.  Eri  koulukunnilla  on  dog¬ 
maattisia  oppeja,  kuten  atomien  tai  homoeome- 
rien  olemassaolo  tai  muu  sellainen.  Dogmaatti¬ 
nen  oletus  asetetaan  toista  vastaan,  kun  jotkut 
ajattelevat  vain  yhden  elementin  olevan  ole¬ 
massa,  toiset  taas  äärettömän  monta;  toiset  pitä¬ 
vät  sielua  kuolevaisena,  toiset  kuolemattomana 
ja  niin  edelleen. 

Samoin  asetetaan  eri  lait,  myytit  ja  dogmaatti¬ 
set  olettamukset  vastakkain.  Päädytään  totea¬ 
maan,  että  tämäkin  osoittaa,  että  tulee  välttää 
tekemästä  arvioita  siitä,  mitä  ulkomaailman  oli¬ 
ot  ovat  luonnoltaan  (sEX  i  145-163,  s.  37-40,  vrt. 
DL  II  s.  495-497).  Tässä  Sextus  on  koonnut  yh¬ 
teen  asioita,  joiden  merkitys  epistemologian  ja 
tieteen  kannalta  on  erilainen.  Kysymys  tapojen 
ja  lakien  'luonnollisuudesta  on  eetikkojen  asia; 
kysymys  atomien  olemassaolosta  fyysikkojen. 

Kohteeseen  itseensä  vetoavat  argumentit 

Tällaisia  Sextus  esittää  useita;  ensimmäiseksi  si¬ 
jainteihin  ja  välimatkoihin  ja  paikkoihin  veto¬ 
avan  argumentin.  Pylväikkö  näyttää  päästä  kat¬ 
soen  lyhenevältä  mutta  suoraan  edestä  symmet¬ 
riseltä;  laiva  näyttää  kaukaa  katsottuna  pieneltä 


ja  paikallaan  pysyvältä  mutta  läheltä  katson  suu¬ 
relta  ja  liikkuvalta;  lampunvalo  näyttää  aurin¬ 
gonvalossa  himmeältä  mutta  pimeässä  kirkkaal¬ 
ta;  airo  näyttää  vedessä  taittuneelta  mutta  ilmas¬ 
sa  suoralta  ja  niin  edelleen.  Täytyy  siis  välttää 
arvioiden  tekemistä. 

Seuraavaksi  tulee  yhdistelmiin  vetoava  argu¬ 
mentti.  Mikään  kohde  ei  vaikuta  meihin  yksi¬ 
nään,  vaan  aina  yhdessä  jonkin  muun  kanssa. 
Voimme  kenties  sanoa,  millainen  on  havaitun 
kohteen  ja  muiden  vaikuttavien  tekijöiden  se¬ 
koitus,  mutta  emme,  millainen  itse  kohde  on. 
Kvantiteettiin  ja  kohteiden  valmisteluun  vetoa¬ 
vasta  argumentista  Sextus  antaa  esimerkkejä: 
hopealastut  näyttävät  mustilta,  mutta  yhdisty¬ 
neenä  hopeaksi  valkoiselta,  jne.  Emme  voi  sa¬ 
noa  mitään  objektista  itsestään.  (sEX  i  118-134, 
s.  31-35,  DL  ns.  497-499). 

Diogenes  luonnehtii  asiaa  kvaliteetin  ja  kvan¬ 
titeetin  yhteydeksi:  "Niinpä  viini  kohtuullisesti 
nautittuna  vahvistaa  ruumista,  mutta  liian  suu¬ 
ressa  määrässä  se  tekee  heikoksi,  ...” 

Relatiivisuuteen  vetoaa  argumentti,  jonka 
mukaan  kaikki  esiintyy  suhteessa  johonkin  ole¬ 
vana,  joten  meidän  täytyy  välttää  arvioimista, 
millaisia  asiat  itse  ovat.  'Relatiivisuus'  voi  tar¬ 
koittaa  joko  relatiivisuutta  suhteessa  arvioijaan 
tai  suhteessa  havaittuihin  kohteisiin.  Diogenes 
esittää  argumentin  kohteiden  keskinäisiä  relaati¬ 
oita  koskevana  (dl  ii  s.  499): 

Keskinäiset  suhteet,  esimerkiksi  kevyen  ja  painavan,  voi¬ 
makkaan  ja  heikon,  suuremman  ja  pienemmän  välillä, 
ylhäällä  ja  alhaalla  [olevan]  välillä.  Niinpä  oikealla  puo¬ 
lella  sijaitseva  ei  ole  sellainen  luontonsa  puolesta,  vaan 
se  käsitetään  sellaiseksi  sen  aseman  takia  johonkin  toi¬ 
seen  verrattuna. 

Usein  ja  harvoin  sattuviin  tapahtumiin  vetoava 
argumentti  viittaa  seuraavan  kaltaisiin  ilmiöi¬ 
hin:  Vaikka  Aurinko  on  ihmeellisempi  kuin  ko¬ 
meetat,  emme  hämmästele  Aurinkoa,  koska  nä¬ 
emme  sen  päivittäin,  mutta  komeettoja  ihmet¬ 
telemme.  Sextus  kirjoittaa  (SEX  i  143,  s.  37): 

Edelleen,  harvinaista  pidetään  arvokkaana,  mutta  ei  ta¬ 
vanomaista  ja  helposti  saatavissa  olevaa.  Jos  esimerkik¬ 
si  kuvittelemme,  että  vesi  olisi  harvinaista,  miten  paljon 
arvokkaammaksi  se  ilmenisikään  kuin  kaikki,  mitä  nyt 
pidämme  arvokkaana!  Tai  jos  kuvittelemme  kultaa  siro¬ 
telluksi  runsaasti  maahan  kivien  tavoin,  kuka  silloin  pi¬ 
täisi  sitä  arvokkaana  tai  kätköön  lukitsemisen  arvoise¬ 
na? 

Tästä  Sextus  jälleen  päättelee,  että  emme  pysty 
arvioimaan,  millaisia  oliot  itsessään  ovat.  -  Tä¬ 
män  asioiden  arvoihin  liittyvän  epäilyn  hyväk- 

symme,  emmekä  näe  siinä  mitään  episteemisiin 
ongelmiin  liittyvää. 

Agrippan  viisi  logiikkaan  liittyvää 
argumenttia 

Myöhempi  skeptikko  Agrippa  esitti  toisenlaiset 
viisi  argumenttia  arvioimisesta  pidättäytymisen 
puolesta.  Sextus  aloittaa  näistä  kertomisen  (sEX  i 
164,  s.  40-41,  vrt.  dl  ii  s.  501): 

Uudemmat  skeptikot  tarjoavat  seuraavaa  viittä  arvioimi¬ 
sen  välttämisen  lajia:  Ensiksi,  laji,  joka  saadaan  väittele¬ 
misestä;  toiseksi,  laji,  joka  saadaan  pakottamalla  takai¬ 
sinpäin  ad  infinitum-,  kolmanneksi,  laji,  joka  saadaan  re¬ 
latiivisuudesta;  neljänneksi,  hypoteettinen  laji;  viiden¬ 
neksi,  vastavuoroisuuden  laji. 

Väittelyyn  vetoavan  argumentin  kohdalla  Sextus 
kertoo,  että  ehdotetusta  asiasta  käydään  ratkaise¬ 
matonta  väittelyä  sekä  arkielämässä  että  filosofien 
parissa.  Tämän  takia  täytyy  välttää  arvion  teke¬ 
mistä.  Argumentista,  joka  vetoaa  palauttamiseen 
ad  infinitum,  Sextus  kertoo  (SEX  i  166,  s.  41): 

Äärettömän  palauttamisen  lajissa  sanomme,  että  se, 
mikä  tuodaan  esille  ehdotetun  asian  oikeellisuuden  juu¬ 
reksi,  vaatii  itse  toisen  samanlaisen  juuren,  joka  itse 
vaatii  toisen,  ja  niin  edelleen  ad  infinitum.  Niin  muodoin 
meillä  ei  ole  tukipistettä,  josta  aloittaisimme  minkään 
asian  varmistamisen,  ja  tästä  seuraa  arvioimisen  välttä¬ 
minen. 

Argumenttia  Sextus  käyttää  myöhemmin  yhä 
uudelleen.  Hypoteettisuuteen  vetoava  argu¬ 
mentti  kuuluu  (sEX  I  168,  s.  41;  ks.  s.  42,  87): 

Meillä  on  hypoteesista  saatu  laji,  kun  ad  infinitum  takai¬ 
sinpäin  pakotetut  dogmaatikot  aloittavat  jostakin,  jota 
he  eivät  varmista  vaan  vaativat  myöntymään  sen  yksin¬ 
kertaiseen  olettamiseen  ilman  todistusta. 


Se,  mitä  ehdotetaan  todeksi,  on  joko  havainnon  kohde 
tai  ajattelun  kohde,  ja  olipa  se  kumpi  hyvänsä,  siitä  väi- 
tellään. ...  Sanovatko  he  nyt,  että  väittely  on  ratkeava  vai 
ratkeamaton?  Jos  ratkeamaton,  niin  meidän  täytyy  vält¬ 
tää  arvioimista,  sillä  ei  ole  mahdollista  väittää  mitään 
sellaisesta,  joka  on  ratkeamattoman  väittelyn  kohteena. 
Mutta  jos  ratkeava,  kysymme,  mistä  ratkaisu  on  saata¬ 
vissa.  Onko  esimerkiksi  havainnon  kohde  (...)  ratkaista¬ 
va  havainnon  kohteen  vai  ajattelun  kohteen  avulla?  jos 
havainnon  kohteen,  niin  koska  olemme  tutkimassa  ha¬ 
vainnon  kohteita,  tarvitsee  tämäkin  jonkun  toisen  asian 
tehdäkseen  sen  vakuuttavaksi,  ja  jos  tämä  uusi  asia  on 
myös  havainnon  kohde,  vaatii  sekin  jälleen  jotain  uutta 
tullakseen  vakuuttavaksi,  ja  niin  edelleen  ad  infinitum. 
Mutta  jos  havainnon  kohde  pitää  ratkaista  ajattelun  koh¬ 
teen  avulla,  niin  koska  myös  ajattelun  kohteista  väitel- 
lään,  täytyy  tämäkin  ajattelun  kohteena  arvioida  ja  saa¬ 
da  vakuuttavaksi.  Mistä  se  sitten  saa  vakuuttavuutensa? 
Jos  ajattelun  kohteesta,  jatkuu  asia  ad  infinitum  samalla 
tavalla,  mutta  jos  havainnon  kohteesta,  niin  koska  ajat¬ 
telun  kohteeseen  vedottiin  tekemään  havainnon  kohde 
vakuuttavaksi,  ja  havainnon  kohteeseen  ajattelun  koh¬ 
teen  takia,  olemme  joutuneet  vastavuoroisuuden  lajiin. 

Jos  tämän  välttämiseksi  väittelykumppanimme  vaatii 
jonkin  asian  olettamisen  hyväksymistä  ja  vailla  todistus¬ 
ta  todistaakseen  seuraavaksi  tulevan,  tuodaan  mukaan 
hypoteesiin  vetoamisen  laji,  eikä  ulospääsyä  ole.  ...  Jos 
hän  tekee  hypoteesin,  että  jokin  on  totta,  hän  saa  sen 
epäiltäväksi  ottaessaan  sen  hypoteesiksi  sen  sijaan  että 
todistaisi  sen.  Jos  se  taas  on  väärä,  niin  sen  perusta, 
jonka  hän  yrittää  varmistaa,  on  läpimätä.  Jos  taas  jonkin 
asian  hypoteesina  olettaminen  saa  jotain  aikaan  sen  var¬ 
memmaksi  tekemisessä,  niin  miksi  ei  yhtä  hyvin  tehdä 
hypoteesia  tutkimuksen  kohteena  olevasta  asiasta  itses¬ 
tään,  pikemminkin  kuin  jostakin  muusta,  jonka  kautta 
hän  kuvittelee  varmistavansa  sen  asian,  josta  hän  argu¬ 
mentoi.  Jos  on  absurdia  tehdä  hypoteesi  tutkittavana 
olevasta  kohteesta,  on  myös  absurdia  tehdä  hypoteesi 
sitä  loogisesti  edeltävästä  asiasta. 

Näitä  loogisia  argumentteja  Sextus  oli  käyttänyt 
jo  aikaisemmin.  Päätellessään  eläinten  aistin- 
elinten  erojen  aiheuttamasta  arvioinnin  mah¬ 
dottomuudesta  hän  kirjoitti  (sEX  1  59-61,  s.  17- 
18): 


Skeptikot  syyttivät  dogmaattisia  filosofeja  hup¬ 
suiksi,  sillä  sellainen,  joka  päätellään  ex  hypo- 
thesi  ei  ole  tietoa,  vaan  olettamusta.  "Tällä  ta¬ 
voin  päättelemällä  voi  jopa  argumentoida  mah¬ 
dottoman  puolesta”  (dl  ii  s.  501-503).  Kehä- 
päätelmään  vetoava  argumentti  kuuluu  (SEX  i 

168,  s.  41): 

Vastavuoroisuuden  laji  esiintyy,  kun  se,  minkä  pitäisi 
olla  tutkittavana  olevan  asian  varmistuksena  vaatiikin 
tutkimuksen  kohteena  olevan  asian  varmistuksekseen. 
Kun  tällöin  emme  pysty  ottamaan  kumpaakaan  toisen 
varmistukseksi,  jätämme  arvioimisen  tekemättä  molem¬ 
pien  kohdalla. 

Sextus  perustelee  kaikkia  kolmea  logiikkaan  ve¬ 
toavaa  argumenttia  yhdessä  (sEXs.  41-42): 


Tämän  lisäksi,  emme  pysty  pitämään  omia  aisti-ilmiöi¬ 
tämme  muissa  eläimissä  aikaansaatuja  parempina  sen 
enempää  ilman  todistusta  kuin  todistuksen  antamalla¬ 
kaan.  ...  Niinkutsuttu  todistus  olisi  itse  joko  meille  ilme¬ 
nevä  tai  ei-ilmenevä.  Jos  se  ei  ole  ilmenevä  [siis  ilmeises¬ 
ti  selvä],  niin  emme  voi  luottaa  siihen  esitettynä.  Mutta 
jos  se  on  meille  ilmenevä,  niin  koska  olemme  tutkimas¬ 
sa,  mikä  on  eläimille  ilmenevää,  ja  todistus  on  meille 
ilmenevä,  ja  me  olemme  eläimiä,  niin  todistusta  itseään 
pitää  tutkia  sen  selvittämiseksi,  onko  se  paitsi  ilmenevä 
myös  tosi.  Mutta  on  absurdia  yrittää  ratkaista  tutkittava¬ 
na  olevaa  asiaa  tutkittavana  olevan  asian  avulla,  sillä 
sama  asia  olisi  silloin  sekä  vakuuttava  että  ei-vakuuttava 
(vakuuttava  sikäli  kuin  se  väittää  antavansa  todistuksen 
ja  ei-vakuuttava  sikäli  kuin  se  todistetaan),  mikä  on 
mahdotonta. 

Totuuden  kriteerit 

Sextus  kertoo,  että  joidenkin  mielestä  on  ole¬ 
massa  totuuden  kriteeri,  toisten  mielestä  ei,  ja 
skeptikot  välttävät  arvion  tekemistä.  Seuraavan 
kaltainen  esitys  toistuu  vähäisin  variaatioin  lu¬ 
kuisissa  myöhemmissä  tapauksissa  (sEXii  19-21, 
s.  72;  vrt.  DL  11  s.  503,  507): 

He  sanovat  nyt,  että  tämä  väittely  joko  on  ratkeava,  tai 
se  on  ratkeamaton.  Jos  se  on  ratkeamaton,  he  myöntä¬ 
vät  heti,  että  arvioimista  täytyy  välttää.  Jos  se  on  ratkea¬ 
va,  he  kertokoot,  minkä  avulla  sitä  arvioidaan,  kun  meil¬ 
lä  ei  ole  hyväksyttyä  kriteeriä  emmekä  edes  tiedä,  onko 
sellaista,  vaan  olemme  tutkimassa  asiaa. 

Jotta  siis  kriteereistä  noussut  väittely  ratkaistaisiin,  meil¬ 
lä  täytyy  olla  jokin  hyväksytty  kriteeri,  jota  käyttäen 
voimme  sitä  arvioida,  ja  jotta  meillä  olisi  hyväksytty  kri¬ 
teeri,  täytyy  kriteereitä  koskeva  väittely  jo  olla  ratkaistu. 
Niinpä  argumentti  kuuluu  vastavuoroisuuden  lajiin,  ja 
kriteerin  löytäminen  tukkeutuu.  Emme  nimittäin  hyväk¬ 
sy,  että  he  olettaisivat  standardin  hypoteesina,  ja  jos  he 
haluavat  arvioida  kriteeriä  kriteerillä,  pakotamme  heidät 
äärettömään  palauttamiseen. 

Edelleen,  koska  todistus  tarvitsee  kriteerin,  joka  on  to¬ 
distettu,  ja  kriteeri  tarvitsee  todistuksen,  jota  on  arvioi¬ 
tu,  heidät  on  pakotettu  vastavuoroisuuden  lajiin. 

Eri  kriteereiden  tarkastelun  logiikka  noudattaa 
edellisestä  ilmenevää  kuviota.  Jotain  uutta  tulee 
mukaan  tarkasteltaessa  ihmistä  arvioijana  (SEX  il 

37-43,  s.  77-78): 

Olettakaamme  kuitenkin  asian  olevan  niin,  että  ihmisten 
täytyy  arvioida  asioita,  ja  että  tämä  on  saatu  vakuutta¬ 
vaksi.  Koska  kuitenkin  ihmisten  parissa  on  monia  eroja, 
päättäkööt  dogmaatikot  ensin  keskuudessaan,  että  mei¬ 
dän  tulisi  kuunnella  juuri  tuota  ihmistä,  ja  pyytäkööt  he 
vasta  sitten,  että  hyväksyisimme  hänet. ... 

Jos  he  sanovat,  että  meidän  tulee  pitää  Viisasta  vakuut¬ 
tavana,  me  kysymme  heiltä,  ketä  Viisasta?  Epikuroksen 
mukaista  viisasta  vai  Stoalaisten  mukaista  vai  Kyrene¬ 
läisten  viisasta,  vai  kyynikoiden?  ...  Ja  jos  joku  ehdottaa, 
että  meidän  tulisi  luopua  etsimästä  Viisasta  ja  pitää  yk¬ 
sinkertaisesti  vakuuttavana  häntä,  joka  sattuu  olemaan 
paikalla  olevista  viisain,  he  väittelevät  myös  siitä,  kuka 
on  muita  viisaampi.  Toiseksi,  vaikka  hyväksyttäisiinkin, 
että  he  voivat  sopia  sen  ratkaisemisesta,  kuka  on  älyk¬ 
käin  kaikista  nykyisistä  ja  menneistä,  ei  häntäkään  tulisi 
pitää  vakuuttavana.  On  nimittäin  monia  -  eiköpähän  mil¬ 
tei  äärettömän  monia  -  älykkyyden  portaita  ja  asteita, 
joten  pidämme  mahdollisena  jonkun  toisen  syntymistä, 
joka  on  älykkäämpi  kuin  hän,  jota  pidämme  kaikista 
menneistä  ja  nykyisistä  älykkäimpänä. 

...  Niin  muodoin,  vaikka  jonkun  sallittaisiinkin  olevan  vii¬ 
sain  kaikista  menneistä  ja  nykyisistä,  niin  kuitenkaan 
emme  voi  esittää  totena  väitettä,  että  ei  tule  olemaan 
ketään  vielä  häntäkin  terävämpää  (sillä  tämä  on  epävar¬ 
maa),  vaan  meidän  täytyy  aina  odottaa  myöhemmin  ole¬ 
massa  olevan  älykkäämmän  henkilön  arviota,  eikä  mil¬ 
loinkaan  yhtyä  häneen,  joka  nyt  on  etevin.  ... 


Jos  joku  sanoo,  että  meidän  tulee  pitäytyä  enemmistön 
hyväksymään  kantaan,  sanomme,  että  tällainen  on  tur¬ 
hanpäiväistä.  Ensiksikin,  mikä  on  totta,  on  epäilemättä 
harvinaista,  ja  tämän  takia  on  yhden  ihmisen  mahdollis¬ 
ta  olla  älykkäämpi  kuin  enemmistön.  Toiseksi,  jokaisen 
kriteerin  kohdalla  on  enemmän  sen  vastustajia  kuin  kan¬ 
nattajia,  sillä  he,  jotka  hyväksyvät  jonkin  kriteerin,  joka 
poikkeaa  joidenkin  ihmisten  hyväksymästä,  vastustavat 
tuota  [kriteeriä],  ja  heitä  on  paljon  enemmän  kuin  sen 
hyväksyjiä. 

Kaikki  saa  Sextuksen  päättelemään,  että  vetoa¬ 
minen  arvioita  tekevään  ihmiseen  ei  kelpaa 
väitteiden  oikeellisuuden  kriteeriksi.  Monien  li¬ 
säargumenttien  jälkeen  hän  perustelee,  että  to¬ 
tuutta  ei  ole  olemassakaan,  joten  sitäkin  sel¬ 
vemmin  ei  ole  sen  kriteerejä  (SEX  il  44-96,  s. 
79-92). 

Dogmatismin  kritiikkiä 

Kun  antiikin  skeptikot  korostavat  arvioimisesta 
pitäytymisen  välttämättömyyttä,  heillä  usein  on 
mielessä  arviot,  jotka  olivat  heidän  kritisoimil¬ 
leen  'dogmaatikoille’  tyypillisiä.  Aistien  eroista 
kertoessaan  Sextus  vakuuttaa,  että  "emme  kyke¬ 
ne  sanomaan,  millainen  kukin  näistä  kohteista 
on  luonnoltaan,  vaikka  on  mahdollista  sanoa, 
millaisina  ne  meille  kulloisissakin  olosuhteissa 
ilmenevät”.  Tämä  on  ymmärrettävää  kritiikkiä, 
jos  se  ajatellaan  kohdistuneeksi  aristoteelisen  fi¬ 
losofian  mukaisia  olioiden  'luontoja'  vastaan. 

Skeptikot  vetosivat  olioiden  keskinäisiin  suh¬ 
teisiin  niitä  arvioitaessa,  ja  päättelivät:  "Niinpä 
oikealla  puolella  sijaitseva  ei  ole  sellainen  luon¬ 
tonsa  puolesta,  vaan  se  käsitetään  sellaiseksi  sen 
aseman  takia  johonkin  toiseen  verrattuna.”  Kri¬ 
tiikki  osuu  Aristoteleen  logiikkaan  ja  luonnonfi¬ 
losofiaan,  joissa  olioita  luonnehdittiin  niiden 
ominaisuuksien  avulla. 

Sextus  kritisoi  ihmisen  mahdollisuutta  toimia 
totuuden  kriteerinä  viittaamalla  ihmisten  omak¬ 
sumiin  moniin  mielipiteisiin  ja  päättymättö¬ 
miin  väittelyihin  (sEX  ii  37-43,  s.  77-78).  Sex- 
tuksella  oli  mielessään  silloinen  tilanne,  jolloin 
väittelyt  asioiden  'totuudesta'  käytiin  fdosofisten 
koulukuntien  kesken.  Voinemme  ounastella, 
että  tieteen  kohdalla  on  sentään  todennäköi¬ 
sempää,  että  konsensus  saavutetaan;  toinen  asia 
on,  missä  määrin  konsensus  kelpaa  totuuden 
kriteeriksi. 

Kun  Sextus  kritisoi  vetoamista  'Viisaaseen', 
niin  kritiikin  voi  katsoa  hyvin  osuvan  asennoitu¬ 
miseen,  millä  keskiajalta  uuden  ajan  alkuun 
asti  akateemisissa  piireissä  suhtauduttiin  Aristo- 
teleeseen.  Mutatis  mutandis  voi  Sextuksen  teks- 

tiä  soveltaa  oman  aikamme  tieteeseen.  Sen  vii¬ 
saita’  ovat  Newton,  Einstein,  Bohr,  Feynman 
ja  niin  edelleen.  Kehen  tulisi  uskoa? 

Korvatkaamme  sana  Viisas  sanalla  Oikea  teo¬ 
ria.  Eikö  meidän  tule  hyväksyä  mitään  nykyistä 
teoriaa  oikeaksi,  sillä  aina  sen  tulee  korvaamaan 
parempi  teoria?  Jotkut  uskovat  'lopulliseen  teo¬ 
riaan’;  onko  tämä  perusteltua?  Voi  tietenkin  ky¬ 
syä,  onko  mielekästä  yrittää  löytää  Sextuksen 
ajatuksille  ja  esimerkeille  vastineita  nykymaail¬ 
masta.  Tämän  tyyppisiä  yrityksiä  syyttävät  jotkut 
'presentismistä’;  sen  vastakohtana  on  'historis¬ 
mi’,  jonka  mukaan  menneen  ajan  ajatuksia  ei 
voi  esittää  erossa  omasta  kontekstistaan. 

Liian  ankara  pitäytyminen  kontekstisidonnai¬ 
suuteen  tekee  tieteen  historiasta  mielenkiinnot¬ 
toman.  Antiikin  skeptikkojen  tulkitsemisen  ta¬ 
pauksessa  voi  todeta,  että  kun  heidän  teoksiaan 
1600-luvulla  luettiin,  katsoivat  lukijat  ilman 
muuta,  että  niissä  esitetyt  argumentit  sopivat 
myös  heidän  oman  aikansa  ilmiöihin.  Näitä  lu¬ 
kijoita  ei  dogmaattinen  'presentismin'  moittimi¬ 
nen  vielä  ollut  saastuttanut. 

Monista  asioista  mielipiteet  muuttuvat  ajan 
mukana,  mutta  saattaa  olla  olemassa  myös  asioi¬ 
ta,  joiden  kohdalla  todellakin  voi  olla  mahdol¬ 
lista  päästä  'lopulliseen  totuuteen’.  Eivätköhän 
tällaisia  asioita  ole  esimerkiksi  näkemys  materi¬ 
an  atomaarisesta  rakenteesta  sekä  Maan  liikku¬ 
misesta.  On  tiedollista  nihilismiä  väittää,  että 
mielipiteet  kaikista  asioista  tulevat  ajan  mukana 
muuttumaan.  Keskeinen  kysymys  on,  millaiset 
asiat  jäävät  pysyviksi  ja  millaiset  muuttuvat  tie¬ 
teen  edetessä. 

Sextuksen  argumenttien  pohdiskelua 

Sextus  käyttää  usein  argumenttia  "olemme  itse 
väittelyyn  osallistujia  ja  sen  takia  tarvitsemme 
pikemminkin  jonkun  toisen  ratkaisemaan  kuin 
kykenisimme  itse  asiaa  arvioimaan”.  Nykyisin¬ 
kin  kohtaa  joskus  saman  'objektiivisuuden'  vaa¬ 
timukseksi  naamioidun  väitteen,  että  tieteen¬ 
harjoittajat  eivät  voi  esittää  puolueettomia  lau¬ 
sumia  vaikkapa  tieteen  ja  jonkin  selvästi  epätie- 
teeseen  kuuluvan  opin  paremmuudesta,  koska 
he  itse  ovat  'toinen  osapuoli’. 

Kaikissa  ihmisen  tietoa  koskevissa  asioissa  ih¬ 
minen  kuitenkin  on  'osapuoli';  ihmiset  ovat 
joissain  olotiloissa,  ja  niiden  vaikutusta  täytyy 
yrittää  arvioida.  Emme  löydä  ihmisten  toimin¬ 
nan  ja  inhimillisen  tiedon  'ulkopuolella'  ole¬ 
vaa,  joka  antaisi  meille  sen  pätevyydestä  lausun¬ 
non.  Meidän  täytyy  tulla  toimeen  vähemmällä. 


eikä  ole  perustetta  otaksumalle,  että  emme  tu¬ 
lisikin,  mutta  logiikan  avulla  sellaista  ei  voi  'to¬ 
distaa'. 

Kun  Sextus  ehdottaa,  että  ihmisten  väliset 
erot  tekevät  objektiivisen  arvioimisen  mahdotto¬ 
maksi,  hän  ottaa  esille  vaikean  ja  tärkeän  kysy¬ 
myksen.  Sextus  kuitenkin  käyttää  esimerkkeinä 
toisen  tyyppisiä  ihmisten  eroja  ja  päättelee,  että 
myös  episteemisissä  kysymyksissä  on  vastaavia 
eroja.  Lienee  kuitenkin  perusteltavissa,  että  ni¬ 
menomaan  tiede  on  ihmisten  toiminnoista  eku¬ 
meenisin,  ja  johtaa  kaikki  samoihin  tuloksiin  ja 
ajattelutapoihin  (ks.  lehti  1996  s.  342-343). 

Sextuksella  oli  kenties  hyvät  perusteet  syyttää 
joidenkin  koulukuntien  filosofeja  "itseensä  tyy¬ 
tyväisiksi  dogmaatikoiksi”.  Monet  ovat  esittä¬ 
neet  saman  syytteen  tieteenharjoittajista.  Tie¬ 
teen  kannalta  elämän  ja  kuoleman  asia  on, 
onko  syyte  oikeutettu.  Joudumme  triviaaliin 
loukkoon,  jos  kiistämme  tieteenharjoittajilta  tä¬ 
män  asian  arvioimisen  sillä  perusteella,  että  he 
ovat  "väittelyn  osanottajia”. 

Sextus  esittää  aistien  rajallisen  lukumäärän 
esteeksi  sille,  että  saisimme  tietoa  kaikista  olioi¬ 
den  kvaliteeteista.  Tätä  vastaan  on  hänen  mu¬ 
kaansa  joku  argumentoinut,  "että  luonto  on  teh¬ 
nyt  aistit  kohteisiinsa  sopiviksi".  Periaatteessa 
tällä  tavoin  argumentoivat  SETI-filosofian  kan¬ 
nattajat,  jotka  olettavat  toistenkin  taivaankappa¬ 
leiden  mahdollisilla  älyllisillä  asukkailla  olevan 
suunnilleen  samat  aistimisen  kyvyt  kuin  meillä¬ 
kin. 

Jo  1600-luvulla  todettiin,  että  pystymme  rajal- 
lisillakin  aisteillamme  saamaan  selville  asioita, 
joista  viestiä  kantavat  jotkut  aistiemme  ulottu¬ 
mattomiin  jäävät  viestintuojat.  Tästä  ovat  nykyi¬ 
senä  esimerkkinä  vaikkapa  radioaallot.  Emme 
niitä  välittömästi  aisteinemme  havaitse,  mutta 
pystymme  niitä  sopivin  laittein  havaitsemaan, 
eikä  meille  tuota  voittamatonta  vaikeutta  kuvi¬ 
tella,  miltä  maailma  näyttäisi  olennosta,  jolla 
olisi  olemassa  luonnolliset  niiden  havaitsemi¬ 
sen  aistinelimet.  Samoin  vailla  näköaistiakin 
olevalle  ihmiselle  pystytään  teoreettisena  mah¬ 
dollisuutena  selittämään,  miten  näköaisti  toimii 
ja  mitä  tietoa  sen  avulla  voi  hankkia,  vaikka  hän 
itse  ei  tuota  tietoa  voikaan  välittömän  havain¬ 
non  kautta  saada. 

Sextuksen  tieteenvastaisuus 

Sextus  vastaa  kysymykseen,  mitä  skeptisismi  on 
ja  miten  se  suhtautuu  luonnontieteiden  harjoit¬ 
tamiseen  (sEX  1  8-10,  18,  s.  4,  5,  7-8): 

Skeptisismi  or  kyky  asettaa  vastakohtia  asioiden  tapa¬ 
uksessa,  kun  ne  ilmenevät  ja  niistä  ajateliaan  ylipäänsä 
jollakin  tavalla.  Vastakkaisten  väitteiden  ja  selostusten 
yhdenvertaisuuden  takia  päädymme  ensin  arvioinnin 
välttämiseen  ja  sen  jälkeen  mielenrauhaan. ... 

...  Arvioinnin  välttäminen  on  intellektin  taukoamista;  sen 
ansiosta  emme  hylkää  emmekä  omaksu  mitään.  Mielen¬ 
rauha  on  vapautta  häiriöistä  tai  sielun  tyyneyttä.  Me  eh¬ 
dotamme  skeptisismin  päämäärää  koskevassa  luvussa, 
miten  mielenrauha  seuraa  arvioinnin  välttämisestä. ... 

Sanomme  jälleen  jotain  samanlaista  pohtiessamme  ky¬ 
symystä,  pitäisikö  skeptikkojen  opetella  luonnontiedet¬ 
tä.  Emme  opettele  luonnontiedettä  tehdäksemme  var¬ 
malla  vakaumuksella  väitteitä  mistään  sellaisesta  asias¬ 
ta,  josta  tieteissä  pidetään  yllä  uskomuksia.  Me  kuiten¬ 
kin  sivuamme  luonnontiedettä  kyetäksemme  asetta¬ 
maan  jokaista  esitystä  vastaan  samanarvoisen  esityk¬ 
sen,  ja  mielenrauhan  vuoksi. 

Sextus  ottaa  lähtökohdaksi  niiden  'positiivisten’ 
tai  'dogmaattisten'  filosofien  ajatukset,  joita  vas¬ 
taan  hän  argumentoi.  Sextus  kirjoitti  (sEX  i 
170):  ”Se,  mitä  ehdotetaan  todeksi,  on  joko  ha¬ 
vainnon  kohde  tai  ajattelun  kohde,  ja  olipa  se 
kumpi  hyvänsä,  siitä  väitellään.”  Sextuksen 
koko  argumentointi  käy  ymmärrettäväksi  väitte¬ 
lyn  kontekstissa,  jossa  päämääränä  ei  ole  asioi¬ 
den  selville  saaminen,  vaan  vastaväittäjän  kaata¬ 
minen. 

Hypoteesin  roolista  Sextus  kirjoitti  (sEX  i 
174):  ”Jos  taas  jonkin  asian  hypoteesina  oletta¬ 
minen  saa  jotain  aikaan  sen  varmemmaksi  teke¬ 
misessä,  niin  miksi  ei  yhtä  hyvin  tehdä  hypotee¬ 
sia  tutkimuksen  kohteena  olevasta  asiasta  itses¬ 
tään,  pikemminkin  kuin  jostakin  muusta,  jonka 
kautta  hän  kuvittelee  varmistavansa  sen  asian, 
josta  hän  argumentoi.  Jos  on  absurdia  tehdä  hy¬ 
poteesi  tutkittavana  olevasta  kohteesta,  on  myös 
absurdia  tehdä  hypoteesi  sitä  loogisesti  edeltä¬ 
västä  asiasta.” 

Sextus  ei  ole  perehtynyt  siihen,  millä  tavalla 
hypoteeseja  käytetään  jossain  pitkää  päättelytek- 
niikkaa  käyttävässä  tieteessä.  Hypoteeseista  joh¬ 
detaan  asioita,  joihin  muulla  tavalla  ei  pääsisi 
kiinni  ollenkaan,  ja  monien  eri  asioiden  seuraa¬ 
minen  samoista  muutamista  hypoteeseista  te¬ 
kee  systeemistä  tieteen.  Sextus  näkee  asian  vain 
väittelytilanteessa  tehtyjen  yksinkertaisten  olet¬ 
tamusten  puolustelemisen  tekniikkana.  Sextus 
päättää  teoksensa  kysymykseen:  "Miksi  skeptikot 
joskus  tahallisesti  esittävät  niukasti  uskottavia 
argumentteja?”  (sEX  m  280-281,  s.  216): 

Skeptikot  ovat  ihmisystäviä  ja  haluavat  argumenttien 
avulla  parantaa  kykyjensä  mukaan  dogmaatikkojen  yl¬ 
peyden  ja  yltiöpäisyyden.  Aivan  kuten  lääkäreillä  on  ruu¬ 
miin  vaivoja  varten  voimakkuudeltaan  erilaisia  paran¬ 


nuskeinoja,  ja  he  käyttävät  ankaria  lääkkeitä  ankarasti 
sairastuneisiin  potilaisiin,  ja  hellävaraisempia  keinoja 
lievemmin  sairastuneisiin,  samoin  skeptikotkin  käyttävät 
voimakkuudeltaan  eritasoisia  argumentteja.  Niitä  vas¬ 
taan,  jotka  ovat  ankaran  yltiöpäisyyden  riivaamia,  he 
käyttävät  painavia  argumentteja,  jotka  pystyvät  väke¬ 
västi  torjumaan  ylpeän  dogmaattisuuden  tartunnan.  He 
soveltavat  lievempiä  argumentteja  niitä  vastaan,  jotka 
ovat  pinnallisen,  helposti  parannettavan  ja  vähäisem- 
mällä  uskottavuuden  asteella  torjuttavissa  olevan  ylpey¬ 
den  tartuttamia. 

Tämän  takia  skeptisen  mielenlaadun  omaavat  eivät  epä¬ 
röi  esittää  argumentteja,  joiden  uskottavuus  on  joskus 
vahva,  ja  joskus  näyttää  melko  heikolta.  He  tekevät  tä¬ 
män  tahallisesti,  sillä  usein  heikompi  argumentti  on  riit¬ 
tävä  heidän  päämääränsä  saavuttamiseksi. 

Loppulausuma  osoittaa  harhaksi  luonnehtia  an¬ 
tiikin  skeptikkoja  'kyselijöiksi'  tai  'totuuden  etsi¬ 
jöiksi’.  Sextuksen  päämääränä  on  väittelyn  voit¬ 
taminen,  ei  asioiden  selvittäminen.  Jos  väittely 
voitetaan  pienellä  fuskaamisella,  niin  mitäpä  sii¬ 
tä;  pääasia,  että  vastapuoli  saadaan  'parannet¬ 
tua'.  Samaa  moraalia  käyttävät  jotkut  suspektien 
oppien  julistajat  tänäkin  päivänä. 

Tämä  on  itseriittoinen  'pastoraalinen'  asenne; 
oikean  suhtautumisen  omaavan  täytyy  olla  'pai¬ 
men',  joka  torjuu  'lampaiden'  sielunrauhaa  vaa¬ 
rantavat  opit  siitä  riippumatta,  voidaanko  ne  pe¬ 
rustella  harhaisiksi.  Toivottavasti  nykyisin  itse¬ 
ään  skeptikoiksi  kutsuvat  Skepsiksen  jäsenet  ei¬ 
vät  pidä  oppia  sympaattisena. 

Tutkivatko  skeptikot  yhä? 

Sextus  kuitenkin  itse  esittää  skeptikkojen  suh¬ 
tautumisen  'tutkimista'  korostavassa  valossa. 
Hän  mainitsee  kolme  koulukuntaa:  dogmaati¬ 
kot,  akateemikot  ja  skeptikot.  Dogmaatikot  ajat- 
televat  löytäneensä  totuuden;  heitä  ovat  Aristo¬ 
teleen,  Epikuroksen  ja  Stoalaisten  koulukun¬ 
nat.  Akateemikot  kuten  Klitomakhos  ja  Karne- 
ades  sanovat,  että  totuutta  ei  voi  käsittää.  Skepti¬ 
kot  tutkivat  yhä.  Sextus  kritisoi  'dogmaatikkoja' 
muun  muassa  seuraavasti  (sEX  ii  11,  s.  70): 

ja  harkitse,  eivätkö  tosiasiassa  dogmaatikot  ole  estyneet 
tutkimisesta.  Nimittäin  sellaiset,  jotka  myöntävät,  että 
he  eivät  tiedä,  millaisia  objektit  ovat  luonnoltaan,  voivat 
ristiriidatta  jatkaa  niiden  tutkimista,  kun  taas  he,  jotka 
ajattelevat  jo  ne  tarkoin  tuntevansa,  eivät  voi.  Edeliisille 
tutkimus  nimittäin  on  heidän  kuvitelmansa  mukaan  jo 
päättynyt,  kun  taas  jälkimmäisille  on  edelleen  läsnä  tut¬ 
kimuksen  suorittamisen  syy,  ajatus,  että  he  eivät  ole  löy¬ 
täneet  vastausta. 

Tässä  on  'tyyliä',  joka  on  saanut  monet  pitä¬ 
mään  antiikin  skeptikkoja  'tutkijoina'  ja  'kyseli¬ 
jöinä'.  Kappale  on  kuitenkin  ambivalentti.  Koh- 


distettuna  aristoteelikkojen  tai  stoalaisten  näke¬ 
myksiin  olioiden  'luonnosta’  ja  sitä  koskevasta 
'tiedosta'  kritiikki  osuu  oikeaan.  Nämä  pysähtyi¬ 
vät  omiin  ajatuksiinsa  ja  saivat  'fysiikkaa'  eli 
luonnonfilosofiaa  koskevan  opin  jämähtämään 
vuosisadoiksi  paikalleen. 

Ehkäpä  kritiikki  saattaa  tänä  päivänäkin  olla 
kohdallaan  sellaisia  kohtaan,  jotka  liian  helposti 
hyväksyvät  nykyisin  omaksutut  teoriat  lopullisik¬ 
si.  Kuitenkin  Sextuksen  asenteessa  on  piirre, 
joka  asettaa  kyseenalaiseksi,  voiko  sitä  kutsua 
'tutkimisen'  tarpeen  julistukseksi.  Antiikin  skep¬ 
tikot  eivät  useinkaan  tunnu  todella  'jatkavan' 
tutkimista,  vaan  ovat  tyytyväisiä  todettuaan,  että 
asiat  voivat  olla  joko  näin  tai  noin. 

Sextus  ajattelee,  että  'epäselvien  asioiden’  tut¬ 
kiminen  ja  kyseleminen  jatkuu  loputtomasti, 
sillä  'oikeita  vastauksia’  ei  ole  mahdollista  löy¬ 
tää.  Voiko  tutkimiseksi  kutsua  sellaista  toimin¬ 
taa,  joka  jo  lähtökohtaisesti  on  varma,  että  'tut¬ 
kimus’  ei  missään  asiassa  johda  lopulliseen  tu¬ 
lokseen?  Kyllä  kai  jokainen  tutkija  toivoo  saa¬ 
vansa  jostakin  asiasta  oikeaa  ja  luonnon  todelli¬ 
suuden  mukaista  tietoa,  jolloin  jonkin  kysymyk¬ 
sen  tutkiminen  lakkaa  (vaikka  jatkuukin  toisten 
kysymysten  tutkimisella). 

Esimerkiksi  kysymykset,  kiertääkö  Maa  Aurin¬ 
koa  vai  Aurinko  Maata,  tai  koostuuko  materia 
atomeista,  olivat  kauan  'epäselvien  asioiden 
pohdiskelua’,  joista  oli  parempi  jatkaa  tutkimis¬ 
ta  kuin  omaksua  lopulliseksi  hyväksytty  kanta. 
Tällaisia  ne  eivät  enää  ole,  vaan  tutkimus  on 
johtanut  tulokseen,  jonka  nimenä  on  tieto.  Tätä 
väitettä  kaikki  eivät  hyväksy.  Väitän  kuitenkin, 
että  'tieteenharjoittaja  ei  ole  oikea  vastaus  arvoi¬ 
tukselle,  kuka  'etsii,  etsii,  eikä  soisi  löytävänsä’. 

Kun  arvioinnin  välttämistä  suositellaan  mie¬ 
lenrauhan  saavuttamiseen  vedoten,  niin  ei  tämä 
ole  tutkimiseen  johtava  asenne.  Tiede  on  usein 
johtanut  mielenrauhaamme  järkyttäviin  näke¬ 
myksiin,  jotka  meidän  kuitenkin  on  hyväksyttä¬ 
vä,  koska  asiat  ovat  kuten  ovat,  meidän  mielen¬ 
rauhastamme  välittämättä.  Tällaista  mahdolli¬ 
suutta  Sextus  ilmeisesti  pitäisi  tyypillisenä  dog¬ 
matismin  esimerkkinä.  , 


Monet  erilaisten  uskonnollisten  tai  muiden 
sellaisten  ajatussuuntien  edustajat  kritisoivat  tie¬ 
dettä  nimenomaan  siitä  syystä,  että  sen  jotkut 
tulokset  järkyttävät  traditionaalisia  ja  ihmisiä 
rauhoittavia  oppeja.  Sextus  kantaa  vettä  tällai¬ 
sen  tieteenvastaisuuden  myllyyn.  S.  Albert  Ki¬ 
vinen  kertoo  skeptisismin  eri  versioista  (KIVINEN 

1989  s.  40-41): 

...  Jo  antiikin  skeptikot  painottivat,  että  skeptinen  filoso¬ 
fia  on  arvostelemisesta  pidättäytymistä,  sitä,  että  ei  ota 
kantaa  erilaisiin  asioihin. ... 

Zeteetikko  tarkoittaa  siis  yhdenlaista  etsijää,  henkilöä, 
joka  sanoo,  että  "minä  en  vielä  tiedä,  mutta  yritän  pääs¬ 
tä  selville  asioista”.  Skeptisismin  eri  versioita  tarkoitta¬ 
via  ilmaisuja  on  muitakin  -  sellaisia  kuin  nullifidianismi. 
...  Nullifidiaani  ehkä  olisi  henkilö,  joka  sanoo:  "En  tiedä, 
eikä  minulla  ole  mitään  mielipidettä  koko  asiasta;  se  on 
minulle  yks  hailee.”  Zeteetikko  sen  sijaan  sanoo:  "En  tie¬ 
dä,  mutta  haluaisin  kernaasti  päästä  selville  ja  yritän 
tehdä  jotakin  sen  eteen.” 

Kivinen  pitää  zeteetikon  asennetta  sympaattise¬ 
na  ja  olisi  tahtonut  Skepsis-yhdistyksenkin  otta¬ 
van  nimekseen  Zeteettinen  seura.  Useasti  huo¬ 
maamme  Sextuksen  teoksen  olevan  sellaisen 
käsityksen  vastainen,  että  kirjoittaja  olisi  etsinyt 
totuutta.  Termi  'skeptikko'  on  siis  tosiaankin 
ambivalentti.  ■ 

mikäli  maailmanloppu  tulee  vuoden  vaih¬ 
teessa,  joudutte  ehkä  lukemaan  tätä  pos¬ 
tuumisti.  Mikäli  se  tulee  vuosituhannen 
vaihteessa,  saatte  vielä  hieman  aikaa  ja  ehtinet¬ 
te  kiireiltänne  lukea  tämän  loppuun.  Älkää 
naurako,  maailmanloppu  ei  ole  mikään  leikin 
asia. 

Toisaalta  ei  siihen  myöskään  tarvitse  suhtau¬ 
tua  kuolemanvakavasti.  Me  suomalaiset  osaam¬ 
me  sijoittaa  maailmanlopun  oikeaan  yhteyteen 
ajatellessamme  arkielämää.  Kun  rakas  puoliso, 
äiti  tai  muu  kotiauktoriteetti  huutaa  keittiöstä, 
että  "kulta,  maailmanloppu  on  tulossa,  veisitkö 
roskat  ennen  sitä?”  Niin  olohuoneesta  kuuluu 
tuttu  vastaus:  ”  joojoo,  kohta,  mä  katon  vaan 
tän  ohjelman  loppuun.” 

Sama  rento  huolettomuus  toistuu  työpaikoil¬ 
la.  Esimiehen  ilmoittaessa,  että  projektit  on  sit¬ 
ten  saatava  valmiiksi  ennen  maailmanloppua  - 
joka  muuten  on  kohta  -  voi  alainen  vastata 
sähköpostilla,  että  puuha  edistyy  välittömästi 
jahka  partnereilta  ensin  saadaan  tarvittavat  sel¬ 
vitykset  ja  tarvitseeko  muuten  maailmanloppu- 
päivänä  tulla  töihin  ja  jos  niin  saako  sen  pitää 
vapaana  myöhemmin. 

Modernissa  yhteiskunnassa  maailmanloppu 
onkin  muodostunut  subjektiiviseksi  käsitteeksi  - 
jopa  siinä  määrin  että  kollektiivisesta  maail¬ 
manlopusta  on  meillä  enää  turha  puhua.  Yksi¬ 
lökeskeisessä  maailmassa  on  syytä  keskittyä  hen¬ 
kilökohtaisiin  maailmanloppuihin.  Värikuva- 
kantisten  tiedotusvälineiden  mukaan  sellainen 
voi  sattua  kenen  tahansa  nuoren,  kauniin  julki¬ 
suushakuisen  mediapersoonan  kohdalle  milloin 
tahansa.  Joskus  jopa  juuri  ennen  uuden  levyn 
julkistamista. 

Laajemmassa  mittakaavassa  maailmanlopun 
odotus  kuvaa  henkistymisemme  astetta.  Kun  ih¬ 
miset  yhä  edelleen  henkistyvät  ei  tarvitse  odot¬ 
taa  enää  maailmanloppua  vaan  avaruusötökkää. 
Siihen  on  aikaa  seuraavat  tuhat  vuotta. 

Ihmisen  henkistyminen  on  muuten  ihan  oi¬ 
keasti  totta  ja  paikkansapitävä  asia.  Se  on  televi¬ 
siossakin  sanottu.  Siellä  kerrottiin,  että  vuonna 
3000  olemme  sähkömagneettisia  henkiä,  jotka 
eivät  ruumista  ollenkaan  tarvitse. 

Siihen  mennessä  pitäisi  myös  kehittää  vallan 


uusi  etiikka.  Ilmeisesti  siksi,  etteivät  poikahen- 
get  liitele  tirkistelemään  tyttöjen  pukuhuonei¬ 
siin,  oletan.  Muuten  pärjätäänkin  tällä  vanhal¬ 
la.  Sähkömagneettisetkaan  henkilapset  eivät  saa 
leikkiä  muuntajien  ja  voimalinjojen  lähistöllä. 

Ihmisten  näin  henkistyessä  uudella  vuositu¬ 
hannella,  on  vanhalle  maapallolle  suunniteltu 
jo  uusi  tarkoitus.  Yhdessä  tämän  ruumiillisen 
homo  sapiens  -lajin  kanssa  se  museoidaan.  Mu- 
seoimistarkoitusta  varten  olisi  syytä  luoda  jo  nyt 
globaali  strategia,  jolla  menestymme  kovenevas¬ 
sa  -  sanoisinko  universalisoituvassa  -  kilpailus¬ 
sa.  Muutamia  satoja  vuosia  menee  kuitenkin 
komiteatyöskentelyyn,  esiselvityksiin,  selvityk¬ 
siin,  raportteihin  ja  markkinatutkimuksiin,  jo¬ 
ten  aikaa  ei  ole  hukattavaksi. 

Kansainvälisten  järjestöjen  uudet  haasteet 
asettavat  lisäksi  sellaisia  paineita  niiden  hallin¬ 
non  kehittämiselle,  että  siitä  tuhannessa  vuodes¬ 
sa  tuskin  selvitään.  Esimerkiksi  museon  johtona 
toimiva  YK  ehtinee  nippa  ja  nappa  luovuttaa 
yleiskokoukselleen  hallinnon  uudistamisen  kol¬ 
mannen  suunnitteluvaiheen  toisen  väliraportin. 
Pyytämättäkin  museon  turvamiesten  tehtäviä 
hoitava  Nato  jatkaa  laajenemiskeskustelujaan  ja 
vuoden  3000  vaiheilla  pohtii  voidaanko  Sirius 
hyväksyä  ehdokasjäseneksi.  Lipunmyyntiin  kes¬ 
kittyvän  uuden  avaruusaseman  valmistumisen 
lykkääntyessä  noin  vuoden  3257  tienoille,  päät¬ 
tävät  avaruusjärjestöt  yhteisvoimin  peruskorjata 
MIR-avaruusaseman  lipunmyyntikojuksi. 

Yleensä  aikaa  ja  tupakkia  kuluttava  markki¬ 
nointi  ja  mainonta  on  tällä  kertaa  suunnitel¬ 
man  yksinkertaisin  sektori.  Koska  koko  ala  muu¬ 
toinkin  on  henkimaailman  hommia,  hoituu  se 
parhaiten  ympäri  ämpäri  universumia  ramppaa- 
vien  astraaliolentojen  avulla. 

Tätä  ennen  meidän  tulee  kysyä  itseltämme, 
houkutteleeko  maapallo  todella  ketään  ja  mitkä 
ovat  globaalit  vetovoimatekijämme  kutistuvassa, 
mutta  ankarasti  kilpaillussa  universumissa.  Vas¬ 
taukseksi  tuskin  riittää  puhdas  luonto  ja  eksoot¬ 
tiset  ihmiset.  Aloitettakoon  maakunnalliset  stra¬ 
tegiapalaverit,  varattakoon  paikat  kansainväli¬ 
siin  seminaareihin,  konsultit  kiillottakoon  ken¬ 
känsä!  Henkistymisen  haasteisiin  on  vastattava. 
Aikaa  on  vähän,  seuraava  millennium  lähestyy. 

Valkosipulista 
ei  ole  läkkeekiii 


Väitteille  valkosipulin 
lääkinnällisistä  ominaisuuksista  ei 
uusien  tutkimusten  mukaan  ole 
juurikaan  katetta. 
Hyvin  kontrolloiduissa  kliinisissä 
tutkimuksissa  aiemmat  lupaavat 
tulokset  valkosipulin  tehosta 
sydän-  ja  verisuonitautien  hoidossa 
ovat  haihtuneet  taivaan  tuuliin. 


V*  alkosipulia  on  käytetty  rohdoksena  ja 
mausteena  vuosisatoja.  Se  sisältää  runsaasti 
vitamiineja  ja  antioksidantteja.  Perinteises¬ 
sä  kansanlääkinnässä  valkosipulia  on  käytetty 
muun  muassa  limaa  irrottavana  yskänlääkkee¬ 
nä,  loisten  häätöön  ja  paiseiden  hoitoon.  Aiem¬ 
min  julkaistuissa  tutkimuksissa  valkosipulin  on 
uskottu  olevan  fibrinolyytti,  estävän  verihiuta¬ 
leiden  aggregaatiota,  olevan  antioksidantti  ja 
antibiootti,  sekä  alentavan  verenpainetta  ja  kor¬ 
keita  kolesteroliarvoja'. 

Suomessa  on  tällä  hetkellä  rohdosvalmisteena 
kaupan  yksi  valkosipulivalmiste,  Bio- Valkosipu¬ 
li®,  jolle  voi  ilmoittaa  käyttötarkoituksen  Lievit¬ 
tää  vilustumisoireita.  Bio- Valkosipuli  sisältää 
kuivattua  valkosipulijauhetta  300  mg/kapseli  ja 
annostussuositus  on  1-2  kapselia  vuorokaudes¬ 
sa.  Luontaistuotekaupoissa  on  runsaasti  ravinto¬ 
lisänä  myytäviä  valmisteita,  joille  ei  saa  ilmoit¬ 
taa  mitään  lääkkeellistä  käyttötarkoitusta. 

Muualla  EU:n  alueella  on  kaupan  useita  val- 
kosipulivalmisteita,  joiden  hyväksytyt  käyttötar¬ 
koitukset  vaihtelevat  maasta  toiseen.  Saksassa 
valkosipulin  käyttötarkoitukseksi  on  hyväksytty 
hyperlipidemiat,  hypertonia  sekä  verenkierto¬ 
häiriöt.  Tanskassakin  valkosipulille  on  hyväksyt¬ 
ty  käyttö  ruokavalion  ohella  sellaisten  lievästi 
hyperlipidemisten  potilaiden  tukihoidossa,  jot¬ 


ka  eivät  vaadi  varsinaista  kolesterolilääkitystä. 
Monessa  muussa  maassa  kuten  Suomessa, 
Ruotsissa,  Britanniassa  ei  tällaista  käyttötarkoi¬ 
tusta  ole  puutteellisen  näytön  vuoksi  hyväksytty. 
Ruotsissa  ja  Britanniassa  käyttötarkoitus  on 
sama  kuin  Suomessa,  eli  vilustumisoireiden  lie¬ 
vitys. 

Ei  syöpälääkkeeksi 

Tuore  valkosipuli,  Allium  sativum,  sisältää  1 
prosenttia  alliinia,  jota  pidetään  valkosipulin 
tärkeimpänä  vaikuttavana  aineena.  Se  on  haju¬ 
ton  ja  haihtuva  rikkiyhdiste,  joka  hajoaa  valkosi¬ 
pulia  pilkottaessa  ominaishajua  antavaksi  allisii- 
niksi,  dialkyylisulfideiksi  ja  muiksi  yhdisteiksi. 
Vaikutuksia  on  tutkittu  sekä  tuoreella  valkosipu¬ 
lilla  että  valkosipuliuutteella,  valkosipuliöljyllä 
ja  kuivatulla  valkosipulijauheella.  Valmisteet 
poikkeavat  toisistaan  siinä,  mitä  valkosipulin  ai¬ 
nesosaa  ne  sisältävät,  allisiinia,  allyylisulfideja 
vai  muita  ajoeenejä. 

Valkosipulin  todetut  haittavaikutukset  ovat 
vähäisiä,  lähinnä  valkosipulin  hajua  hengityk¬ 
sessä  tai  hiessä,  lieviä  ruoansulatuskanavan  oi¬ 
reita,  kuten  pahoinvointia,  oksentelua,  sekä  ri¬ 
pulia  ja  joissain  tapauksissa  allergisia  reaktioita, 
kuten  ihoreaktioita  ja  harvinaisena  oireena  ast- 


maa.  1970-luvulla  epäiltiin,  että  valkosipuli  vai¬ 
kuttaisi  veren  hyytymisjärjestelmään,  mutta 
vuosien  kuluessa  ei  ole  raportoitu  yhtään  haitta¬ 
vaikutusta  tältä  alueelta,  ei  vuotohäiriöitä  eikä 
yhteisvaikutuksia  antikoagulanttien  kanssa^. 

Valkosipulia  on  kokeiltu  useiden  sairauksien 
hoidossa,  esimerkiksi  ylähengitystieinfektioissa, 
syöpäsairauksissa,  ääreisverenkiertohäiriöissä, 
parasiittien  häädöissä  ja  ruoansulatusvaivoissa. 
Varhaisemmissa  tutkimuksissa  1970-luvulla  val¬ 
kosipulia  käytettiin  suurempina  annoksina  kuin 
nyt,  useita  kynsiä  vuorokaudessa  tai  vastaava  an¬ 
nos  jotain  valkosipulivalmistetta. 

Viimeaikaisissa  tutkimuksissa  käytetyt  annok¬ 
set  ovat  yleensä  olleet  noin  yksi  kynsi  tuoretta 
valkosipulia,  600-900  mg  valkosipulijauhetta 
tai  5  mg  valkosipuliöljyä  päivässä.  Poikkeuksena 
ovat  olleet  syöpätutkimukset,  joissa  in  vitro  -  ja 
eläinkokeissa  käytetyt  annokset  vastaavat  ihmi¬ 
sillä  25-400  kynttä  kiloa  kohti  vuorokaudessa. 
Syöpälääke  tai  syövän  ehkäisijä  valkosipuli  ei 
olel 

Vilustumissairaudet 

Vilustumisoireiden  ehkäisy  ja  hoito  on  ollut 
yksi  valkosipulin  perinteinen  ja  hyväksytty  käyt¬ 
tötarkoitus.  Valkosipulin  tulehduksia  estävää 
vaikutusta  on  tutkittu  lähinnä  koeputkessa.  Sen 
on  osoitettu  estävän  joidenkin  bakteerien,  sien¬ 
ten  ja  virusten  kasvua  soluviljelmissä,  mutta 
kliinisiä  tutkimuksia  ihmisellä  ei  ole  tehty.  Hy¬ 
väksytty  perinteinen  käyttötarkoitus  ei  ole  innos¬ 
tanut  tutkijoita  uusiin  tutkimuksiin  valkosipulin 
vaikutuksista  bakteeri-,  sieni-  tai  virusinfektioi¬ 
hin. 

Verenkiertoelinsairaudet 

Viime  vuosina  valkosipulin  tehoa  rohdoksena 
on  tutkittu  lähinnä  suurissa  kansantaudeissa  ku¬ 
ten  sydän-  ja  verisuonisairauksissa.  Julkaistuja 
tutkimuksia  on  kymmeniä  ja  meta-analyysejä- 
kin  neljä  1990-luvulta,  yksi  verenpainevaikutuk- 
sista'^  ja  kolme  lipidivaikutuksista^'®-^.  Tutkimuk¬ 
sia  ja  mielipiteitä  aiheesta  on  ollut  jopa  arvoval¬ 
taisissa  lääketieteellisissä  lehdissä  kuten  Lancet 
ja  /AMA'-4 

Tutkimusinnosta  huolimatta  valkosipulin  vai¬ 
kutukset  sydän-  ja  verisuonisairauksien  riskiteki¬ 
jöihin  kuten  kohonneen  verenpaineen  hoitoon 
ja  hyperkolesterolemiaan  ovat  osoittautuneet 
olemattomiksi*-^’®’'^’*''. 


Vanhemmat  tutkimukset 

Varhaisempien,  ennen  1990-luvun  alkua  jul¬ 
kaistujen  tutkimustulosten  perusteella  näyttää 
siltä,  että  valkosipuli  alentaisi  verenpainetta  ja 
kokonaiskolesteroli-  ja  LDL-kolesterolipitoi- 
suutta  yhtä  paljon  kuin  näiden  sairauksien  muu 
lääkkeetön  hoito,  mutta  vähemmän  kuin  lääke¬ 
hoito'*’^'®. 

Valkosipulin  verenpainetta  alentavasta  vaiku¬ 
tuksesta  julkaistiin  meta-analyysi  vuonna  1994“*. 
analysoiduissa  tutkimuksissa  oli  hoitona  käytetty 
kuivattua  valkosipulijauhetta  600-900  mg/vrk. 
Yksikään  tutkimuksista  ei  ollut  kaksoissokko 
eikä  vaihtovuoroinen.  Potilaiden  valintakritee¬ 
rit,  verenpaineen  mittaustapa  ja  verenpaineen 
alkuseuranta  olivat  huonosti  dokumentoidut. 

Meta-analyysiin  otetut  tutkimukset,  joihin 
osallistui  yhteensä  415  ihmistä,  kestivät  muuta¬ 
mia  viikkoja.  Ainoastaan  kahteen  tutkimukseen 
oli  valittu  hypertensiivisiä  potilaita,  yhteensä  87 
ihmistä. 

Muissa  tutkimuksissa  verenpainetiedot  olivat 
muun  tutkimuksen  sivutuotetta.  Kuusi  tutki¬ 
musta  oli  tehty  Saksassa,  yksi  Yhdysvalloissa  ja 
yksi  Britanniassa.  Tämän  meta-analyysin  loppu¬ 
tulos  oli,  että  plaseboon  verrattuna  valkosipuli 
laski  lyhytaikaisesti  verenpainetta  yhtä  paljon 
kuin  verenpaineen  muu  lääkkeetön  hoito  ja  vä¬ 
hemmän  kuin  lääkehoito"*. 

Eniten  kiinnostusta  viime  vuosina  on  herättä¬ 
nyt  lipiditutkimus  valkosipulin  vaikutuksista. 
Näiden  tutkimusten  perusteella  on  varsinkin 
luontaistuotteiden  käyttäjien  keskuuteen  levin¬ 
nyt  käsitys,  että  valkosipuli  on  lipidilääke,  joka 
alentaisi  kokonaiskolesterolia  ja  LDL-kolestero- 
lia.  Tätä  näkemystä  tukevat  kaksi  meta-analyy- 
siä,  joissa  valkosipulin  tehoa  oli  tutkittu  hyperli- 
pidemian  hoidossa.  Analyysien  tulkinta  oli,  että 
valkosipuli  laski  hieman  kokonaiskolesterolia, 
mutta  sillä  ei  ollut  vaikutusta  triglyserideihin*-®. 

Vanhemmissa  julkaisuissa  on  myös  esitetty, 
että  valkosipuli  parantaa  ääreisverenkiertoa.  Pe¬ 
rustana  väitteelle  ovat  1970-luvulla  julkaistut  in 
vitro  -tulokset  siitä,  että  se  vaikuttaisi  veren  hyy¬ 
tymisjärjestelmään  estämällä  verihiutaleiden 
aggregaatiota  ja  lisäämällä  fibrinolyysiä  ja  siten 
parantaisi  mahdollisesti  verenkiertoa.  Kunnolli¬ 
sia  referoitavia  kliinisiä  töitä  näistä  vaikutukses¬ 
ta  ei  ole  yhtäkään. 

Kirjallisuudesta  löytyy  yksi  tutkimus  1990-lu- 
vun  alusta  klaudikaatiopotilailla,  mutta  vaiku¬ 
tukset  olivat  olemattomat,  eikä  samanaikaisia 
tupakointi-  tai  elämäntapamuutoksia  ole  seurat- 


tu  lainkaan.  Jos  valkosipulilla  on  vaikutusta  eli¬ 
mistön  hyytymisjärjestelmään  tai  verenkiertoon, 
se  on  hyvin  vähäistä. 

Vaikutus  harhaa 

Uudempien  tutkimusten  ja  vanhojen  tutkimus¬ 
ten  kriittisemmän  tarkastelun  jälkeen  on  selvää, 
että  lupaavat  tulokset  valkosipulin  tehosta  sydän- 
ja  verisuonisairauksissa  eivät  ole  todelhsia^’®’’’'“. 
Vuoden  1995  jälkeen  julkaistuissa  tutkimuksia 
ei  enää  ole  voitu  toistaa  aiempia  tuloksia  valko¬ 
sipulin  tehosta,  vaikka  käytetäänkin  samoja  val- 
kosipulivalmisteita  samoina  annoksina  kuin  ai¬ 
emmin  suotuisia  tuloksia  raportoineissa  tutki¬ 
muksissa.  Hyvin  kontrolloiduissa  kliinisissä  tutki¬ 
muksissa  valkosipuli  ei  enää  alennakaan  koko¬ 
naiskolesterolia  eikä  LDL-kolesterolia,  ei  vaiku¬ 
ta  triglyserideihin  eikä  HDL-kolesteroliin,  ja 
suotuista  verenpainevaikutuksetkin  katoavat^'*. 

Toinen  meta-analyysejä  julkaissut  tutkijaryh¬ 
mä  on  myös  perunut  aikaisemmin  julkaiseman¬ 
sa  positiivisen  arvion  valkosipulin  tehosta  veren¬ 
kiertoelinsairauksissa.  Vuonna  1994  Silagy  ja 
Neil  julkaisivat  paljon  referoidut  kokooma-ar¬ 
tikkelit  valkosipulin  tehosta  kohonneeseen  ve¬ 
renpaineeseen  ja  hyperlipidemiaan'^'k  Kahta 
vuotta  myöhemmin  samat  tutkijat  julkaisivat 
oman  tutkimuksensa  valkosipulin  lipidi-  ja  ve- 
renpainevaikutuksista  ja  toteavat,  ettei  valkosi¬ 
pulilla  nyt  ole  vaikutusta.  Tehtyään  uuden 
meta-analyysin  varhaisemmista  valkosipulin  li- 
pidivaikutuksista  he  toteavat,  että  julkaistuissa 
tutkimuksissa  oli  vinoutuma. 

Julkisuuteen  tulleissa  valkosipuliartikkeleissa 
on  selvä  julkaisuharha,  eli  tutkimukset,  joissa 
on  saatu  suotuisia  vaikutuksia,  on  julkaistu  hel¬ 
pommin  tai  useammin  kuin  tutkimukset,  joissa 
valkosipulilla  ei  ollut  vaikutusta  tai  vaikutukset 
eivät  olleet  toivotun  kaltaisia^.  Tämä  ilmiö  on 
tuttu  kaikessa  tutkimuksessa*^  mutta  ongelma 
on  vielä  suurempi  vaihtoehtoisten  hoitomuoto¬ 
jen  kohdalla,  jossa  tutkijoiden  oma  käsitys  voi 
olla  asenteellinen  ja  johtaa  siten  saatujen  tulos¬ 
ten  liian  optimistiseen  tulkintaan. 

Valtaosa  suotuisia  verenkiertoelinvaikutuksia 
julkaisseista  valkosipulitutkimuksista  on  tehty 
Saksassa,  jossa  valkosipulin  lääkkeellisiksi  käyt¬ 
tötarkoituksiksi  on  hyväksytty  hypertonia,  hyper- 
kolesterolemia  ja  verenkiertohäiriöt.  Ei-vaiku- 
tusta  osoittavat  tutkimukset  on  puolestaan  pää¬ 
osin  tehty  Britanniassa  ja  Yhdysvalloissa,  joissa 
kardiovaskulaarikäyttötarkoituksia  ei  ole  hyväk¬ 
sytty. 


Minne  vaikutukset  katosivat? 

Positiivisia  tuloksia  julkaisseissa  kardiovaskulaa- 
ritutkimuksissa'*'^’®  on  todettu  runsaasti  erilaisia 
metodologisia  puutteita  alkaen  potilaiden  valin¬ 
nasta  ja  jaosta  tutkimus-  ja  kontrolliryhmiin*’^. 
Verenpaineen  tai  kolesterolin  lähtötasoja  eikä 
mittausmenetelmää  ole  seurattu  eikä  standar¬ 
doitu.  Sekoittavia  tekijöitä,  kuten  samanaikaisia 
ravinnon  ja  painon  muutoksia,  tai  plasebovai¬ 
kutusta  yleensä,  ei  ole  otettu  huomioon. 

Usein  vielä  tulosten  analysoinnin  tilastollinen 
käsittely  jättää  toivomisen  varaa.  Elämäntapa¬ 
muutokset,  kuten  ravinnon  koostumuksen 
muuttaminen  terveellisemmäksi,  painon  pudo¬ 
tus  ja  fyysisen  aktiivisuuden  lisäys  alentavat  ve¬ 
renpainearvoja.  Ruokavalion  energiamäärän  ja 
rasvakoostumuksen  muutos  vaikuttaa  suoraan 
kolesterolipitoisuuksiin*^.  Kun  näitä  tekijöitä  ei 
ole  otettu  huomioon,  on  päädytty  vääriin  johto¬ 
päätöksiin. 

Mekanismit,  joilla  valkosipuli  laskisi  veren¬ 
painetta,  alentaisi  lipiditasoja  sekä  parantaisi  ve¬ 
renkiertoa,  ovat  hämärän  peitossa.  Soluviljel¬ 
mässä  valkosipuli  alentaa  rotan  maksasolujen 
kolesterolisynteesiä  ja  kolesterolin  soluunottoa, 
mutta  onko  näillä  in  vitro  -havainnoilla  todellis¬ 
ta  vaikutusta  elävässä  ihmisessä,  on  toistaiseksi 
jäänyt  kunnolla  osoittamatta.  Toisaalta  uusissa 
tutkimuksissa  kolesterolin  imeytyminen  suolis¬ 
tossa  ja  synteesi  maksassa  eivät  näytä  muuttuvan 
valkosipulin  vaikutuksesta’.  Miten  valkosipuli 
alentaisi  verenpainetta,  tätä  vaikutusmekanis¬ 
mia  en  ole  nähnyt  pohdittavan. 

Julkaistujen  tutkimusten  potilasmäärät  ovat 
pieniä.  Raportoiduissa  lyhytaikaisissa  tutkimuk¬ 
sissa  veren  lipidit  ja  verenpaine  laskivat,  mutta 
pidempiaikaisessa  seurannassa  hoidettujen  ja 
hoitamattomien  välinen  ero  hävisi.  Kun  hoide¬ 
taan  kroonisia  kansantauteja  ja  hoidon  kesto 
tutkimuksissa  on  keskimäärin  4-12  viikkoa  ja 
hoidettujen  potilaiden  määrä  korkeintaan  kym¬ 
meniä  yhdessä  tutkimuksessa,  voi  sanoa,  että 
saadut  tulokset  ovat  vain  suuntaa  antavia. 

Valkosipulin  verenpaine-  ja  lipidivaikutuksis- 
ta  on  tehty  kaksi  meta-analyysiä,  mutta  niitä  vai¬ 
vaa  sama  ongelma  kuin  yksittäisiä  tutkimuksia. 
Tutkimusmetodit  kuvataan  huonosti,  potilaiden 
valinta  ja  satunnaistaminen  hoito-  ja  kontrolli¬ 
ryhmiin  ovat  puutteellisesti  dokumentoidut, 
kunnon  alkuseuranta  ennen  hoidon  aloittamis¬ 
ta  puuttuu,  tutkimukset  kestävät  lyhyen  aikaa, 
viikoista  muutamaan  kuukauteen,  ja  lopulta 
saadut  tulokset  ja  niiden  tilastollinen  käsittely 


eivät  kestä  arvostelua^’’.  Yhdistämällä  kasa  huo¬ 
noja,  osin  vertailukelvottomia  tutkimuksia,  on 
saatu  meta-analyyseissä  positiivinen  tulos  valko¬ 
sipulin  verenpaine-  ja  lipidivaikutuksista. 

Kun  uusia,  kritiikin  kestäviä  tutkimuksia  val¬ 
kosipulin  tehosta  on  jo  julkaistu,  voi  tällä  het¬ 
kellä  sanoa,  ettei  valkosipulista  ole  lievän  veren¬ 
painetaudin  tai  hyperkolesterolemian  hoidoksi. 

Pekka  Reinikainen 

LumevaildKiis 


uskomuslääkinnässä 


Uskomuslääkinnässä  usein  väitetään  pystyttävän  parantamaan 
kaikenlaiset  sairaudet.  Potilaan  "paraneminen”  voidaan  kuitenkin 
useimmissa  tapauksissa  selittää  hoidon  lumevaikutuksella. 


W  lasebo  tai  lumevaikutuskäsite  on  saanut 
I  W  nykyisen  sisältönsä  vasta  1950-luvun  jäl- 
f  keen,  jolloin  niin  kutsuttujen  kontrolloi¬ 
tujen,  kliinisten  tutkimusten  käyttö  biolääketie¬ 
teessä  alkoi  lisääntyä.  Kliinisessä  tutkimuksessa 
toinen  potilasryhmä  saa  hoitoa,  jonka  arvellaan 
olevan  tehokasta  ja  toinen  ryhmä  saa  lumehoi- 
toa,  esimerkiksi  kalkkitabletteja.  Vertailuryhmä 
toimii  ikäänkuin  kontrollina  ja  mahdollistaa  ver¬ 
tailun  varsinaista  hoitoa  saavan  ryhmän  kanssa. 
Menetelmä  edellyttää  lisäksi,  että  potilaat  ja  hoi¬ 
tavat  lääkärit  eivät  tiedä,  kuka  saa  lumehoitoa  ja 
kuka  varsinaista  hoitoa.  Ryhmät  valitaan  rando- 
misoidusti  eli  yritetään  sulkea  pois  muita  tulok¬ 
siin  vaikuttavia  tekijöitä,  kuten  sukupuoli,  ikä  ja 
sosioekonominen  tilanne. 

Plasebohoidolla  tarkoitetaan  siis  hoitoa,  jolla 
ei  arvioida  olevankaan  mitään  erityistä  vaikutus¬ 
ta.  Toki  plasebohoitokin  antaa  joskus  hyvin  voi¬ 
makkaankin  vaikutuksen,  jolloin  puhutaan  niin 
sanotusta  plasebovaikutuksesta  tai  lumevaiku- 
tuksesta. 

Kontrolloitujen  tutkimusten  tarkoituksena  ei 
ole  kuitenkaan  tarkemmin  määritellä  plaseboil- 
miötä.  Niillä  yritetään  irrottaa  plasebovaikutus 
niin,  että  saataisiin  esiin  kokeiltavissa  olevan 
lääkkeen  tai  parantamismenetelmän  todellinen 
vaikutus. 

Persoonallisia  eroja 

Lumehoidolla  on  aina  vaikutuksia  riippumatta 
hoidon  luonteesta.  Vaikutus  voi  olla  terapeutti¬ 
sesti  myönteistä  tai  se  voi  olla  myös  sivuvaikutus- 
tyyppinen.  Itse  hoitotilanne  voi  aiheuttaa  terveh¬ 
tymiseen  tai  sairastumiseen  liittyviä  ennakko- 
odotuksia.  Puhutaan  plasebo-  ja  nosebovaiku- 
tuksista.  Ihmiset  ovat  kuitenkin  eri  tavalla  herk¬ 
kiä  lumevaikutukselle  ja  eräät  tutkijat  jakavatkin 
ihmiset  kahteen  tyyppiin:  ihmisiin,  jotka  ovat 
herkkiä  lumevaikutukselle  ja  ihmisiin,  joilla  ei 


esiinny  voimakasta  lumevaikutusta. 

Lumevaikutuksille  alttiit  ihmiset  vaikuttaisivat 
olevan  enemmän  verbaalisesti  lahjakkaita  ja 
heillä  tuntuu  olevan  enemmän  sosiaalista  vas¬ 
tuuta  sekä  luottamusta  ja  uskoa  lääkäreihin.  He 
ovat  ikäänkuin  kehittäneet  itselleen  sosiaalisen 
verkoston,  viiteryhmän,  jossa  he  tuntevat  olonsa 
turvalliseksi.  Sen  sijaan  henkilöt,  joilla  on  hei¬ 
kompi  plasebovaikutus,  ovat  muita  useammin 
sosiaalisesti  eristäytyneitä,  epätoivoisia  ja  epäus¬ 
koisia.  Tähän  ryhmään  kuuluvat  esimerkiksi 
neurootikot,  alkoholistit  ja  psykoottiset  henkilöt. 

Lisäksi  näyttäisi  siltä,  että  mitä  suurempi  ihmi¬ 
sen  avuntarve  on,  sitä  suurempi  on  myös  plase¬ 
bovaikutus.  Esimerkiksi  tietty  morfiiniannos, 
joka  ruiskutetaan  heikon  lumevaikutuksen 
omaaviin  ihmisiin,  vaikuttaa  vain  54  prosentille 
koehenkilöistä,  kun  taas  vahvan  lumevaikutuk¬ 
sen  omaavista  95  prosenttia  kokee  morfiinin  vai¬ 
kutuksen.  Usein  kliinisissä  tutkimuksissa  koete¬ 
taan  sulkea  tutkimuksesta  pois  henkilöt,  joilla 
on  voimakas  plasebovaikutus.  Tämä  aiheuttaa 
kuitenkin  ongelmia  tulosten  yleistettävyydessä. 

Myös  parantaja  voi  saada  aikaan  huomattavan 
plasebovaikutuksen.  Ilmiö  on  toki  hyvin  tuttu 
myös  eläinlääketieteessä,  jossa  hoitajan  ja  eläi¬ 
men  suhde  on  hyvin  merkittävä.  Niinpä  esimer¬ 
kiksi  homeopatian  "vaikutusta”  ei  pidä  "todis¬ 
taa”  sillä,  että  "tuloksia”  voidaan  saada  myös 
eläinlääketieteessä. 

Lääkäri-potilassuhde  vaikuttaa  siis  huomatta¬ 
vasti  siihen,  reagoiko  potilas  plasebo-  tai  sille 
vastakkaisella  nosebovaikutuksella.  Brittipsykiat- 
ri  Balint  on  ilmaissut  tämän  puhumalla  "tohto¬ 
rista  rohtona”,  jolla  on  tietty  yleinen  vaikutus. 
Joissakin  tilanteissa  lääkärin  voimakas  ja  itsevar¬ 
ma  käytös  voi  lisätä  turvallisuuden  tunnetta,  kun 
taas  joissakin  toisissa  sairaustilanteissa  tällainen 
käytös  voi  aikaansaada  nosebovaikutuksen. 

Monivaikutteinen  plasebo 

Nuori  kokematon  lääkäri  yliopistosairaalan  poli¬ 
klinikalla  voi  joskus  aiheuttaa  suuremman  lu- 
mevaikutuksen  kuin  kokeneempi  kollega  ter¬ 
veyskeskuksessa.  Hoidossa  käytetyllä  lääketieteel¬ 
lisellä  teknologiallakin  on  merkitystä.  Tabletin 
vahvuus,  koko,  annostus,  väri  ja  muoto  ovat 
merkitseviä  tekijöitä.  Jos  lääkevalmiste  on 
"UUSI”,  sen  plasebovaikutus  on  yleensä  suu¬ 
rempi  kuin  jo  käytössä  olleen.  Suuremmalla  ki¬ 
rurgisella  toimenpiteellä  on  usein  suurempi  pla¬ 
sebovaikutus  kuin  pienemmällä  leikkauksella. 
Lisäksi  mitä  uhkaavampi  tilanne  on,  sitä  suu¬ 
rempi  on  lumevaikutuskin. 

Plasebovaikutus  on  erityisen  merkittävä  seu- 
raavan  tyyppisissä  sairaustiloissa: 

-  kiputilat 

-  angina  pectoris 

-  vatsahaava 

-  verenpainetauti 

-  diabetes  mellitus 

-  claudicatio  intermittens  (katkokävely) 

-  allergiset  sairaudet 

(astma,  heinänuha,  ekseema) 

-  yskä  ja  vilustumissairaudet 

-  nivelreuma 

-  multippeli  skleroosi  (MS-tauti) 

-  Parkinsonin  tauti 

-  merisairaus 

-  depressio 

-  tuskatilat 

-  unihäiriöt 

-  tietyt  syöpätaudit 

Useiden  vaihtoehtohoitomenetelmien  tulokset 
ovat  selitettävissä  lumevaikutuksella.  Todellisten 
vaikutusten  osoittaminen  saattaakin  olla  mones¬ 
ta  syystä  ongelmallinen.  Potilaan  käsitys  sairau¬ 
destaan  ja  oireistaan  voi  poiketa  lääkärin  käsityk¬ 
sestä.  Jos  potilas  huomaa,  että  lääkäri  tai  paranta¬ 
ja  ei  suhtaudu  hänen  oireisiinsa  vakavasti,  seu¬ 
rauksena  on  luonnollisesti  hoitotuloksen  huono¬ 
neminen  noseboefektin  kautta.  Tämä  on  usein 
aiheuttanut  potilaiden  siirtymisen  vaihtoehtolää¬ 
ketieteeseen  tai  päinvastoin.  Potilaaseensa  syven¬ 
tyvä  lääketieteen  edustaja  voi  toki  olla  joskus 
jopa  "holistisempi”  kuin  kiireinen  akupunktio- 
lääkäri,  joka  juoksee  huoneesta  toiseen  neulat 
kädessään. 

Mikä  lumevaikutuksen  takana? 

Kipututkimus  on  selvittänyt  meille  joitakin  lu¬ 
mevaikutuksen  mekanismeja.  Niitä  voidaan  ym¬ 
märtää  tarkastelemalla  kehon  kahta  kipuja 


muuttavaa  järjestelmää.  Kehossa  on  toisaalta  ai¬ 
vojen  eri  alueilta  lähtevä  oopiumiin  tai  morfii¬ 
nin  kaltaisiin  aineisiin  sidottu  serotonerginen 
järjestelmä  ja  toisaalta  oopiumeista  riippumaton 
noradrenerginen  järjestelmä.  Oopiumi-  ja  sero- 
toniinijärjestelmä  estää  tai  muuntaa  kipuaisti- 
muksia. 

Vaihtoehtohoitoja  käyttävät  esittävät,  että  tätä 
järjestelmää  voidaan  stimuloida  esimerkiksi  aku¬ 
punktion  avulla  tai  matalafrekventtisen  ihon  läpi 
tapahtuvan  hermoärsytyksen  tai  jopa  ihon  kos¬ 
kettelun  avulla.  Näin  he  pyrkivät  saamaan  toi¬ 
minnalleen  luonnontieteellisen  viitekehyksen. 

Akupunktion  kipua  lievittävää  vaikutusta  voi¬ 
daan  vähentää  morfiinin  vasta-aineella,  nalokso- 
nilla.  On  myös  pystytty  osoittamaan,  että  nalok- 
soni  voi  estää  lumevaikutuksen  aiheuttamaa  ki¬ 
vun  lievitystä.  Toisaalta  hypnoosin  aikaansaama 
kivun  lievitys  pysyy  samanlaisena  huolimatta 
jopa  suurista  annoksista  naloksonia.  Elimistön  it¬ 
sensä  erittämillä  morfiininkaltaisilla  aineilla  eli 
endorfiineilla  on  siis  merkitystä  plasebovälittei- 
sessä  kivunlievityksessä. 

Lumevaikutus  voi  lievittää  myös  narkomaani¬ 
en  vieroitusoireita.  Toisaalta  lumevalmisteen 
käyttö  voi  aiheuttaa  vieroitusoireita  ja  nosebon 
käyttö  puolestaan  voi  saada  aikaan  päänsärkyä. 

Lumevaikutus  voidaan  tulkita  myös  eräänlaise¬ 
na  ehdollisena  refleksinä.  Klassinen  pavlovilai- 
nen  ehdollinen  refleksi  on  esimerkiksi  koirille 
äänen  avulla  aiheutettu  syljen  erittyminen.  Sa¬ 
maan  tapaan  monet  ovat  kokeneet  esimerkiksi 
päänsäryn  helpottavan  välittömästi  jo  tabletin 
nielemisen  jälkeen,  mikä  on  mahdotonta  selittää 
aineen  vaikutuksella  sinänsä,  koska  se  ei  ole  vielä 
ehtinyt  imeytyä.  Psykologiset  tai  fysiologiset  odo¬ 
tukset  siis  aiheuttavat  kipua  lievittävien  refleksi¬ 
en  aktivoitumista  esimerkiksi  endorfiinin  avulla. 
Samoin  tuttu  lääkäri,  joka  on  aikaisemmin  autta¬ 
nut  kivun  hoidossa,  voi  saada  aikaan  tällaisen  ref¬ 
leksinomaisen  kivun  säätelymekanismin  käynnis¬ 
tymisen. 

Elimistön  oma  endorfiini 

Nosebovaikutuksen  mekanismia  tutkitaan  edel¬ 
leen.  Erilaisia  neurohumoraalisia  (hermojen  ja 
välittäjäaineiden  aikaansaamia)  tapahtumasarjo¬ 
ja  on  varmasti  muitakin.  Nosebovaikutuksen  on 
raportoitu  aiheuttaneen  jopa  kuolemantapauksia 
sekä  eläimille  että  ihmisille.  Voodoo-kuolema  on 
tästä  äärimmäinen  esimerkki.  Arvellaan,  että  ky¬ 
seessä  saattaisi  olla  tabun  tai  muun  sellaisen  rik¬ 
komiseen  liittyvän  pelkoreaktion  aikaansaama 
anafylaktinen  shokki. 

On  myös  väitetty,  että  johtajaylilääkärin  kier¬ 
ron  aikana  sydänvalvontaosastolla  tapahtuu 
enemmän  uusintainfarkteja  kuin  apulaislääkärin 
kierron  aikana. 

Endorfiinien  vaikutuskirjo  onkin  varsin  laaja. 
Ne  vaimentavat  sydämen  ja  keuhkojen  fysiologi¬ 
sia  refleksejä.  Endorfiineillä  on  myös  ihon  veri¬ 
suonia  laajentava  vaikutus  (verenkiertokollapsi) 
ja  ne  vaimentavat  useiden  elinjärjestelmien  sym- 
patikus-toimintaa.  Endorfiinit  vaikuttavat  myös 
kasvuhormonin,  prolaktiinin  ja  vasopressiinin 
eritykseen.  Niiden  arvellaan  vaikuttavan  psyyken 
toimintoihin,  tunteisiin,  oppimiseen  ja  muistiin. 

Endorfiinit  voivat  siis  vaikuttaa  aivojen  hypo- 
thalamuksen  hormoneihin  ja  näiden  välityksellä 
lisämunuaisten  kuorikerrosten  hormoneihin  ja 
sitä  kautta  moniin  elimistön  fysiologisiin  tapah¬ 


”Ei  ole  eettisesti  oikein  laskuttaa  potilasta 
tämän  itsensä  tuottamasta  endorfiinistä.  ” 


tumasarjoihin.  Vaikutuksia  voidaan  havaita  ai¬ 
neenvaihdunnassa  (veren  valkuais-  ja  rasvahap- 
popitoisuudessa),  nestetasapainossa,  homeostaa- 
sissa  ja  immunologisissa  toiminnoissa. 

Luonnontiede  auttaa  meitä  siis  ymmärtämään 
lumevaikutuksen  laajan  kirjon.  Esimerkiksi  me- 
ditoinnilla  saavutettavat  "terveysvaikutukset”  voi¬ 
daan  selittää  lumevaikutuksella.  Ei  ole  kuiten¬ 
kaan  ilman  muuta  perusteltua  sanoa,  että  mene¬ 
telmä  on  suositeltavaa,  "jos  sillä  saadaan  tulok¬ 
sia”.  Ei  ole  myöskään  eettisesti  oikein  pettää  po¬ 
tilasta  käyttämällä  lumevaikutusta  ja  laskuttaa 
häntä  hänen  itsensä  erittämästä  endorfiinistä. 
Vaikka  lumehoidolla  saadaan  joskus  aikaan  jopa 
90  prosenttia  varsinaisen  lääketieteellisen  hoidon 
vaikutuksesta,  perinteisen  lääketieteen  näkökul¬ 
masta  hoitoa  voidaan  silti  pitää  toisarvoisena. 

Lääkäreiden  ei  tule  kuitenkaan  väheksyä  saira¬ 
ustiloja,  joissa  lumevaikutuksen  merkitys  on  tun¬ 
netusti  suuri,  sillä  juuri  nämä  potilaat  siirtyvät 
helposti  vaihtoehtohoitoihin,  mikäli  heitä  ei 
kuunnella.  Esimerkiksi  kilpirauhasen  vajaatoi¬ 
mintaa  sairastavan  vointi  voi  helpottua  vaihtoeh¬ 
tohoidolla,  mutta  itse  tauti  jää  hoitamatta. 

Kirjallisuutta: 

Reinikainen  P,  Rantanen  M:  Parantajat  -  kuinka  puoska¬ 
rointi  muuttui  vaihtoehtolääketieteeksi,  1990. 

TÄHTIIN 

KIRJOITEHU 

Tässä  taannoin  selailin  vuosittain  ilmestyvää 
kirjaa  Efemeridyi  malyih  planet,  joka  kertoo 
tunnettujen  asteroidien  rataelementit,  opposi- 
tiohetket  ja  näennäiset  paikat  opposition  ai¬ 
koihin.  Sieltä  silmiini  osui  tieto,  että  asteroidi 
(3758)  Karttunen  on  oppositiossa  vain  vajaat 
kaksi  päivää  syntymäpäiväni  jälkeen.  Tällä 
täytyy  olla  jokin  hirveän  suuri  astrologinen 
vaikutus  kohtalooni. 

Astrologia  juontaa  juurensa  tuhansien  vuo¬ 
sien  taakse,  ainakin  muinaisen  Kaksoisvirtain 
alueen  kulttuureihin,  joidenkin  mielestä  tämä 
antaa  sille  erityistä  syvällisyyttä,  aivan  samoin 
kuin  neljätuhatta  vuotta  vanha  lääketiede, 
kasvatustiede,  elektroniikka  ja  sosiologia  ovat 
paljon  omiamme  hienostuneempia. 

Aikoinaan  astrologisia  vaikutuksia  oli  Aurin¬ 
gon  ja  Kuun  ohella  vain  viidellä  planeetalla 
Merkuriuksesta  Saturnukseen.  Syynä  oli  yk¬ 
sinkertaisesti  se,  että  muista  aurinkokunnan 
kappaleista  ei  ollut  tietoakaan.  Sittemmin  au¬ 
rinkokunnasta  on  löydetty  lisää  kolme  pla¬ 
neettaa,  kymmenittäin  planeettoja  kiertäviä 
kuita,  tuhansia  asteroideja,  lukuisia  komeet¬ 
toja  ja  tavaton  määrä  pienempiä  hiukkasia. 

Astrologit  ovat  ottaneet  monet  näistä  kap¬ 
paleista  käyttöön  taannehtivasti.  Kahta  pla¬ 
neettaa  lukuunottamatta  kaikki  uudet  kohteet 
ovat  varsin  pieniä  kappaleita.  Astrologisen 
vaikutuksen  kannalta  tällä  ei  kuitenkaan  ole 
merkitystä,  sillä  astrologit  kiistävät  kaikkien 
tunnettujen  fysikaalisten  vuorovaikutusten 
merkityksen  taivaankappaleiden  astrologisten 
vaikutusten  yhteydessä.  Sen  enempää  kappa¬ 
leen  koolla  kuin  etäisyydelläkään  ei  ole  tuon 
taivaallista  merkitystä.  Astrologisen  vaikutuk¬ 
sen  kannalta  tärkeintä  on  kappaleen  nimi  - 
nomen  est  omen.  Tämä  nimivoima  on  riippu¬ 
maton  siitä,  millaisia  kappaleen  muut  ominai¬ 
suudet  ovat. 

Planeetat  ja  monet  asteroiditkin  on  nimetty 
jumalolentojen  mukaan,  jolloin  niiden  nimivoi- 
man  vaikutus  on  yhteydessä  kyseisen  jumalan 
luonteeseen.  Tässä  tapauksessa  nimi  viittaa 
kuitenkin  henkilöön,  joka  on  mahdollisimman 


Kirjoittaja  on  lääketieteen  lisensiaatti 


kaukana  jumalallisesta,  pikemminkin  julkiju¬ 
malaton.  Voinen  kuitenkin  olettaa,  että  nimi- 
voima  vaikuttaa  siitä  huolimatta.  Uskon  näin 
ainakin,  kunnes  joku  astrologi  esittää  sitovat 
todisteet,  miksi  todellinen  olemassaoleva 
henkilö  vaikuttaa  vähemmän  kuin  joku  pel¬ 
kästään  antiikin  tarustoissa  esiintyvä  kuvitel¬ 
tu  puolijumala. 

Asteroidi  Karttusen  täytyy  siis  vaikuttaa  mi¬ 
nuun  musertavan  suurella  nimivoimalla.  Mut¬ 
ta  millaisella?  Nimivoiman  lain  mukaisesti  as¬ 
teroidi  Karttusen  vaikutus  liittyy  jotenkin  to¬ 
dellisen  Karttusen  olemukseen.  Koska  olen 
itse  tuo  henkilö,  huomaan  joutuneeni  jonkin¬ 
laiseen  noidankehään. 

Oletetaanpa,  että  alan  pitää  anjovisöljystä. 
Mieliteosta  tulee  luonteenpiirre,  joka  heijas¬ 
tuu  myös  taivaallisessa  vastineessani.  Mielty¬ 
myksestä  anjovisöljyyn  tulee  ominaisuus,  jo¬ 
hon  asteroidi  Karttunen  vaikuttaa  erityisen 
merkittävästi.  Tuo  vaikutus  vahvistaa  edelleen 
mieltymystäni.  Asteroidin  vaikutuksen  ja  anjo- 
visöljyn  kulutuksen  välinen  korrelaatio  vahvis¬ 
tuu  jatkuvasti.  Mieltymykseni  muuttuu  himok¬ 
si,  paheelliseksi  riippuvuudeksi,  kohta  en 
kaihda  mitään  keinoja  saadakseni  yhä  suu¬ 
rempia  annoksia.  Joudun  syöksykierteeseen, 
joka  tuhoaa  minut:  menehdyn  lopulta  anjovis- 
öljyn  yliannostukseen. 

Nimivoiman  positiivinen  takaisinkytkentä 
johtaa  samanlaiseen  epätasapainoon  minkä 
tahansa  ominaisuuden  suhteen.  Ettei  se  aihe¬ 
uttaisi  uhrinsa  täydellistä  tuhoa,  tämän  täytyy 
olla  niin  tasapainoinen  ja  vakaa,  että  sitä  voi 


jo  pitää  latteutena  ja  tylsämielisyytenä.  Lattea 
saatan  kyllä  olla  (henkisesti,  en  fyysisesti), 
mutta  ylenpalttisesta  tasapainoisuudesta  mi¬ 
nua  ei  vielä  ole  päästy  syyttämään.  Käsitykset 
tylsämielisyydestäni  ovat  vaihtelevia. 

Edessäni  on  siis  kammottava  tulevaisuus. 
En  ehkä  huku  anjovisöljyyn;  enhän  edes  tiedä, 
mihin  sitä  voisi  käyttää.  Samanlainen  vaara 
vaanii  kuitenkin  joka  suunnassa.  Mistä  tahan¬ 
sa  luonteenpiirteestä  tai  mieliteosta  voi  tulla 
tuhoisa  nimivoiman  vaikutuksesta. 

Myönnän  nauttivani  auringonlaskuista. 
Ehkä  pian  tulen  niistä  niin  riippuvaiseksi,  että 
uhraan  kaiken  muun  matkustaakseni  jatku¬ 
vasti  maapallon  ympäri  nähdäkseni  yhä  use¬ 
ammin  toistuvia  auringonlaskuja.  Toivon  ole- 
vani  Pikku  prinssin  lampunsytyttäjä,  joka  sai 
ihailla  auringonlaskuja  kerran  minuutissa, 
1440  kertaa  vuorokaudessa.  Minun  on  pakko 
muuttaa  tuon  yksinäisen  lampunsytyttäjän 
pienelle,  nopeasti  pyörivälle  asteroidille  (eikö 
tässäkin  näy  nimivoiman  vaikutus?),  jotta  voin 
katsella  ikuista  auringonlaskua  vain  kävele¬ 
mällä  asteroidin  ympäri. 

Huh  huh,  tätä  ajatellessani  minua  alkaa  pe¬ 
lottaa,  kun  katson  auringonlaskua.  Niistä  tu¬ 
lee  painajainen,  aivan  kuin  tuolle  lampunsy- 
tyttäjäparalle.  Pelko  vahvistuu,  minun  on  pa¬ 
ettava  auringonlaskua,  riennettävä  maapallon 
ympäri,  jotta  voin  elää  ainaisessa  yössä  tarvit¬ 
sematta  koskaan  kokea  auringonlaskun  kau¬ 
huja.  Niin  tai  näin,  hirveä  kohtalo  odottaa  mi¬ 
nua;  on  vain  ajan  kysymys,  milloin  asteroidi 
Karttunen  syöksee  minut  lopulliseen  tuhoon. 

Hannu  Karttunen 

ALSTA 


HALLITUKSEN 

KUULUMISIA 


Skepsiksen  syyskokous  pidettiin  17.  mar¬ 
raskuuta  Tieteiden  talossa  Helsingissä. 
Kokouksessa  valitsimme  yhdistykselle 
hallituksen  hoitamaan  asioita  vuoden  2000  ai¬ 
kana.  Tällä  kertaa  hallituksen  kokoonpano 
muuttuikin  paljon,  sillä  puolet  jäsenistä  vaih¬ 
tui  uusiin.  Ensi  vuonna  hallituksessa  eivät 
enää  jatka  Rauni  Tiainen,  Matias  Aunoia  ja 
Jukka  Vuori.  He  kaikki  ovat  tehneet  paljon  työ¬ 
tä  yhdistyksen  eteen,  joten  kiitämme  heitä  yh¬ 
teistyöstä  ja  toivomme,  että  näemme  heidät 
edelleen  yhteisissä  kokoontumisissamme. 

Hallituksessa  jatkavat  Veikko  Joutsenlahti  ja 
Göran  Törnvvall.  Itse  tulin  valituksi  puheenjoh¬ 
tajaksi  myös  tulevalle  hallituskaudelle.  Lopet¬ 
taneiden  tilalle  hallitukseen  syyskokous  valit¬ 
si  Anna-Liisa  Räihän,  Otto  J.  Mäkelän  ja  Vesa 
Kolhisen.  Anna-Liisanhan  kaikki  jo  tuntevat¬ 
kin,  koska  hän  on  jo  pitkään  tarmokkaasti  hoi¬ 
tanut  yhdistyksen  jäsen-  ja  muita  asioita.  Itse 
asiassa  hän  on  ollut  toiminnassa  niin  paljon 
mukana,  että  ajatuksissamme  hän  jo  kuului 
hallitukseen.  Oli  varmaan  siis  korkea  aika 
myös  virallistaa  tämä! 

Muut  uudet  tulokkaat  ovat  kotoisin  Keski¬ 
suomen  suunnalta:  Vesa  Kolhinen  työskente¬ 
lee  teoreettisen  fysiikan  tutkijana  Jyväskylän 
yliopistossa  ja  on  ollut  aktiivisesti  mukana 
Skepsiksen  paikallistoiminnassa  vuodesta 
1996. 

Myös  atk-alalla  työskentelevä  Otto  j.  Mäke¬ 
lä  toimi  pitkään  jyväskylän  yliopistossa,  mutta 
muutti  äskettäin  Helsinkiin.  Hän  on  ollut  mu¬ 
kana  perustamassa  Skepsiksen  jyväskylän 
paikallistoimintaa  ja  oli  järjestämässä  jo  le¬ 
gendaarista  Randin  vierailua  jyväskylän  Ke¬ 
sässä  muutama  vuosi  sitten.  Otto  on  ollut  jy¬ 


väskylän  Science  Fiction  -seura  ”42”:n  pu¬ 
heenjohtaja.  Toivotan  uudet  hallituksen  jä¬ 
senet  tervetulleeksi  ja  uskon,  että  keksimme 
kaikenlaista  mielenkiintoista  toimintaa  ensi 
vuonna. 

jäsenmaksu  nousee 

Päätimme  hallituksen  kokouksessa  nostaa 
Skepsiksen  jäsenmaksua  kymmenellä  markal¬ 
la.  jäsenmaksut  ovat  siis  jatkossa  120  mark¬ 
kaa  tavallisilta  jäseniltä  ja  60  markkaa  nuori- 
sojäseniltä.  Korotus  heijastelee  yhdistyksen 
toimintaan  liittyviä  kulujen  kasvua  ja  erityi¬ 
sesti  Skeptikko-lehden  vaatimia  uusia  resurs¬ 
seja.  Lehden  tilausmaksu  sen  sijaan  pidetään 
ainakin  toistaiseksi  samana.  Eli  liittymättä  jä¬ 
seneksi  lehden  voi  tilata  140  markan  vuositila- 
ushintaan. 

Helsingin  yleisötilaisuudet  siirtyvät 
uuteen  paikkaan 

Olemme  muutaman  vuoden  ajan  pitäneet 
Skepsiksen  kuukausiesitelmät  Helsingissä 
Tieteiden  talolla,  jossa  sijaitsevat  myös  muut 
Skepsiksen  tilat.  Vaikka  Tieteiden  talon  luen¬ 
tosali  on  hieno,  ja  tilaisuudet  ovat  olleet  on¬ 
nistuneita,  on  kiinnostuneiden  ihmisten  ollut 
vaikea  löytää  paikalle. 

Niinpä  olemme  päättäneet  siirtää  kevään 
2000  luentotilaisuudet  takaisin  Helsingin  yli¬ 
opiston  päärakennukseen,  Porthaniaan,  jossa 
ne  on  pidetty  aikaisemmin.  Koska  Porthanian 
luentosalivuokra  on  verraten  korkea,  pidetään 
luentotilaisuuksia  ensi  keväänä  vain  kolme. 
Samalla  kokeilemme,  helpottaako  luentopai- 

kan  keskeisempi  sijainti  tilaisuuksiimme  löy¬ 
tämistä. 

Vuosituhat  -  tai  ainakin  vuosiluku  - 
vaihtuu 

Vuosituhannen  vaihteeseen  on  enää  aikaa 
muutama  päivä,  mutta  Nostradamuksen  pa¬ 
haenteiset  ennustukset  eivät  ole  vieläkään  to¬ 
teutuneet.  Skeptikko  pitää  tätä  tietenkin  lo¬ 
pullisena  todisteena  Nostradamuksen  huu¬ 
haa-luonteesta,  mutta  myös  muunlaisia  teori¬ 
oita  on  kuulunut. 

Eräästä  alan  julkaisusta  luin,  että  maailman¬ 
loppu  ei  ole  tullut,  koska  ihmiset  ovat  suurin 
joukoin  harrastaneet  "valon  meditaatiota”, 
millä  ilmeisesti  on  saatu  ratkaisevasti  muutet¬ 
tua  maailmanhistorian  suuntaa.  Eli  vaikka 
Nostradamus  oli  oikeassa,  pelastivat  meditoi- 


jat  maailman.  Tämä  on  tietenkin  aika  mainio 
selitys,  koska  näin  sekä  Nostradamus  että 
meditoijat  saavat  osansa  kunniasta. 

Eikä  tässä  vielä  kaikki.  Koska  maailmanlo¬ 
pusta  ei  ole  näkynyt  mitään  suurempia  merk¬ 
kejä,  on  alettu  ajattelemaan,  että  ehkäpä  vuo¬ 
siluku  2000  ei  sitten  olekaan  niin  kriittinen. 
Sen  sijaan  vuosi  2013  on  se  ratkaiseva,  sillä 
mayojen  kalenterin  mukaan  maailma  loppuu 
vuoden  2012  lopussa.  Asiaan  uskovien  mu¬ 
kaan  ihmiskunta  siirtyy  silloin  kokonaisuudes¬ 
saan  "viidenteen  dimensioon”.  Ei  kannata  siis 
huolestua,  jos  nyt  tulossa  oleva  uusi  vuosi 
tuottaa  pettymyksen  ja  maailmanloppua  ei  tu¬ 
lekaan.  ihmisten  luova  mielikuvitus  takaa  sen, 
että  odoteltavaa  riittää  myös  uudella  vuositu¬ 
hannella. 

Jukka  Häkkinen 
jukka.hakkinen@helsinki.fi 
Skepsis  ry:n  puheenjohtaja 


OULUSSA  VIREÄ  SYKSY 


Pohjois-Suomen  skeptikot  järjestivät  kulu¬ 
neen  syksyn  aikana  kaksi  yleisötilaisuutta. 
Skepsiksen  entinen  puheenjohtaja  Upo  V.  Sal¬ 
mi  luennoin  16.  lokakuuta  ajanlaskumme  pe¬ 
rusteista  ja  maailmanlopun  teorioista  otsikol¬ 
la  "Millennium  ja  Apocalypse”.  Oulun  pääkir¬ 
jaston  Pakkalan  saliin  oli  kerääntynyt  36  asi¬ 
asta  kiinnostunutta  kuulijaa.  Salmi  otti  ylei¬ 
sönsä  tuttuun  tapaan  viihdyttäen  meitä  huu¬ 
morillaan  ja  terävillä  huomioillaan.  Yleisön 
joukossa  oli  myös  lukiolaisia,  jotka  näyttivät 
selvästi  nauttivan  kuulemastaan. 

Marraskuun  10.  päivä  pidimme  pienimuotoi¬ 
sen  tilaisuuden,  joka  oli  tarkoitettu  lähinnä  jä¬ 
senistölle.  Skepsiksen  jyväskylän  aluevastaa¬ 
va,  fyysikko  Matias  Aunola  selvitti  sattumien, 
todennäköisyyksien  ja  arkijärjen  välistä  risti¬ 
riitaa.  Tilaisuuden  jälkeen  kiivas  keskustelu 
jatkui  läheisessä  ravintola  Tervahovissa. 

Luukanen-Kilde  täytti  salit 

Paranormaaleihin  ilmiöihin  vapaamielisemmin 
suhtautuvat  järjestöt  olivat  Oulussa  skeptik¬ 
koja  huomattavasti  aktiivisempia.  Syksyn  hui¬ 
pennuksena  oli  Rauni-Leena  Luukanen-Kilden 
vierailu  Oulussa  luennoimassa.  Luukanen-Kil¬ 


de  sai  huomiota  paikallislehti  Kalevassa  ja 
Ou/u-lehdessä.  Itse  tilaisuudessa  oli  valtaisa 
väentungos,  arviolta  300  ihmistä,  joista  osa  ei 
mahtunut  edes  pienehköön  luentosaliin  johta¬ 
vaan  käytävään.  Luennon  sisältö  noudatteli 
Luukanen-Kilden  jo  aiemmista  esiintymisistä 
tuttua  sisältöä. 

Kulunut  syksy  päätti  Pohjois-Suomen  Skep- 
tikoiden  toisen  toimintavuoden.  Paljon  on  vie¬ 
lä  tehtävää,  sillä  harva  oululainen  tietää  mi¬ 
tään  Skepsiksestä  tai  sen  toiminnasta,  koko 
pohjoisemmasta  Suomesta  puhumattakaan. 

Lisää  aktiiveja  kaivattaisiin  järjestämään  ti¬ 
laisuuksia  muun  muassa  Rovaniemelle.  Tun¬ 
nelma  ja  palaute  tähänastisesta  toiminnas¬ 
tamme  on  ollut  pelkästään  myönteistä  ja  ha¬ 
luankin  kiittää  luennoitsijoitamme  ja  aktiivijä¬ 
seniämme. 

Pohjois-Suomen  skeptikot  järjestävät  seu- 
raavan  tilaisuuden  lauantaina  15.1.2000  klo 
13.00  pääkirjaston  Pakkalan  salissa.  Dosentti 
Risto  llmoniemi  Helsingin  yliopistollisesta  sai¬ 
raalasta  saapuu  luennoimaan  magneettikent¬ 
tien  terveysvaikutuksista.  Toivotan  jo  nyt  kaik¬ 
ki  tervetulleeksi  uuden  vuosituhannen  ensim¬ 
mäiseen  tilaisuuteemme. 

Sami  Tetri 

Pohjois-Suomen  skeptikkojen  aluevastaava 

Olavi  Kiviniemi 


Skeptikot  vastaan 

raJalieiOD  harrasiajal 

Skeptikoiden  ja  rajatiedon  harrastajien  väittelyt  usein  ajautuvat  ”juupas-eipäs’’  -kinasteluksi. 
Aidolle  keskustelulle  olisi  kuitenkin  tilaa,  jos  kumpikin  osapuoli  tarkistaisi  näkemyksiään. 


ina  1960-luvulta  lähtien  olen  lukenut 
ja  kuunnellut  suuren  määrän  ihmisten 
kertomuksia  yliluonnollisista  kokemuk¬ 
sista.  Osa  kertomuksista  on  tuntunut  perustel¬ 
luilta  ja  luotettavilta.  Vuosien  varrella  lukuisten 
kenttätutkimusten  ja  haastattelujen  perusteella 
uskon  saaneeni  tuntuman  siihen,  millaisiin 
henkilöihin  voin  luottaa. 

En  suoralta  kädeltä  kiellä  minkään  minulle 
kerrotun  merkillisen  tapahtuman  mahdollisuut¬ 
ta.  Toisaalta  en  myöskään  ota  mitään  kertomus¬ 
ta  vakavasti,  ellei  sen  tueksi  ole  todella  perustel¬ 
tua  ja  vakuuttavaa  aineistoa. 

Selitykset  siis  jätän  aidosti  avoimeksi.  En  ole 
mitenkään  ihastunut  rajatiedon  kirjallisuudessa 
viliseviin  lukemattomiin  teoreettisiin  selitysmal¬ 
leihin.  Niiden  esittäjät  useimmiten  erehtyvät 
yksinkertaisissakin  asioissa.  Viime  kädessä  tie¬ 
teellinen  menetelmä  on  ainoa  käytettävissä  ole¬ 
va  keino  saada  luotettavaa  tietoa  väitetyistä  ilmi¬ 
öistä. 

Elämää  eri  maailmoissa 

Skeptinen  kirjallisuus  on  todellinen  aarreaitta 
maailmankuvan  muodostamisessa.  Se  antaa  tu¬ 
kevaa  tieteellistä  perustaa  käytännön  todellisuu¬ 
den  ymmärtämiseksi.  Lisäksi  se  tarjoaa  perustel¬ 
tuja  selityksiä  sille,  miksi  ihmisten  kokemukset 
ja  niistä  kerrotut  tarinat  useinkaan  eivät  tue  väit¬ 
teitä  paranormaalien  ilmiöiden  olemassaolosta. 

Skeptikot  ilmoittavat  ilmeisen  vakavissaan, 
että  mitään  paranormaalia  väitettä  ei  hylätä  en¬ 
nen  kuin  sitä  on  riittävästi  tutkittu.  Suurelta 
osin  näin  onkin,  mutta  lupaus  jää  usein  vain 
kauniiksi  teoriaksi,  vähän  niinkuin  kymmenen 
käskyn  noudattaminen.  Jutuista  näet  monesti 
kuultaa  enemmän  tai  vähemmän  selvästi  läpi, 
että  kirjoittaja  ei  pidä  paranormaaleja  ilmiöitä 
ainoastaan  todistamattomina  ja  epätodennäköi¬ 
sinä,  vaan  on  syvästi  vakuuttunut  niiden  olemat¬ 
tomuudesta. 


Kielteinen  vakuuttuneisuus  on  todettavissa 
tekstianalyysilla  aineiston-  ja  sananvalinnasta,  ja 
silloin  tällöin  tilanne  myönnetään  hyvin  selväs¬ 
tikin.  On  ilmeistä,  että  näin  vahva  asenne  ei  voi 
olla  vaikuttamatta  myös  tutkimusten  tuloksiin. 

Rajatiedon  harrastajat  puolestaan  perustavat 
maailmankuvansa  omiin  ja  muiden  kokemuk¬ 
siin  sekä  niiden  tulkintoihin.  Poimin  Ultra-leh¬ 
destä  4/99  seuraavan  esimerkin  kuvaamaan  ti¬ 
lannetta  (harvennukset  alkutekstissä): 

"...Yhtäkkiä  huomasin  aivan  rannasta,  kuin 
maasta  polkaisten  ilmestyneen  pienikokoisen 
vesilinnun,  joka  juoksi  veden  pinnalla 
aikamoista  vauhtia!  Ihmeellisen  kevyen  näköis¬ 
tä  oli  linnun  kulku,  kuin  ilmassa  tai  jossain 
eteerisessä  materiaalissa  se  kulki.  Tuo  pikkui¬ 
nen,  kaunis  lintu  eteni  kymmenien  metrien 
päähän,  sukelsi  ja  pysyi  poissa. 

Pian  soitin  ihmeissäni  [NN]:lle,  joka  kertoi 
linnun  Olleenkin  itse  asiassa  avaruusvie- 
r  a  s  .  -  Silloin  ihmettelin  jälleen,  miksi  ava- 
ruuskaveria  saa  nähdä  näin  erikoisessa  hahmos¬ 
sa.” 

On  selvää  että  skeptikoilla  ei  ole  mahdolli¬ 
suutta  avoimeen  keskusteluun  esimerkissä 
esiintyvien  henkilöiden  kanssa.  Nämä  ovat 
ajautuneet  niin  kauas  arkitodellisuudesta,  että 
ainoa  mielenkiinto  voisi  olla  uteliaisuus,  miten 
moinen  kehitys  on  voinut  tapahtua. 

Rajatiedon  harrastajilla  esiintyy  kaksi  tyypillis¬ 
tä  tulkintavirhettä.  Ensinnäkin  tavallisia  ilmiöi¬ 
tä  tulkitaan  epätavallisiksi,  kuten  esimerkissä 
mitä  todennäköisimmin  on  tapahtunut.  Toiseksi 
epätavallisia  ilmiöitä  tulkitaan  suoraan  sellaisik¬ 
si  miltä  ne  näyttävät,  vaikka  helppoja  selitys- 
mahdollisuuksia  olisi  käytettävissä. 

Skeptikot  ja  oudot  kokemukset 

Skeptikot  tulkitsevat  oudot  kokemukset  useimmi¬ 
ten  tavallisiksi  ilmiöiksi,  esimerkkinä  kolme  lai¬ 
nausta  Skepsis  r.y.in  Internet-keskustelusivuilta: 

"Lähtökohta  on  ehdottomasti  se,  että  asioille 
on  löydettävissä  järkiperäinen  syy.  Ja  sellaisen 
vielä  puuttuessa,  syyn  etsimisen  jatkaminen  on 
ehdottomasti  parempi  vaihtoehto  kuin  yliluon¬ 
nolliseen  'selitykseen’  turvautuminen.” 

"...radion  temppuilukin  on  pienempi  ihme 
kuin  enneuni.” 

"Itse  asiassa  sattumakin  on  pienempi  ihme 
kuin  enneuni.” 

Outo  tapahtuma  voi  toisinaan  sisältää  niin 
paljon  selviä  yksityiskohtia,  että  sille  on  vaikeata 
keksiä  tavallista  selitystä.  Tällöinkään  skeptikko 
ei  jää  neuvottomaksi.  Kertomus  voidaan  tulkita 
"anekdootiksi”,  jolloin  siitä  ei  enää  tarvitse  välit¬ 
tää.  Myös  kertojan  pätevyys  tai  rehellisyys  voi¬ 
daan  korostetusti  asettaa  kyseenalaiseksi.  On 
selvää,  että  järkevä  keskustelu  tulee  silloin  mah¬ 
dottomaksi,  niin  rehellisen  kuin  epärehellisen- 
kin  kertojan  tapauksessa. 

Skeptikot  ovat  lähes  poikkeuksetta  oikeassa 
epäilyksissään.  Kun  paranormaaleja  väitteitä 
aletaan  tarkistaa  järjestelmällisesti,  ne  yleensä 
kutistuvat  olemattomiin.  Vain  niin  pieni  osa  jää 
selittämättömiksi,  että  käytettävissä  on  kaksi 
melko  tasaväkistä  tulkintaa.  Joko  nämä  harvat 
selittämättömät  tapaukset  ovat  nekin  jonkinlai¬ 
sia  erehdyksiä,  yhteensattumia  ja  niin  edelleen, 
tai  sitten  kyseessä  on  harvinainen,  hallitsema¬ 
ton  ja  hankalasti  selvitettävä  aito  ilmiö.  Jätän 
avoimeksi  myöskin  mahdollisuuden,  että  joilla¬ 
kin  poikkeusihmisillä  voisi  olla  aitoja  tapahtu¬ 
mia  hyvinkin  runsaasti.  Jos  näin  on,  he  eivät 
joko  kykene  tai  eivät  halua  välittää  kokemuksi¬ 
aan  uskottavasti  ympäristön  tietoon. 

Mielestäni  skeptikot  sysäävät  todistamisen  taa¬ 
kan  liian  täydellisesti  rajatiedon  harrastajien  ja 
parapsykologien  niskoille.  Kun  itse  olen  ollut 
tarkistelemassa  erinäisiä  kertomuksia  oudoista 
kokemuksista,  ei  skeptikoita  ole  koskaan  näky¬ 
nyt  mailla  halmeilla.  Ajatus  jonkun  skeptikon 
kutsumisesta  mukaan  on  kuitenkin  sammunut 
alkuunsa  vaaraan,  että  tutkimusmahdollisuudet 
menevät  saman  tien.  Liian  suuri  lähetystö  ja 
mahdollinen  ylimielinen  suhtautumistapa  voi¬ 
sivat  sulkea  epävarmojen  ja  herkkätunteisten 
kokijoiden  ovet. 

Mahdollisen  yhteisymmärryksen 
aineksia 

Rajatiedon  äärimmäisten  harrastajien  ja  ääri- 
skeptikoiden  mahdollisuudet  käydä  keskenään 
järkevää  keskustelua  ovat  olemattomat.  Hyödyl¬ 
linen  ajatustenvaihto  vaatii  kahta  asiaa:  ensin¬ 


näkään  asenteet  eivät  saa  olla  lopullisesti  luk¬ 
kiutuneet  ja  toiseksi  on  rajoituttava  yksityiskoh¬ 
tiin,  jotka  ovat  selkeitä  ja  tarjoavat  mahdollisim¬ 
man  vähän  tulkintamahdollisuuksia. 

On  epäilemättä  olemassa  sekä  kriittisiä  raja- 
tiedon  harrastajia  että  aidosti  uteliaita  skeptikoi¬ 
ta.  Heilläkin  on  kuitenkin  tapana  keskustella 
yleisellä  asennetasolla  tai  käsitellä  aivan  eri  yksi¬ 
tyiskohtia  omissa  porukoissaan.  Kumpikin  puoli 
välttelee  sellaisia  asioita,  jotka  voisivat  olla  risti¬ 
riidassa  oman  perusasenteen  kanssa. 

Kun  kerran  arvostelin  skeptikoita  yksityiskoh¬ 
tien  vinoutuneesta  valinnasta  ja  tulkinnasta, 
eräs  eturivin  skeptikko  vastasi:  "...yksikin  virhe 
rajatiedon  todisteluissa  riittää  kumoamaan  ky¬ 
seisen  väitteen  ainakin  toistaiseksi.  Skeptisismi 
on  puhtaasti  reagoivaa  ja  yksityiskohdat  riittävät 
mainiosti.  Mutta  yksityiskohdat  ja  anekdootit  ei¬ 
vät  sensijaan  riitä  rajatietoilijoiden  osalta  todis¬ 
teiksi.” 

Mielestäni  yksityiskohtien  suhteen  pitää  olla 
todella  tarkka.  Laaja  ja  vaikeasti  hahmotettava 
kenttä  tarjoaa  mahdollisuudet  ajautua  mihin 
hyvänsä,  jos  hutiloi  yksityiskohdissa.  Ei  saisi  va¬ 
likoida  vain  itseään  miellyttäviä  asioita,  vaan 
kaikkien  yksityiskohtien  tulisi  täsmätä.  Ja  ellei¬ 
vät  ne  täsmää,  niin  jostakin  täytyy  lähteä  hake¬ 
maan  vikaa.  Niin  tehdään  luonnontieteiden 
mallien  tarkistusten  yhteydessä. 

Onnistuneelle  keskustelulle  olisi  eduksi,  jos 
rajatiedon  harrastajat  olisivat  kriittisempiä  ja 
hankkisivat  vähän  enemmän  tieteellisiä  perus¬ 
tietoja.  Skeptikot  puolestaan  voisivat  osoittaa  vä¬ 
hän  parempaa  erotuskykyä  helposti  todettavan 
huuhaan  ja  paremmin  perusteltujen  väitteiden 
suhteen.  Sivistynyt  pidättyvyys  vastapuolen  mol¬ 
laamisessa  olisi  myös  suositeltavaa  tulosten  saa¬ 
misen  kannalta. 

Itse  asiassa  nykyinen  ristiriitainen  tilanne  pa¬ 
rapsykologian  alalla  on  niin  hyvä  kuin  se  käy¬ 
tännössä  voi  olla.  Rajatiedon  kenttä  on  täyn¬ 
nään  varoittavia  esimerkkejä  harrastajien  herk¬ 
käuskoisuudesta  ja  sen  kaupallisesta  hyödyntä¬ 
misestä.  Muutosta  parempaan  suuntaan  ei  lie¬ 
ne  näköpiirissä.  Ellei  ole  tervettä  kriittisyyttä,  ei 
hölmöilyillä  ole  mitään  rajaa.  Skeptikkojen  toi¬ 
minta  nykyisellään  on  tuiki  tarpeellista  järke¬ 
väksi  vastapainoksi. 


Kirjoittaja  ON  Suomen  Parapsykologisen 
Tutkimusseuran  puheenjohtaja  ja  Skepsis 

RY:N  JÄSEN. 

HILAVITKUniMILLE 

PATENHEJA 

Helsingin  Sanomain  taloussivuilla  kerrottiin 
22.  heinäkuuta  suuryritysten  välisistä  patent- 
tiriidoista,  jotka  ovat  yleistyneet  kilpailukeino¬ 
na  myös  Euroopassa  (Miettinen,  1999).  jutus¬ 
sa  mainittiin  lyhyesti  patentoimisen  periaat¬ 
teista  otsikolla  ”Mikä  tahansa  hilavitkutin  ei 
kelpaa  patentiksi”  ja  kerrottiin,  että  patentin 
saamisen  edellytyksenä  on  kolme  ehtoa:  uu¬ 
tuus,  keksinnöllisyys  ja  teollinen  sovelletta¬ 
vuus. 

Asia  ei  ole  näin  ainakaan  Yhdysvalloissa,  sil¬ 
lä  tiedelehti  Sciencen  mukaan  epätiede  on  le¬ 
vittäytymässä  nyt  myös  patentointiprosessiin 
(Voss  1999).  Kummallisten  patenttien  määrä 
on  lisääntynyt  viime  vuosina  voimakkaasti  ja 
patentointiprosessia  kohtaan  aikaisemmin 
tunnettu  luottamus  on  murenemassa. 

Voss  kuvailee  artikkelissaan  lukuisia  kum¬ 
mallisia  patentteja.  Esimerkiksi  patentti  nu¬ 
mero  5672259  on  annettu  Clean  Energy 
Technologies  Inc.  -yritykselle  laitetta  varten, 
jonka  pitäisi  sähkökemiallisen  prosessin  avul¬ 
la  tuottaa  rajattomat  määrät  energiaa  (Patent- 
tinumeron  avulla  patentin  yksityiskohtainen 
kuvaus  on  haettavissa  Yhdysvaltain  patentti¬ 
toimiston  www-sivuilta). 
www.uspto.s,ov  , 

^  Laitteen  toimintaperiaa¬ 

te  ei  perustu  kuitenkaan  tunnettuihin  fysiikan 
tai  kemian  lainalaisuuksiin.  Itse  asiassa  lait¬ 
teen  rakenne  muistuttaa  huomattavan  paljon 
1989  esiteltyä,  sittemmin  toimimattomaksi 
osoitettua  kylmäfuusiokoetta. 

Vastaavia  esimerkkejä  löytyy  lisää.  DKL  Inc. 
-niminen  yritys  on  patentoinut  laitteen,  jonka 
avulla  on  mahdollista  havaita  ihminen  jopa 
500  metrin  päästä  ja  minkä  tahansa  materiaa¬ 
lin  lävitse.  Laitetta  suositellaan  esimerkiksi 
raunioiden  alle  jääneiden  ihmisten  etsimi¬ 
seen.  Sen  väitetään  kykenevän  erottamaan  ih¬ 
misen  sydämenlyöntien  aiheuttaman  mag¬ 
neettikentän. 

Riippumattomissa  testeissä  on  osoitettu, 
että  laite  ei  käytössä  toimi  eikä  sen  tekniikka 
edes  periaatteessa  pysty  siihen,  mihin  valmis¬ 
tajat  väittävät  sen  pystyvän  (Murray  &  ai. 
1998).  Asiantuntijat  luonnehtivatkin  laitetta 
lähinnä  teknisen  näköiseksi  taikavarvuksi. 


Testitulokset  eivät  kuitenkaan  ole  estäneet  lu¬ 
kuisia  yhdysvaltalaisia  palolaitoksia  hankki¬ 
masta  laitetta.  Onhan  tuote  patentoitu,  joten 
tulisihan  sen  sentään  toimia. 

Mindsong  Inc.  -yrityksen  patentoima  laite 
ESP-signaalien  havaitsemiseen  edustaa  toi¬ 
senlaista  patentoimisstrategiaa.  Laite  on  yk¬ 
sinkertainen  satunnaislukugeneraattori,  jonka 
avulla  henkilö  voi  testata  yliluonnollisia  kyky¬ 
jään.  Laitteen  toimintaperiaate  on  yksinkertai¬ 
nen,  se  vain  tuottaa  satunnaislukuja  ja  henki¬ 
lö  yrittää  vaikuttaa  sen  toimintaan,  jos  tuote¬ 
tut  luvut  poikkeavat  satunnaisesta,  reagoi  lai¬ 
te  poikkeamaan. 

Laite  ei  läpäissyt  patenttitoimiston  seulaa 
ensimmäisellä  kerralla,  ehkäpä  siksi,  että  ha¬ 
kemuksessa  mainittiin  ESP,  mikä  ilmeisesti  oli 
jopa  patentin  tarkistajien  mielestä  epätieteel¬ 
listä.  Yritys  laati  uuden  patenttihakemuksen, 
jossa  se  yritettiin  patentoida  leluna,  mikä 
myös  onnistui.  Kohtuullisen  kallis  tämä  lelu 
kyllä  on,  sillä  peruslaitteen  hinta  on  4000  dol¬ 
laria  eli  noin  20  000  markkaa. 

Keksintöjä  ei  testata 

jotta  Yhdysvaltain  patenttitoimistoon  jätetty 
patenttihakemus  hyväksyttäisiin,  täytyy  kek¬ 
sinnön  olla  omaperäinen,  ei  itsestäänselvä  ja 
sovellettavissa  käytäntöön.  Viimeksi  mainittu 
onkin  sitten  monitulkintainen  ilmaisu,  sillä  se 
ei  suinkaan  tarkoita,  että  keksinnön  pitäisi  oi¬ 
keasti  toimia.  Patenttitoimisto  ei  nimittäin  ole 
enää  pitkään  aikaan  pystynyt  testaamaan  lait¬ 
teen  mahdollista  toimivuutta  huolellisesti,  jos 
hakemus  kuulostaa  vakuuttavalta  ja  sen  sana¬ 
muodot  on  valittu  oikein,  saattaa  mitä  kum¬ 
mallisin  laite  läpäistä  tarkistusseulan. 

Patentin  oikeellisuuden  tarkistavalla  henki¬ 
löllä  on  usein  vain  alempi  korkeakoulututkinto 
tai  opistotasoinen  tutkinto  joltakin  tekniseltä 
tai  luonnontieteelliseltä  alalta.  Heidän  päte¬ 
vyytensä  ei  siis  mitenkään  riitä  monimutkai- 
sesti  muotoiltujen  hakemusten  tarkistami¬ 
seen,  mistä  on  nyt  seurannut  epämääräisten 
patenttien  lisääntyminen. 

Koska  patentti  ei  siis  kerro  yhtään  mitään 
laitteen  toimivuudesta,  kannattaa  jatkossa 
suhtautua  skeptisesti  esoteerisiin  laitteisiin, 
joiden  valmistajat  kehuskelevat  myönnetyillä 

patenteillaan. 

Onnettomuudekseen  kaikki  eivät  vielä  tiedä 
tätä.  Tämän  jutun  alussa  mainitun  Clean  Ener¬ 
gy  Technologies  -yhtiön  toimitusjohtaja  James 
Reding  kertoo  Sc/ence-lehden  haastattelussa 
tyytyväisenä,  että  patentin  myöntämisen  va¬ 
kuuttamat  sijoittajat  ovat  panostaneet  yhti¬ 
öön  jo  yli  20  miljoonaa  markkaa.  Ilman  suu¬ 
rempia  näkijänkykyjä  voinee  pitävästi  ennus¬ 
taa,  että  sijoittajaparat  eivät  saa  rahoilleen 
kovinkaan  suurta  vastinetta./h 

korvauksiin  (Martin,  1999). 

Eikä  tässä  ole  tietenkään  vielä  kaikki,  myös 
tupakkatehtaat  saavat  varoa  sanojaan.  Suu¬ 
ren  yhdysvaltalaisen  tupakanvalmistajan  R.J. 
Reynoldsin  uudessa  mainosjulisteessa  klassi¬ 
nen  lentävä  lautanen  leijuu  vitsikkään  tekstin 
vieressä:  ”lf  aliens  are  smart  enough  to  travel 
through  Space,  why  do  they  keep  abducting 
the  dumbest  people  on  Earth?”  eli  vapaasti 
suomennettuna:  ”jos  humanoidit  ovat  riittä¬ 
vän  fiksuja  avaruusmatkailuun,  niin  miksi  he 
jatkuvasti  sieppaavat  maapallon  tyhmimpiä 
ihmisiä”.  Tämä  lause  on  tietenkin  oikeusjutun 
arvoinen  letkaus,  siinähän  esitetään  halventa¬ 
via  huomautuksia  kärsivästä  vähemmistöstä. 
CAUS  suunnitteleekin  jo  oikeustoimia  R.j. 
Reynoldsia  vastaan  (Space.com,  1999).//? 

Oikeudenkäyntien  luvatussa  maassa  Yhdys¬ 
valloissa  ufo-jutut  ovat  vihdoinkin  löytäneet 
tiensä  oikeussaleihin.  Arizonan  osavaltiossa 
vaikuttava  järjestö  nimeltä  CAUS,  The  Citizens 
Against  UFO  Secrecy 
(Kansalaiset  ufosalailua 
vastaan),  on  järjestelmällisesti  haastanut  eri 
viranomaistahoja  oikeuteen  tietojen  salailus¬ 
ta.  CAUS:in  viime  vuosien  vaikuttavan  oikeus- 
juttulistan  vastapuolina  ovat  olleet  muun  mu¬ 
assa  CIA,  NASA  ja  Yhdysvaltain  armeija. 

Tulokset  ovat  olleet  heikonpuoleisia  (Martin 
1999).  Niinpä  CAUS  onkin  muuttanut  strate¬ 
giaansa  ja  haastanut  Yhdysvaltain  valtion  ja 
Nevadan  osavaltion  oikeuteen  perustuslain 
rikkomisesta.  Yhdysvaltain  perustuslain  mu¬ 
kaan  nimittäin  valtion  tulee  suojella  kansalai¬ 
siaan  tunkeutujilta.  Koska  ufot  kuitenkin  saa¬ 
vat  kaikessa  rauhassa  sieppailla  ja  muutenkin 
kiusata  nevadalaisia,  valtio  ei  ole  täyttänyt 
perustuslaillisia  velvollisuuksiaan  ja  näin  ol¬ 
len  ufojen  uhrit  ovat  oikeutettuja  tuntuviin 


KIROPRAKTINEN 
HOITO  JA  ASTMA 

jotkut  kiropraktikot  väittävät  kiropraktisen 
manipuloinnin  auttavan  myös  astmaan.  Arvos¬ 
tetussa  The  New  England  Journal  of  /Vledicine 
-lehdessä  ilmestynyt  artikkeli  kertoo  kuitenkin 
toista.  Kanadalainen  Jeffrey  Balon  tutkimus¬ 
ryhmineen  kuvailee  tutkimusraportissaan  (Ba¬ 
lon  1998)  astmaattisille  lapsille  tehtyä  tutki¬ 
musta,  jossa  kiropraktikot  yrittivät  neljän  kuu¬ 
kauden  ajan  parantaa  neljänkymmenen  tutki¬ 
mukseen  osallistuvan  lapsen  tilaa.  Saman  ko¬ 
koinen  lapsiryhmä  sai  neljän  kuukauden  ajan 
simuloitua  kiropraktista  hoitoa,  jolloin  ko¬ 
keessa  voitiin  vertailla  näiden  kahden  ryhmän 
tervehtymistä. 

Tutkimukset  osoittivat,  että  ryhmät  eivät 
eronneet  toisistaan  eli  kiropraktinen  hoito  ei 
parantanut  lasten  tilaa.  Sen  sijaan  lasten  ko¬ 
kemus  elämänlaadustaan  parani,  eli  pelkäs¬ 
tään  se,  että  he  kävivät  jonkun  ammattimai- 


sen  tuntuisen  henkilön  luona,  joka  kiinnitti 
heihin  huomiota,  paransi  heidän  oloaan./h 

MUSTELÄISKILLÄ  SIELUN 
SALAT  SELVILLE? 

Ihmisen  persoonallisuutta  voidaan  mitata 
muunmuassa  objektiivisilla  ja  projektiivisilla 
testeillä.  Siinä  missä  objektiivisten  persoonal¬ 
lisuustestien  (esim.  MMPI)  käyttökelpoisuus 
on  kyetty  osoittamaan,  kiistellään  projektiivis- 
ten  testien  käyttökelpoisuudesta  yhä. 

Kiistasta  kirjoittaa  Skeptical  Inquirer  -leh¬ 
dessä  apulaisprofessori  Scott  O.  Lilienfeld  (Li- 
lienfeld,  1999).  Hänen  mukaansa  projektiivis- 
ten  testien  keskeinen  ongelma  on  niiden  heik¬ 
ko  reliabiliteetti  ja  validiteetti,  eli  testien  tu¬ 
lokset  vaihtelevat  testauskerrasta  toiseen  ja 
testaajasta  riippuen.  Ei  ole  myöskään  selvää, 
mittaavatko  testit  niitä  seikkoja  mitä  niiden 
pitäisi  mitata.  Lisäksi  huijaamisen  mahdolli¬ 
suus  ja  erilaisten  tilannesidonnaisiin  tekijöi¬ 
hin  liittyvät  seikat  muodostavat  ongelmia  (Ai- 
ken,  1996). 

Lilienfeldin  mukaan  projektiiviset  testit  ei¬ 
vät  välttämättä  ole  täysin  arvottomia,  esimer¬ 
kiksi  skitsofrenian  diagnosoinnissa  Ror- 
schach-testin  on  osoitettu  olevan  käyttökel¬ 
poinen.  Tässäkään  tapauksessa  diagnosointi 
ei  hänen  mukaansa  onnistu  testin  projektiivi- 
sen  luonteen  vuoksi,  vaan  siksi,  että  monitul¬ 
kintaisen  kuvion  kuvaileminen  paljastaa  skit¬ 
sofrenialle  tyypillisiä  ajattelun  vääristymiä 
(Parker,  Hanson,  &  Hunsley,  i988;Dawes, 
1994).  Myös  jotkut  muut  projektiiviset  persoo¬ 
nallisuustestit,  kuten  Rosenzeigin  kuvatäy- 
dennystesti  (PFS)  tai  lauseentäydennystesti 
(SCT)  ovat  osoittautuneet  käyttökelpoisiksi. 

Projektiivisia  testejä  ei  siis  pitäisi  kritisoida 
yhtenä  nippuna  perustelematta  väitteitään, 
koska  jotkut  testit  ovat  osoittautuneet  toimi¬ 
viksi.  Miksi  sitten  toimimattomatkin  testit  py¬ 


syvät  psykologien  ja  psykiatrien  käytössä?  Li¬ 
lienfeld  arvioi,  että  ensimmäinen  ja  ehkäpä 
tärkein  syy  on  perinne:  testejä  on  käytetty  niin 
pitkään,  että  niistä  on  vaikea  yhtäkkiä  luopua 
ja  sosiaaliset  siteet  saman  ammatin  harjoitta¬ 
jiin  lisäävät  käyttöä.  Lisäksi  illusorinen  korre¬ 
laatio  vahvistaa  kokemusta  testin  avulla  suo¬ 
ritetun  arvion  oikeellisuudesta.  Tällöin  kokeen 
tekijän  oletukset  tiettyjen  persoonallisuuden 
piirteiden  ja  koevastausten  yhteydestä  vaikut¬ 
tavat  tulosten  tulkintaan.  Tulkitsija  ylikorostaa 
tapauksia,  joissa  yhteys  on  olemassa,  mutta 
ei  kiinnitä  niin  paljoa  huomiota  tapauksiin, 
joissa  yhteyttä  ei  ole.jh 

PUUN  KOPUHAMINEN  El 
ESTÄ  FLUNSSAN  TULOA 

”Kellä  onni  on,  se  onnen  kätkeköön”  sanoo 
suomalainen  sananlasku,  joka  siis  varoittaa, 
että  onnistumisensa  julkituominen  saattaisi 
kääntää  onnen  huonompaan  suuntaan,  ja  va¬ 
rovathan  ihmiset  sanojaan,  esimerkiksi  totea¬ 
muksen  ”Tänä  syksynä  ei  vielä  ole  ollut  fluns¬ 
saa”  jälkeen  moni  koputtaa  varmuuden  vuok¬ 
si  puutta,  "koska  nyt  se  kuitenkin  iskee  kun 
sen  sanoi  ääneen”.  Sama  pätee  moniin  mui¬ 
hin  asioihin,  esimerkiksi  säähän  kesäloman 
aikana,  tenttiarvosanoihin  tai  vaikkapa  vau¬ 
van  kitinään  yöaikaan. 

Miksi  sitten  kuvitelemme,  että  hyvän  onnen 
ketju  katkeaa  johonkin  tiettyyn  tapahtumaan? 
Justin  Kruger,  Kenneth  Savitsky  ja  Thomas  Gi- 
lovich  analysoivat  Skeptical  Inquirer  -lehdessä 
uskomusten  syntymekanismeja  ja  esittävät 
selitysmallin  ilmiön  synnystä  (Kruger,  Savits¬ 
ky,  8i  Gilovich,  1999). 


Tutkijoiden  mukaan  ilmiön  olemassaolo  joh¬ 
tuu  siitä,  että  pyrimme  selittämään  tapahtu¬ 
mia  kausaalisesti  silloinkin  kun  niiden  välillä 
ei  ole  yhteyttä,  jos  esimerkiksi  kesäsää  on  ol¬ 
lut  jo  monta  viikkoa  sateeton,  saattaa  sade¬ 
päivä  olla  piankin  edessä  ilman  säähän  liitty¬ 
vää  lausahdustakin  (Poikkeuksiakin  tietysti 
on,  kuten  esimerkiksi  viime  kesäl).  Samaten 
pieni  vauva,  joka  on  jo  monta  tuntia  nukkunut 
rauhallisesti,  herää  sitä  todennäköisemmin, 
mitä  pidempään  hän  on  nukkunut.  Koska  kiin¬ 
nitämme  huomiomme  asiantilaan,  joka  on  jat¬ 
kunut  tavallista  pidempään,  kuvittelemme, 
että  pelkkä  huomiomme  kiinnittäminen  siihen 
saa  aikaan  muutoksen,  vaikka  todellisuudes¬ 
sa  muutos  olisi  ollut  muutenkin  edessä. 

Huippu-urheilijat  ja  näyttelijät  omaksuvat 
tämän  ajatteluharhan  vuoksi  monimutkaisia¬ 
kin  taikauskomuksia.  Monet  urheilijat  eivät 
esimerkiksi  suostu  lehtikuvaan  ennen  tärkeitä 
kisoja,  koska  he  ovat  kuulleet  tapauksista, 
joissa  huipputason  urheilija  on  lehtijutun  jäl¬ 
keen  suoriutunut  kisoissa  alle  normaalin  suo¬ 
ritustasonsa  (Gilovich,  1991).  Savitsky  ja  hä¬ 
nen  tutkijatoverinsa  huomauttavat  kuitenkin, 
että  lehtikuviin  pyydetään  useimmiten  jo  hy¬ 
vin  menestyneitä  urheilijoita,  joiden  uralla  on 
enää  kaksi  vaihtoehtoa:  menestyksen  jatku¬ 
minen  tai  menestyksen  huonontuminen,  jos 
urheilija  on  jatkanut  urallaan  menestyksek¬ 
käästi  jo  pitkään,  on  todennäköisempää,  että 
hänestä  tehdään  lehtijuttu,  mutta  on  myös  to¬ 
dennäköisempää,  että  hän  on  uransa  ehtoo¬ 
puolella. 

Vaikka  siis  heikko  menestys  ja  lehtijuttu  voi¬ 
vatkin  todennäköisemmin  sattua  ajallisesti  lä¬ 
hellä  toisiaan,  lehtijuttu  ei  välttämättä  aiheu¬ 
ta  heikkoa  menestystä,  jos  sen  sijaan  urheilija 
jatkaa  lehtijutusta  huolimatta  menestykse¬ 
kästä  uraansa,  hän  ei  edes  kiinnitä  asiaan  mi¬ 
tään  huomiota.//? 

MOZARTIN  MUSIIKKI  JA 
ÄLYKKYYSOSAMÄÄRÄÄ 

Lukemattomilla  verkkosivuilla  luvataan  nykyi¬ 
sin  parantaa  älykkyyttä  yksinkertaisesti  Mo¬ 
zartia  kuuntelemalla.  Aivoja  voi  ruokkia  Mo¬ 
zartin  musiikilla,  minkä  jälkeen  oppiminen  on¬ 
nistuu  helpommin  ja  älykkyyskin  nousee  ko¬ 
histen.  Lupaukset  Mozartin  säveltämän  musii¬ 
kin  vaikutuksista  perustuvat  vanhoihin  myyt¬ 
teihin  klassisen  ja  ei-sähköisillä  instrumenteil¬ 
la  tuotetun  musiikin  parantavista  voimista. 

Tutkijat  Rauscher,  Shaw  ja  Ky  julkaisivat 
1993  Nature  -tiedelehdessä  artikkelin,  jonka 
mukaan  Mozartin  kuunteleminen  paransi  ly¬ 
hytaikaisesti  erästä  älykkyyden  osatekijää, 
spatiaalisen  hahmottamisen  kykyä  (Rauscher, 
Shaw,  &  Ky,  1993).  Myöhemmin  samaiset  tut¬ 
kijat  toistivat  kokeen  onnistuneesti  Stanford- 
Binefn  älykkyystestin  eräällä  osiolla  (Raus¬ 
cher,  Shaw,  &  Ky,  1995). 

Mielenkiintoisen  tutkimustuloksen  innosta¬ 
mina  muut  tutkimusryhmät  yrittivät  toistaa  il¬ 
miön,  siinä  kuitenkaan  onnistumatta  (esim. 
Kenealy,  1997;  Stough,  Kerkin,  Bates,  &  Man- 
gan,  1994).  Äskettäin  julkaistu  meta-analyysi 
(Chabris,  1999)  Mozart-efektitutkimuksista 
viittaa  siihen,  että  Mozartin  avulla  ei  voi  nos¬ 
taa  yleistä  älykkyyttä,  vaikkakin  pieni  visuali- 
sointikyvyn  parantuminen  on  havaittavissa 
joissakin  tutkimuksissa.  Rauscher  ja  kumppa¬ 
nit  ovat  torjuneet  esitetyn  kritiikin  väittämällä, 
että  uusissa  kokeissa  ei  ole  tutkittu  täysin  sa¬ 
maa  asiaa  kuin  alkuperäisessä  kokeessa,  eli 
on  vaikkapa  käytetty  hiukan  erilaista  musiik¬ 
kia  tai  mitattu  jotakin  muuta  älykkyyteen  liit¬ 
tyvää  asiaa,  kuten  esimerkiksi  mielenpalaut- 
tamiskykyä  (Rauscher,  1999).  Tämän  vuoksi 
tutkija  Kenneth  M.  Steele  tutkimusryhmineen 
päätti  toistaa  alkuperäisen  kokeen  mahdolli¬ 
simman  tarkasti,  jotta  edes  ilmiön  olemassa¬ 
olo  olisi  mahdollista  todentaa.  Heidän  tutki¬ 
mustuloksensa  on  julkaistu  Nature-  ja  Psycho- 
logical  Science  -lehdissä  (Steele,  Bass,  & 
Crook,  1999a;  Steele  et  ai.,  1999b). 

Kokeessa  käytettiin  125  koehenkilöä,  joilta 
mitattiin  spatiaalisen  hahmottamisen  kykyjä 
ennen  ja  jälkeen  musiikin  kuuntelun.  Ennen 
musiikin  kuuntelua  koehenkilöt  tekivät  älyk¬ 
kyystestin  osion,  jolla  saatiin  kunkin  henkilön 


perustaso  selville.  Sen  jälkeen  koehenkilöt 
jaettiin  kolmeen  ryhmään,  joista  yksi  kuunteli 
Mozartia,  toinen  kuunteli  Philip  Glassin  mo¬ 
dernia  musiikkia  ja  kolmas  ryhmä  ei  kuunnel¬ 
lut  minkäänlaista  musiikkia.  Lopuksi  he  suo¬ 
rittivat  uuden  älykkyystestin,  joka  mittasi  sa¬ 
maa  asiaa  kuin  ensimmäinen. 

Tulosten  mukaan  ryhmien  älykkyystestin 
osiossa  saamat  pisteet  eivät  eronnet  merkit¬ 
sevästi  toisistaan.  Mozartin  levyjä  ei  siis  kan¬ 
nata  ostaa  siinä  toivossa,  että  seuraavan  päi¬ 
vän  tentissä  suoriutuisi  paremmin.  Tutkimus¬ 
tulos  ei  kuitenkaan  tarkoita,  etteikö  Mozartin 
musiikilla  olisi  mitattavissa  olevia  vaikutuksia. 
Samassa  tutkimuksessa  mittailtiin  musiikin 
aiheuttamia  tunnetiloja,  ja  todettiin,  että  Mo¬ 
zartia  kuunnelleet  henkilöt  olivat  ryhmistä 
iloisimpia  ja  rauhallisimpia.  Mozartin  musiikil¬ 
la  on  siis  rentouttava  ja  piristävä  vaikutus 
meihin,  mutta  senhän  useimmat  meistä  tiesi¬ 
vätkin  jo  ennestään.//? 

USKOMUSLÄÄKINTÄ  JA 
R I NTASYÖPÄPOTI LAI  DE  N 
ELÄMÄNLAATU 

The  New  England  Journal  of  Medicine  -lehden 
heinäkuun  numerossa  kerrotaan  Harold  Burs- 
tein  tutkimusryhmineen  tekemästä  tutkimuk¬ 
sesta  (Burstein,  Gelber,  Guadagnoli,  &  Weeks, 
1999).  jonka  mukaan  28  prosenttia  rinta¬ 


syöpää  sairastavista  naisista  aloittaa  tavallis¬ 
ten  hoitojen  lisäksi  jonkin  uskomuslääkinnän 
muodon  käyttämisen.  Koska  uskomuslääkin- 
tää  pidetään  ”pehmeämpänä”  ja  "kokonais¬ 
valtaisempana”  lähestymistapana,  on  väitetty, 
että  uskomuslääkintään  turvautuvien  henki¬ 
löiden  elämänlaatu  olisi  ainakin  jollakin  astei¬ 
kolla  miellyttävämpää  kuin  tieteelliseen  tutki¬ 
mukseen  perustuvia  lääketieteellisiä  menetel¬ 
miä  käyttävien. 

Tutkimuksen  tulokset  viittaavat  kuitenkin 
päinvastaiseen  suuntaan:  uskomuslääkintään 
perustuvan  hoidon  aloittaneiden  naisten  ko¬ 
kemus  elämän  laadusta  oli  sekä  kolme  että 
kaksitoista  kuukautta  sairauden  toteamisen 
jälkeen  kielteisempi.  Lisäksi  heidän  kokeman¬ 
sa  psykososiaalinen  stressi  oli  voimakkaam¬ 
paa  ja  pelot  sairauden  uusiutumisesta  olivat 
yleisempiä. 

Tulokset  ovat  selvässä  ristiriidassa  sen  ylei¬ 
sen  näkemyksen  kanssa,  jonka  mukaan  usko¬ 
muslääkinnän  käyttäjät  ovat  aloitteellisia, 
psykologisesti  vahvoja  sekä  hyvin  sopeutu¬ 
neita.  Tutkijat  eivät  kuitenkaan  tämän  tutki¬ 
muksen  perusteella  halua  arvioida  sitä,  mitkä 
tekijät  olivat  ensisijaisesti  vaikuttavia:  aiheut¬ 
taako  uskomuslääkinnän  käyttäminen  stres¬ 
siä  ja  ahdistusta  vai  turvautuvatko  stressautu- 
neet  ja  ahdistuneet  henkilöt  helpommin 
uskomuslääkintään.//? 

ly-stage  hreast  cancer.  The  New  England  Journal  of  Me¬ 
dicine,  340(22),  1733-1739. 

IG-NOBELIT  JAOSSA 

Ig-nobelit  jaettiin  jälleen  kerran  juhlallisin  me¬ 
noin  syyskuun  lopussa  Harvardin  yliopistossa. 
Yhdysvalloissa.  Tämänvuotiset  voittajat  olivat 
seuraavat: 

Sosiologia: _ 

Steve  Penfolf,  York  University,  Toronto  väitös¬ 
kirjastaan,  joka  käsitteli  kanadalaisten  donit- 
si-kahviloiden  sosiologiaa. 

Fysiikka: _ 

Tohtori  Len  Fischer,  Britanniasta  tutkimuksis¬ 
taan,  jotka  koskivat  optimaalisinta  tapaa  ta¬ 
pata  keksejä  teehen  tai  kahviin  ilman,  että 

keksi  hajoaa,  sekä  professori  Jean-Marc  Van- 
den-Broeck,  East  Anglia  University,  Britannia. 
Hän  oli  tutkinut  muun  muassa  sitä,  miten  tee¬ 
kannun  nokka  tulisi  muotoilla,  jotta  se  ei  kaa¬ 
dettaessa  tiputtelisi  teetä  pöytäliinalle. 
Kirjallisuus: 

Palkinto  myönnettiin  brittiläisellä  standardoi- 
mislaitokselle  (BSI)  suosituksestaan,  joka 
koski  sitä,  miten  tee  olisi  oikeaoppisesti  val¬ 
mistettava. 

Tiede  ja  kasvatus: _ 

Kansasin  ja  Coloradon  osavaltioiden  kouluhal¬ 
lituksille  sen  johdosta,  että  ne  päättivät  olla 
opettamatta  lapsille  Darvvinin  evoluutioteori¬ 
aa. 

Lääketiede: _ 

Tohtori  Arvid  Valtle,  Norja.  Hän  oli  kerännyt  ja 
luetteloinut  huolellisesti  syvälliset  mietteensä 
koskien  niitä  astioita,  joita  hänen  potilaansa 
olivat  käyttäneet  tuodessaan  virtsanäytteitä. 
Kemia: _ 

Takesi  Makino,  japani,  joka  oli  osallistunut  us- 
kottomuusaerosolin  kehittämiseen.  Aerosolin 
väitettiin  saavan  vieraissa  käyneiden  avio- 
miesten  kalsarit  hehkumaan  iloisen  vihreinä. 
Biologia: _ 

Tohtori  Paul  Bosland,  New  Mexico  State  Uni¬ 
versity  yrityksistään  jalostaa  mauton  chilipip¬ 
puri. 

Ympäristönsuojelu: _ 

Korealainen  Hyuk-Kwon  itse-parfymoivaa  pu¬ 
kua  koskeneesta  keksinnöstä. 

Rauhanpalkinto: _ 

Eteläafrikkalaiset  Charl  Fourie  ja  Michelle 
Wong  keksinnöstään,  jolla  autovarkaat  saa¬ 
daan  kuriin.  Heidän  ideansa  on,  että  auton 
molemmille  puolille  asennetaan  nestekaasul¬ 
la  varustettu  varashälytin,  joka  syöksee  tulta, 
jos  joku  yrittää  lähestyä  autoja  luvattomin  ai- 
kein. 

Terveydenhuolto: _ 

Yhdysvaltalaiset  George  ja  Sharlotte  Blonsky 

patentoidusta  keksinnöstään,  jossa  synnyttä¬ 
vät  äidit  sidotaan  vinhasti  pyörivään  pöytään, 
jotta  keskipakoisvoima  auttaisi  lasta  maail- 
maantulossa.gef 


TIETOSANAKIRJA  VALMISTUU 

Pari  vuotta  käynnissä  ollut  Skepsiksen  tieto- 
sanakirjaprojekti  on  loppusuoralla.  Käsikirjoi¬ 
tus  on  jo  valmiina  ja  asiantuntijoiden  tarkis¬ 
tettavana.  Käsikirjoituksesta  vastannut  psyko¬ 
logian  opiskelija  Risto  Selin  kertoo,  että  näillä 
näkymin  teos  ilmestyy  keväällä  2000.  Valmis 
kirja  käsittää  reilut  300  sivua  ja  yli  300  haku¬ 
sanaa.  -  Teoksessa  on  sekä  lyhyitä  määritel¬ 
miä  paranormaaleista  ilmiöistä  että  vähän  pi¬ 
dempiä  artikkeleita  esimerkiksi  joistain  eri¬ 
tyistapauksista,  Selin  kuvaa  kirjan  sisältöä. 

Kirja  julkaistaan  nettiversiona  suomen  ja 
englannin  kielellä.  Tarkoita  on,  että  kirjasta 
otetaan  myös  pieni  paperipainos,  jota  kysyn¬ 
nän  mukaan  voidaan  kasvattaa. 

Skepsiksen  pari  vuotta  sitten  ilmestyneestä 
Paholaisen  asianajan  paluu  -kirjasta  otettiin 
jokin  aika  sitten  uusi  painos,  joten  kirjaa  on 
nyt  runsaasti  saatavilla.  Kaikki  te,  jotka  ette 
ole  vielä  keksineet  ystävillenne  ja  vihamiehil- 
lenne  sopivaa  joululahjaa,  tässä  oiva  idea.  Kir¬ 
jaa  pitäisi  olla  saatavilla  kaikissa  hyvinvarus¬ 
tetuissa  kirjakaupoissa.  Kirjaa  voi  myös  tie¬ 
dustella  jäsenhintaan  120  mk  suoraan  kustan¬ 
tajalta,  Tähtitieteellinen  yhdistys  Ursalta,  puh. 
(09)  6840  400.  Normaalisti  kirjan  hinta  on  149 
markkaa.mo 

PARAKONFERENSSI 

TAMPEREELLA 

Paranormaalien  ilmiöiden  tutkimukseen  kes¬ 
kittynyt  ParaNet-tietoverkko,  josta  kerroimme 
taannoin  Skeptikko-iehdessä  (3/98),  järjestää 
yhdessä  Suomen  Paratutkimusarkiston 
(SUPA),  Suomen  Ufotutkijat  ry:n  ja  Ultra-leh- 
den  kanssa  ensi  vuosituhannen  alussa  Tampe¬ 
reen  yliopistolla  kaksipäiväisen  (19.- 
20.2.2000)  paratutkimuksen  seminaarin  otsi¬ 
kolla  "Paranormaalit  ilmiöt  ja  tiede”. 

järjestäjien  mukaan  konferenssissa  on  tar¬ 
koitus  pohtia  paranormaalien  ilmiöiden  suh¬ 
detta  luonnontieteisiin,  tieteen  ja  pseudotie¬ 
teen  suhteita  sekä  paneudutaan  henkiparan- 
nusta,  viljaympyröitä,  kirliankuvausta  ynnä 
muita  aiheeseen  liittyviä  kysymyksiä  koske¬ 
vaan  tutkimukseen.  Alustavan  ohjelman  mu- 

kaan  konferenssissa  voi  tutustua  muun  muas¬ 
sa  Kuopion  yliopistossa  vaikuttavan  Sergei 
Kolmakovvin  henkiparannustutkimuksiin.  Hä¬ 
nen  oppi-isänsä,  professori  Konstantin  Korot- 
kov  Pietarin  yliopistosta  selvittää  tutkimuksia 
tapahtumista  kuoleman  jälkeen. 

Tohtori  Pasi  Klementtinen  joensuun  yliopis¬ 
tosta  pohtii  sitä,  mitä  paranormaalit  elämyk¬ 
set  voisivat  antaa  tieteelle.  Tohtori  Matti  Luo¬ 
ma  Tampereen  yliopistosta  puolestaan  kertoo, 
millaisia  todisteita  paranormaalin  ilmiön  to¬ 
teamiseksi  tarvitaan.  YTM  Jarkko  Kari  kertoo 
paranormaalin  kansainvälisestä  tieteellisestä 
tutkimuksesta. 

Skepsiksen  Tampereen  aluevastaava,  filoso¬ 
fian  opiskelija  Lassi  Kurkijärvi  on  lupautunut 
alustamaan  konferenssissa  aiheesta  mitä  on 
pseudotiede  ja  miksi  se  kiehtoo.  Konferenssin 
paneelikeskustelun  aiheena  on  paranormaalin 
suhde  tieteeseen  ja  yhteiskuntaan.  Puheen¬ 
johtajana  toimii  YTM  Jarkko  Kari.  Paneeliin 
ovat  lupautuneet  myös  L//fra-lehden  päätoi¬ 
mittaja  Tapani  Kuningas,  Suomen  Parapsyko¬ 
logisen  Tutkimusseuran  puheenjohtaja  Olavi 
Kiviniemi,  tohtori  Pasi  Klemettinen,  tohtori 
Matti  Luoma  ja  lääkäri  Heino  Tiik. 

Sunnuntaipäivälle  (20.2.)  on  merkitty  Para- 
tutkimusseminaari,  jossa  on  tarkoitus  muun 
muassa  esitellä  tutkimusprojekteja  ja  uusim¬ 
pia  tutkimustuloksia.  Seminaariin  yleisöllä  on 
vapaa  pääsy,  mutta  lauantain  konferenssista 
joutuu  maksamaan  80  mk  (koko  päivä)  tai  50 
mk  (puoli  päivää).  Opiskelijat  pääsevät  20 
markkaa  halvemmalla. 

Kiinnostuneet  voivat  kysellä  lisätietoja  kon¬ 
ferenssista  Jarkko  Karilta  puhelin:  (03)  215 
8062  tai  0400  614  676, 
email:  csjakar@uta.fi. mo 

YRHIVALMISTEET 

ANESTESIARISKI 

Yhdysvaltalaiset  anestesialääkärit  ovat  huolis¬ 
saan  siitä,  että  leikkaukseen  tulevat  potilaat 
eivät  useinkaan  kerro  käyttämistään  yrttival¬ 
misteista  ja  muista  luontaislääkkeistä.  Kuiten¬ 
kin  ne  saattavat  lisätä  muun  muassa  veren¬ 
vuotoa,  verenpainetta  ja  sydämen  sykettä,  ja 
aiheuttaa  siten  ylimääräisiä  ongelmia  leikka¬ 
uksessa. 


Teksasilaislääkärit  haastattelivat  vajaa  tu¬ 
hatta  leikkaukseen  tulevaa  potilasta  luontais- 
lääkkeiden  käytöstä.  17  prosenttia  heistä  oli 
käyttänyt  jotain  näistä  tuotteista.  Eniten  käy¬ 
tettyjä  olivat  Ginkgo  biloba  eli  neidonhiuspuu 
(32  %),  ginseng  (27  %)  ja  valkosipuli  (27  %). 
Teksasilaislääkärien  tutkimus  on  julkaistu  äs¬ 
kettäin  /.ancef-lehdessä  (Larkin  M.  Surgery 
patients  at  risk  for  herb-anaesthesia  interac- 
tions,  Lancet  1999:354:1362). 

American  Society  of  Anesthesiologists  on 
kehottanut  potilaita  lopettamaan  yrttivalmis¬ 
teiden  käytön  vähintään  kaksi  viikkoa  ennen 
suunniteltua  leikkausta.  Se  on  myös  listannut 
yleisimmät  käytetyt  yrttivalmisteet  ja  niiden 
mahdolliset  haittavaikutukset.  Näistä  tärkeim¬ 
mät  ovat: 

Efedra  (Ma  Huang) 

-  Käytetään  vähentämään  ruokahalua.  Voi  ai¬ 
heuttaa  yhteisvaikutuksena  masennus-  ja  ve¬ 
renpainelääkkeiden  kanssa  verenpaineen  ja 
sykkeen  nousua. 

Reunuspäivänkakkara 

-  Käytetään  migreeniin,  nivelkipuihin,  reu¬ 
maattisiin  sairauksiin,  allergioihin.  Voi  lisätä 
verenvuotoa,  varsinkin  potilaita,  joilla  on  anti- 
koagulanttilääkitys. 

Ginkfo  biloba  (neidonhiuspuu) 

-  Käytetään  parantamaan  verenkiertoa,  muis¬ 
tia  ja  vireyttä.  Sivuvaikutukset  kuten  päivän¬ 
kakkaralla. 

Valkosipuli 

-  Käytetään  alentamaan  kolesterolia,  triglyse- 
ridejä  ja  verenpainetta.  Sivuvaikutukset  kuten 
päivänkakkaralla. 

Inkivääri 

-  Käytetään  vähentämään  pahoinvointia,  ok¬ 
sentelua  ja  huimausta.  Sivuvaikutukset  kuten 
päivänkakkaralla. 

Ginseng 

-  Käytetään  parantamaan  suorituskykyä  ja 
keskittymistä.  Voi  vähentää  joidenkin  antiko- 
agulanttien  tehoa;  käyttöön  voi  liittyä  veren¬ 
paineen  ja  sykkeen  nousua  sekä  verenvuoto¬ 
ja. 

Kava  kava  (Piper  methystichum) 

-  Käytetään  ahdistuneisuuteen  ja  rentoutta¬ 
maan  lihaksia.  Voi  lisätä  joidenkin  kouristus- 
lääkkeiden  tehoa  tai  pidentää  joidenkin  nuku- 

tusaineiden  vaikutusta 

Mäkikuisma 

-  Käytetään  masennukseen,  ahdistukseen  ja 
unihäiriöihin.  Voi  pidentää  joidenkin  nukutus¬ 
aineiden  vaikutusaikaa. mo 

Lähde:  Impakti  6/99 

HEINOON  POISSA 

Skepsiksen  pitkäaikainen  jäsen,  Kirkon  tutki¬ 
muskeskuksen  johtaja,  teologian  tohtori  Harri 
Heino  menehtyi  sydämensiirtoleikkaukseen  2. 
joulukuuta  Helsingin  yliopistollisessa  sairaa¬ 
lassa.  Kuollessaan  Heino  oli  55-vuotias. 

Harri  Heino  oli  perehtynyt  syvästi  erilaisiin 


uskonnollisiin  liikkeisiin  ja  kansalaisten  käsi¬ 
tyksiin  erilaisista  parailmiöistä,  joista  hänen 
johtamansa  Kirkon  tutkimuskeskus  julkaisi 
säännöllisin  välein  mielipidetutkimuksia.  Näi¬ 
den  gallup-kyselyjen  tuloksia  on  referoitu 
myös  Skeptikko-iehdessä. 

Heino  kirjoitti  lisäksi  suomalaisten  usko¬ 
muksia  käsittelevän  yleisteoksen  Mihin  Suomi 
uskoo  (1984).  Teoksen  uudistettu  painos  il¬ 
mestyi  pari  vuotta  sitten  otsikolla  Mihin  Suo¬ 
mi  tänään  uskoo  (1997).  Heino  liittyi  Skepsik¬ 
sen  jäseneksi  melko  pian  yhdistyksen  perus¬ 
tamisen  jälkeen  ja  pysyi  jäsenenä  aina  kuole¬ 
maansa  asti.  Hänen  jäsennumeronsa  oli 
74. mo 


TAIAT  UUSIKSI  ENSI 
VUOSITUHANNELLE 


Monet  arkielämässämme  noudatettavat  taiat  pe¬ 
rustuvat  ikivanhoihin  perinteisiin.  Ei  ole  mitään  ta¬ 
keita,  että  ne  toimivat  vielä  seuraavan  vuosituhan¬ 
nen  aikana.  Mutta  miksei  taikojakin  voisi  uusia. 

Poliittisena  aktivistina  ja  paatuneena  vapaa-ajat¬ 
telijana  tunnettu  ranskalainen  surrealistirunoiiija 
Benjamin  Peret  kirjoitti  vuonna  1947  järjestetyn 
surrealistien  kansainvälisen  näyttelyn  näyttelyluet¬ 
teloon  tekstin  Le  sei  rpandu  -  "Kaatunut  suola”, 
jossa  hän  tarjoili  näyttelyvieraille  uusia  keksimiään 
taikakeinoja  elämän  vastoinkäymisten  välttämisek¬ 
si.  Näyttelyn  teemana  olivat  myytit  ja  taikausko. 

Peret  itse  suhtautui  myönteisesti  taikauskoihin 
liittyvään  runollisuuteen  mutta  kielteisesti  uskon¬ 
toihin,  jotka  hänen  mukaansa  kodifioivat  taikaus¬ 
kon  dogmeiksi.  Hän  kritisoi  valistusfilosofeja  siitä, 
että  nämä  pitivät  kristinuskoa  taikauskona  -  kris¬ 
tinusko  hänen  mukaansa  itse  asiassa  suhtautui 
kielteisesti  kaikkeen  runolliseen,  taikausko  mu¬ 
kaan  lukien. 

Peret  halusikin  vapauttaa  taikauskoon  sisältyvän 
runollisen  mielikuvituksen  kangistuneista  koodeis¬ 
ta  keksimällä  aivan  uusia  taikoja.  Samalla  hän  tuli 
paljastaneeksi  surrealisteille  tyypillisen  asenteen 
kaikkia  maagisia  ja  okkultistisia  oppeja  kohtaan: 
heitä  kiehtoi  niiden  runollinen  irrationaalisuus  - 
juuri  siksi  että  he  eivät  uskoneet  niihin  tosissaan, 
jos  he  olisivat  ottaneet  ne  tosissaan,  runollisuus 
olisi  kadonnut  samaan  tapaan  kuin  runokuvat 
muuttuvat  runoudesta  harhoiksi,  jos  ne  ottaa  kirjai¬ 


mellisesti  (muusan  hampaathan  eivät  oikeasti  ole 
helminauhaa  tai  lampaita  juottopaikalla...). 

Tässä  muutamia  esimerkkejä  Perefn  uusista  tai¬ 
oista.  Taikojen  toimivuudessa  tuskin  on  eroa  van¬ 
hoihin,  mutta  ainakin  nämä  tuovat  virkistävää  vaih¬ 
telua  vanhoihin  uskomuksiin. 

Kaappien  ovien  auki  jättäminen  tuottaa  onnea. 
Säilytä  vuoden  aikana  ensimmäinen  syömäsi  sar¬ 
diinin  ruoto,  niin  vältyt  taloudellisilta  huolilta. 
Ehtoollisleipien  naulaaminen  kylpyhuoneeseen 
tuottaa  onnea. 

Mikäli  tulet  vahingossa  nojanneeksi  lyhtypylvää¬ 
seen,  voit  välttyä  kiroukselta  heittämällä  kymmen- 
pennisen  apteekkiin. 

Käytettyjen  sähkölamppujen  säilyttäminen  ruoka¬ 
komerossa  tuottaa  onnea. 

Hammastikkujen  katkominen  käytön  jälkeen  tuot¬ 
taa  onnea. 

Jos  haluat  varmistaa,  että  puhelimella  tavoittelema¬ 
si  henkilö  on  langan  päässä,  näppäile  numero  tois¬ 
tamalla  lausetta  "Kylläpä  on  kuuma”. 

Kävellessäsi  poliisiaseman  ohi  aivasta  äänekkäästi, 
näin  vältyt  välittömästi  uhkaavalta  epäonnelta. 
Krusifiksin  heittäminen  takkaan  sytytettäessä  en¬ 
simmäinen  tuli  syksyllä  tuottaa  onnea. 

Timo  Kaitaro 

Lähde:  Peret,  Benjamin  ”Le  sei  rpandu".  Teoksessa  Ouvres 
compltes  VII,  Jos  Corti,  Paris  1995,  ss.  68-70. 

PARAPSYKOLOGI  SEIKKAILEE 


Susan  Blackmore 

In  search  of  the  light.  The  adventures  of  a  parap- 

sychologist 

Prometheus  Books,  Amherst,  New  York,  1996. 

Skeptikkona  kuulen  usein  valitusta  siitä,  että  pa¬ 
ranormaaleja  ilmiöitä  ei  ole  tutkittu  eivätkä  ahdas¬ 
mieliset  ja  kuulemma  pelokkaatkin  tieteentekijät 
edes  halua  tutkia  niitä,  jos  joku  sitten  puolivahin¬ 
gossa  sattuukin  tällaisia  tutkimuksia  tekemään, 
hänkään  ei  yleensä  halua  saada  positiivisia  tulok¬ 
sia  ja  parailmiö  haihtuu  ujon  luonteensa  mukaises¬ 
ti  aavemaisesti  ilmaan. 

Vaikka  joka  kerta  jankutan,  että  tutkittu  on  ja 
paljon  onkin  suunnilleen  150  vuoden  ajan,  niin 
useimmiten  sanoma  ei  leviä  uskovien  keskuuteen  - 
ja  seuraavana  päivänä  kuulen  saman  väitteen  uu¬ 
destaan.  Viime  aikoina  olen  alkanut  tällaiseen  ti¬ 
lanteeseen  törmätessäni  suosittelemaan  kyselijöil¬ 
le  Susan  Blackmoren  kirjaa  In  search  of  the  light, 
The  adventures  of  parapsychologist,  joka  on  mai¬ 
nio  kirja  parapsykologina  uransa  tehneen  Susan 
Blackmoren  elämästä.  Kirja  osoittaa,  että  parapsy¬ 
kologiselle  tutkimukselle  on  mahdollista  löytää  ra¬ 
hoitusta,  jos  yrittää  riittävän  sitkeästi  ja  että  maail¬ 
malla  parapsykologisia  ilmiöitä  on  yliopistotasoi¬ 
sen  tutkimuksen  voimin  toden  teolla  yritetty  löytää 
vähintään  sadan  vuoden  ajan.  Blackmoren  kirja  on 
omaelämäkerrallinen  kuvaus  paranormaaleihin  il¬ 
miöihin  innostuneen  psykologin  elämänkulusta  ja 
tutkimuksista.  Tarina  alkaa  ruumistapoistumisko- 
kemuksen  ja  intian-matkan  innoittaman  psykologi¬ 
an  opiskelijan  haparoivista  Tarot-kortti  -kokeista  ja 
polveilevien  vaiheiden  kautta  päättyy  kokeneen 
tutkijan  viileään  skeptisismiin:  vuosien  vaivannäös¬ 
tä  ja  lukuisista  kokeista  huolimatta  hän  ei  koskaan 
tavoittanut  toistettavissa  olevaa  parapsykologista 
ilmiötä. 

Kirja  on  kirjoitettu  lempeään  ja  välillä  surumieli¬ 
sen  humoristiseen  sävyyn.  Blackmore  muistelee 
avoimesti  alkuaikojen  naiivia  suhtautumista  ilmiöi¬ 
den  taustoihin  sekä  parapsykologin  uran  monia 
kompastuskiviä.  Kirjassa  on  myös  paljon  omaelä¬ 
mäkerrallista  ainesta  ja  tämä  vahvan  henkilökoh¬ 
tainen  sävy  tekee  kirjasta  entistä  mielenkiintoisem¬ 
man.  Teos  ei  siis  ole  systemaattinen  katsaus  para¬ 


psykologiseen  tutkimukseen,  vaan  väliin  mahtuu 
pitkiäkin  kuvauksia  rakastumisista,  talon  rakenta¬ 
misesta,  lomamatkoista  ja  niin  edelleen.  Joku  voi 
ehkä  kokea  nämä  osuudet  turhiksi,  mutta  mielestä¬ 
ni  ne  pohjustavat  osuvasti  Blackmoren  valintoja 
tutkimustyössään  ja  tieteellisen  uran  luomisessa. 

Mielenkiintoisin  piirre  kirjoittajan  urassa  on  tie¬ 
tenkin  se,  että  hän  oli  pitkään  paranormaaleihin  il¬ 
miöihin  syvästi  uskova  henkilö,  eli  oletetun  skep- 
tikkoefektin  ei  olisi  pitänyt  hävittää  ujoja  parailmi- 
öitä.  Hänen  kokeensa  eivät  siis  edes  kyseenalaista¬ 
neet  paranormaalien  ilmiöiden  olemassaoloa,  vaan 
hän  pyrki  selvittämään  erilaisten  ilmiöiden,  kuten 
vaikkapa  yliaistillisen  havaitsemisen,  ominaisuuk¬ 
sia.  Koska  ilmiöitä  ei  koskaan  löytynyt  ja  Blackmore 
löysi  runsaasti  heikkouksia  muidenkin  koeasetel¬ 
mista,  joutui  hän  lopulta  muiden  parapsykologien 
silmätikuksi.  Kun  kriittinen  keskustelu  yltyi,  alkoi¬ 
vat  monet  parapsykologit  väittää,  että  hän  oli  alus¬ 
ta  lähtien  vain  näytellyt  tai  kuvitellut  olevansa  pa- 
rauskova.  Todellisuudessa  hän  oli  kuitenkin  ollut 
kaappiskeptikko,  joka  ei  vain  ollut  paljastanut  to¬ 
dellista  luonnettaan.  Tämä  oli  heidän  mielestään 
paras  selitys  sille,  että  Blackmore  aina  sai  ilmiöt 
katoamaan.  Kukaan  ei  tietenkään  edes  harkinnut 
vaihtoehtoista  selitystä,  eli  että  ilmiöitä  ei  olisi  ole¬ 
massa. 

Nykyisen  tutkimuksen  kannalta  kirjan  eräät  mie¬ 
lenkiintoisimmat  osat  kertovat  siitä,  kuinka  hän  ha¬ 
vaitsi  kokeentekijöiden  suorittamaa  huijausta  Carl 
Sargentin  klassisissa  ganzfeld-kokeissa.  Nämä  ko¬ 
keet  muodostavat  suuren  osan  siitä  aineistosta  (9 
koetta  28:sta),  jota  Chuck  Honorton  myöhemmin 
käytti  vuonna  1985  julkaistussa  meta-analyysis- 
saan,  joka  näytti  tukevan  ganzfeld-menetelmillä 
esille  saatavaa  yliaistillista  havaitsemista.  Ganz- 
feld-kokeiden  tuloksiinkin  tulee  siis  suhtautua  kriit¬ 
tisesti  kunnes  ne  kyetään  toistamaan  muiden  labo¬ 
ratorioiden  toimesta. 

Voin  suositella  kirjaa  virkistävänä  lukukokemuk¬ 
sena  ja  antoisana  sukelluksena  paranormaaleihin 
ilmiöihin  uskovan  henkilön  sielunelämään.  Vaikka 
Blackmore  lopulta  päätyy  skeptikoksi  ja  ei-toivo- 
tuksi  henkilöksi  parapsykologien  piirissä,  hän  ei 
suinkaan  menetä  toivoaan  paranormaalien  ilmiöi¬ 
den  suhteen,  sillä  kirjansa  hän  lopettaa  toiveikkaa¬ 
seen  lausahdukseen:  ”As  for  the  paranormal,  1  still 
don’t  know”. 

Jukka  Häkkinen 


(Susan  Blackmoren  haastattelu  julkaistiin  Skepti¬ 
kossa  3/99) 


KANSANHUMANISMIN 

AAKKOSIA 


Aaro  Vaismaa  (toim.) 
Kansanhumanismin  ABC 
Suomalaisen  humanistiliikkeen  sanomaa  ja 
historiaa  kolmelta  vuosikymmeneltä 
Suomen  Humanistiliitto  ry.  1998 

Seinäjokelaisen  Aaro  Vaismaan  mielestä  Suomessa 
tiedetään  hyvin  vähän  humanistisesta  liikkeestä. 
Jos  tietoa  onkin  saatavilla,  se  on  pirstaleista  ja  vai¬ 
keasti  tavoitettavissa.  Niinpä  hän  päätti  koota  yk¬ 
siin  kansiin  humanistista  ajattelua  sivuavia  artikke¬ 
leita,  puheita  ja  alustuksia  kolmen  vuosikymmenen 
ajalta. 


Vaikka  kirjoitukset  keksittyvätkin  etupäässä  Suo¬ 
men  humanistiliittoa  ja  sen  historiaa  koskettaviin 
aiheisiin,  löytyy  kirjasta  myös  yleisiä  pohdintoja, 
kuten  esimerkiksi  Pekka  Elon  ja  Juha  Savolaisen  ar¬ 
tikkeli  filosofian  ja  elämänkatsomustiedon  rajan¬ 
käynnistä  tai  Skepsiksen  tieteellisen  neuvottelu¬ 
kunnan  jäsenen,  professori  Anto  Leikolan  pohdis¬ 
kelua  omasta  humanismistaan. 

Vaismaa  myös  esittelee  kirjassaan  järjestöjä,  jot¬ 
ka  hänen  mielestään  osaltaan  edistävät  kriittistä 
humaania  maailmankuvaa.  Näiden  joukkoon  hän 
laskee  myös  Skepsis  ry:n. 

Kirjaa  voi  tilata  Suomen  Humanistiliitolta  tai  teki¬ 
jältä  itseltään  (osoite:  Aaro  Vaismaa,  Hiilloskaari  9, 
60220  Seinäjoki)  80  markan  hintaan. 

Marketta  Ollikainen 


TAIKAUSKOISIA  TAPOJA 


Ari  Turunen 

Pahan  merkit  eli  taikauskoisten  tapojen  tarina 
Atena  Kustannus  Oy,  Jyväskylä,  1997 

Ari  Turusen  kirja  alkaa  yhden  sivun  mittaisella  lis¬ 
talla  kysymyksiä,  joihin  hän  aikoo  kirjassaan  vasta¬ 
ta:  "Miksi  noita  pyörittää  värttinää,  mustan  kissan 
mentyä  tien  yli  on  sylkäistävä,  peilin  rikkominen 
tuottaa  epäonnea,  panemme  käden  suun  eteen 
haukotellessamme,  tikapuitten  alta  ei  saa  kulkea” 
Kaiken  kaikkiaan  sivulla  luetellaan  67  erilaista  us¬ 
komusta,  joista  melkein  jokainen  kiinnostaa  skep¬ 
tikkoa.  Alku  vaikuttaa  siis  vähintäänkin  lupaavalta. 

Teos  ei  petä  odotuksia,  vaan  sisältää  todella  mit¬ 
tavan  katsauksen  erilaisiin  arkisiin  uskomuksiin  ja 
tapoihin.  Kirjassa  kerrotaan  muunmuassa  puun  ko¬ 
puttamisen  maagisesta  taustasta,  meikkien  ja  ko¬ 


rujen  käytön  alkuperäisestä  maagisesta  merkityk¬ 
sestä,  paikkoihin,  ruokaan,  uniin,  eläimiin  ja  loit- 
suihin  liittyvien  tapojen  taustoista.  Missään  vai¬ 
heessa  kirjoittaja  ei  ota  vahvasti  kantaa  outojen  il¬ 
miöiden  olemassaoloon,  vaikkakin  välillä  moder¬ 
neihin  taikauskon  muotoihin  suhtaudutaan  leppoi¬ 
san  ironisesti. 

Hiukan  kirjassa  häiritsee  teorian  keveys:  siellä 
täällä  siteerataan  kulttuurintutkijoita  tai  psykoana¬ 
lyytikolta,  mutta  näissä  pohdinnoissa  ei  mennä 
pintaa  syvemmälle.  Valitut  tieteentekijät  myös 
kummastuttavat:  jotenkin  tuntuu  siltä,  että  esimer¬ 
kiksi  Jung  ei  ehkä  ole  modernein  mahdollinen  tutki¬ 
ja  tällaisessa  tutkimuksessa.  Toisaalta  teoreettinen 
syvällisyys  ei  ehkä  olekaan  kirjan  päätarkoitus, 
vaan  se  pyrkii  olemaan  hauska  katsaus  taikaus¬ 
koisten  uskomusten  laajaan  kirjoon.  Tässä  kirja  on¬ 
nistuukin  hyvin  ja  siksipä  pidän  sitä  suositeltavana 
lukemisena  skeptikolle. 


Jukka  Häkkinen 

AJAN  MITTARIT, 
ALLAKANTEKIJÄN 
PÄÄNSÄRKYNÄ 


Heikki  Oja 
Aikakirja 
Otava  1999 

Skeptikot  ovat  jo  kolmantena  peräkkäisenä  vuote¬ 
na  mukana  Tieto  Finlandia-kisan  finaalissa.  Tällä 
kertaa  loppusuoralle  selviytyi  Skepsiksen  tieteelli¬ 
seen  neuvottelukunnan  jäsen  Heikki  Oja,  jonka 
teos  Aikakirja  on  yksi  palkinnon  tämänvuotisista 
ehdokkaista.  Tuotteliaana  tietokirjailijana  Oja  kyllä 
tunnustuksen  ansaitsisi. 

Olemme  niin  tottuneet  aikaan  liittyviin  käsittei¬ 
siin,  että  vain  harvoin  huomaamme,  millainen  seka¬ 
sotku  niihin  oikein  liittyy.  Vuosi,  kuukausi  ja  vuoro¬ 
kausi  ovat  luonnollisia  ajanjaksoja.  Valitettavasti 
niiden  suhteet  eivät  ole  kokonaislukuja  eivätkä 
edes  yksinkertaisia  murtolukuja.  Siksi  kunnollisen 
kalenterin  laatiminen  onkin  hankala  tehtävä. 

Päivien,  viikkojen,  kuukausien  ja  vuodenaikojen 
mukaisten  vuosien  lisäksi  kalenteriimme  on  kerty¬ 
nyt  monenmoisia  juhla-  ja  pyhäpäiviä,  jotka  mää¬ 
räytyvät  vähän  mikä  mitenkin.  Varsinkin  pääsiäisen 
päivämäärän  laskeminen  on  onnistuttu  tekemään 
todella  mutkikkaaksi. 

Päivää  lyhemmät  ajan  yksiköt  eivät  liity  mihin¬ 
kään  luonnonilmiöön,  vaan  ovat  ihmisen  keksintöä. 
Vuorokauden  jako  24  tuntiin  on  perua  muinaisesta 
Egyptistä.  Babylonialaisia  puolestaan  saamme 
syyttää  tunnin  jakamisesta  minuutteihin  ja  sekun- 
teihin,  he  kun  pitivät  parhaana  60-kantaista  luku- 
järjestelmää.  Nämä  yksiköt  ovat  kuitenkin  niin  ylei¬ 
sessä  käytössä,  ettei  niistä  päästäne  eroon  ennen 
kuin  ihmiskunta  on  tavalla  tai  toisella  tuhonnut  it¬ 
sensä.  .  . 

Aikoinaan  kellonaika  katsottiin  Auringosta:  kello 
oli  kaksitoista,  kun  Aurinko  oli  suoraan  etelässä  ja 
korkeimmillaan  taivaalla.  Sitten  tulivat  aikavyöhyk¬ 
keet  ja  lopulta  kesäaika,  niin  että  nyt  Aurinko  saat¬ 
taakin  näkyä  etelässä  vasta  puoli  kahdelta  iltapäi¬ 
vällä. 

Helsingin  yliopiston  almanakkatoimiston  johtaja, 
Heikki  Oja  selvittelee  Aikakirjassaan  selkeällä  ta¬ 
valla  kaikkia  kalenterien  ja  ajan  mittaamisen  ongel¬ 
mia,  niihin  liittyviä  taivaan  ilmiöitä  sekä  ajanlaskun 
historiaa.  Kirjassa  kerrotaan  myös  suomalaisen  al¬ 
manakan  kehityksestä  ja  sen  erityispiirteistä,  kuten 
nimipäivistä.  Liitteenä  on  vielä  kalenteri  vuosille 
1700-2005,  josta  voi  vaikkapa  tarkistaa  oman  syn¬ 
tymäpäivänsä  viikonpäivän. 

Kun  olin  viime  vuonna  mukana  Tieto-Finlandia- 
raadissa,  minua  ärsytti  monien  tarjottujen  kirjojen 
raskas  kieli,  joka  ei  innostanut  lukemaan  niitä.  Si¬ 
nänsä  kiinnostavakin  asia  saattoi  hukkua  kiemu¬ 
raisten  ja  epäselvien  lauseiden,  lauseenvastikkei¬ 
den  ja  sivistyssanojen  sekamelskaan.  Sujuvasti  kir¬ 
joitetut  teokset  erottuivat  heti  edukseen.  Oja  on 
kokenut  kirjoittaja,  ja  se  näkyy  hänen  tekstissään. 
Runsaasta  asiasisällöstä  huolimatta  se  ei  näännytä 
lukijaa,  vaan  vie  häntä  kuin  huomaamatta  eteen¬ 
päin. 

Aikakirja  käsittelee  ajan  "teknistä”  puolta.  Ajan- 
käsitysten  psykologiaan  ja  kulttuurihistoriaan  siinä 
ei  puututa.  Aikakirjan  antia  täydentää  sopivasti  ke¬ 
väällä  ilmestynyt  Whitrow’n  Ajan  historia  (Art  Hou¬ 
se  1999),  jonka  pääpaino  on  juuri  ajan  filosofisem¬ 
massa  puolessa.  Sen  on  suomentanut  Anto  Leiko¬ 
la,  toinen  Skepsiksen  tieteellisen  neuvottelukun¬ 
nan  jäsen.  Oja  ja  Leikola  olivat  myös  asiantuntijoi¬ 
na  TVi:n  syksyllä  esitetyssä  sarjassa  Ajan  taju,  jo¬ 
ten  aika  on  skeptikoilla  aika  hyvin  käsissä. 

Hannu  Karttunen 

(Hannu  Karttunen,  tähtitieteilijä  ja  Skepsiksen  enti¬ 
nen  päätoimittaja,  palkittiin  Tieto  Finlandialla  pari 
vuotta  sitten  teoksestaan  Vanhin  tiede.  Viime  vuo¬ 
den  palkinnon  sai  Skepsiksen  tieteellisen  neuvotte¬ 
lukunnan  puheenjohtaja,  dosentti  Kari  Enqvist  te¬ 
oksestaan  Olemisen  porteilla.) 


SKEPSIKSEN  KEVÄT 


Helsinki 

Skepsis  järjestää  kevään  2000  kuluessa  poikkeuk¬ 
sellisesti  vain  kolme  yleisötilaisuutta  Helsingissä: 
keskiviikkoisin  9.2,  8.3.  ja  12.4.  Tilaisuudet  pide¬ 
tään  Helsingin  yliopistolla  Porthania  IV:ssä  kello 
18.00-20.00. 


Oulu 

Lauantai  15.1.2000  klo  13.00-15.00 
Ovatko  voimalinjat  ja  kännykät  vaarallisia?  Dosent¬ 
ti  Risto  llmoniemi  alustaa  aiheesta  Oulun  pääkir¬ 
jaston  Pakkalan  salissa.  Tilaisuuteen  on  vapaa  pää¬ 
sy. 


jyväskylä 

Myös  jyväskylässä  järjestetään  kevään  2000  aika¬ 
na  kolme  keskiviikkotilaisuutta:  16.2,  29.3.  ja  26.4. 
kello  18.00  lähtien  Sepänkeskuksen  Protoni-salis¬ 
sa.  Aiheina  on  luvassa  ainakin  homeopatiaa. 


KOKOUSKUTSU 

Skepsiksen  sääntömääräinen  kevätkokous 
pidetään  keskiviikkona  9.  helmikuuta  2000 
klo  19.20  (Skepsiksen  luentotilaisuuden  jäl¬ 
keen)  Helsingin  yliopistolla,  Porthania  IV,  Yli¬ 
opistonkatu  3. 

Kokouksen  esityslista: 

1.  Kokouksen  avaus 

2.  Valitaan  kokouksen  puheenjohtaja,  sih¬ 
teeri,  kaksi  pöytäkirjantarkastajaa  ja  kaksi 
ääntenlaskijaa 

3.  Todetaan  kokouksen  laillisuus  ja  päätös¬ 
valtaisuus 

4.  Hyväksytään  kokouksen  työjärjestys 

5.  Esitetään  vuoden  1998  tilinpäätös,  vuosi¬ 
kertomus  ja  tilintarkastajien  lausunto 

6.  Päätetään  tilinpäätöksen  vahvistamisesta 
ja  vastuuvapauden  myöntämisestä  halli¬ 
tukselle  ja  muille  vastuuvelvollisille 

7.  Tiedotus  ja  muut  esille  tulevat  asiat 

8.  Kokouksen  päättäminen 

Skepsis  ry:n  hallitus 


Lisätietoja: 

Helsingin  tapahtumista 
puheenjohtaja  Jukka  Häkkinen 
puhelin  (09)  587  0167,  040  561  6966 
e-mail  jukka.hakkinen@helsinki.fi 

jyväskylän  tapahtumista 
aluevastaava  Vesa  Kolhinen 
puhelin  050  382  0251 
e-mail  vjko@cc.jyu.fi 

Oulun  tapahtumista 
aluevastaava  Sami  Tetri 
puhelin  040  586  3099 
e-mail  stetri@paju.oulu.fi 

/ - \ 

Skepsiksen  Haaste 

10000  mk  puhtaana  käteen  sille,  joka 
tuottaa  valvotussa  olosuhteissa  paranor¬ 
maalin  ilmiön. 

Haastesumma  voidaan  maksaa  myös 
humanoidistipendinä  -  10  000  markkaa 
puhtaana  ulottimeen  sille  humanoidille, 
joka  itse  noutaa  stipendin  ja  antaa  samal¬ 
la  DNA  (tai  vastaavan)  -näytteen.  Poikke¬ 
ustapauksessa  summa  voidaan  myös  mak¬ 
saa  (mikäli  esimerkiksi  sotu-tunnuksen  tai 
pankkikortin  saanti  on  osoittautunut  hu¬ 
manoidille  vaikeaksi)  mukana  seuraavalle 
ihmiskontaktiseuralaiselle. 

Haastesumma  triplana 

Onnistunut  parailmiön  tuottaja  voi  saada 
haastesumman  kolminkertaisena,  sillä 
tähtitieteilijä  Hannu  Karttunen  ja  taikuri 
Iiro  Seppänen  ovat  lupautuneet  maksa¬ 
maan  kumpikin  10  000  markkaa. 

V _ > 

Conceptualization  of  time  at  the  end 
of  the  millennium 

By  Upo  V.  Salmi 

An  early  architect  of  western  time  eoneept  was 
St.  Augustina,  who  onee  in  his  youth  was  a 
skeptic  and  later  was  influenced  by  neoplatoni- 
sts.  Later  Newton  had  a  great  impact  in  the 
conceptualization  of  time  although  these  ideas 
had  to  be  significantly  revised  after  Einstein 
introduced  his  theory  of  relativity. 

Currently  humankind  is  receiving  an  unpre- 
cedented  flood  of  information  and  entertain- 
ment,  which  have  had  a  great  impact  on  us. 
The  attention  span  of  an  average  viewer  has 
decreased  to  a  minimum  and  the  constant  flow 
of  stimulating  experiences  has  created  a  parado- 
xical  feeling  of  dissatisfaction.  When  it  is  pos- 
sible  to  experience  almost  anything,  nothing 
seems  to  be  enough.  For  example  the  change  of 
digits  is  considered  so  dramatic  that  the  millen¬ 
nium  is  celebrated  a  year  before  the  actual  mil¬ 
lennium  is  changing  at  the  end  of  year  2000.  At 
the  same  time  the  prophets  of  doom  preach 
their  apocalyptic  vision  with  an  increasing  ent- 
husiasm. 

Garlie  is  not  medieally  useful 
by  Sari  Ekholm 

In  traditional  folk  medicine  garlie  has  had 
many  uses.  It  has  been  used  to  treat  for  example 
coughing,  parasites  and  boils.  In  modern  times 
garlie  has  been  believed  to  prevent  trombones, 
decrease  blood  pressure  and  cholesterol  levels 
and  have  both  antioxidative  and  antibiotic  pro- 
perties.  It  has  also  been  believed  to  prevent  nu- 
merous  diseases  and  even  curing  some  types  of 
cancer.  I-Iowever,  new  Studies  demonstrate  that 
these  claims  are  without  Scientific  hasis.  Garlie 
is  not  effeetive  medicine  against  cancer,  high 
blood  pressure  or  other  cardiovascular  diseases. 
Earlier  positive  results  have  been  due  to  metho- 
dological  weaknesses  or  small  samples. 


Sextus  Empirieus  —  a  skeptie  in 
antiquity 

by  Raimo  Eehti 

Sextus  Empirieus  was  the  only  skeptic  in  anti¬ 
quity  whose  writings  have  remained  to  the  later 
generations.  FIowever  the  impact  of  his  writings 
was  relatively  minor  until  the  16th  century 
when  the  Latin  translations  were  published. 
The  skeptical  attitude  found  in  Sextuss  writings 
began  to  attract  attention  and  facilitated  the 
spreading  of  skeptical  principles.  The  defense 
against  this  philosophy  and  the  seeking  of  solid 
hasis  for  human  knowledge  (Descartes,  Bacon, 
and  British  empiricists)  lead  to  a  philosophical 
discussion  that  has  not  yet  ended. 

Sextus’s  purpose  was  to  win  debates  rather 
than  constructively  doubt  arguments  and  inves- 
tigate  claims.  Sextus  criticized  the  human  at- 
tempts  to  defme  criteria  of  truth.  Flis  main  criti- 
cism  was  based  on  the  multiplicity  of  views  and 
the  endless  debates  that  characterize  the  at- 
tempts,  which  were  very  common  already  in  his 
time  at  the  second  century. 

Placebo  ejfeet  in  alternative  medieine 
by  Pekka  Reinikainen 

Proponents  of  alternative  medicine  usually 
claim  to  cure  almost  any  kind  of  disease.  FIowe- 
ver,  in  many  cases  the  healing  can  be  explained 
by  placebo  effeet,  which  can  affeet  the  patient 
in  many  ways.  Recent  research  has  uncovered 
the  complex  mechanisms  of  placebo  effeet.  For 
example,  the  positive  effeets  of  meditation  can 
be  explained  as  placebo  effeets.  Using  placebo 
effeet  creates  difficult  ethical  problems,  becau- 
se  it  is  not  right  to  charge  money  for  initiating 
bodys  own  protecting  mechanisms.  Although 
placebo  mechanism  can  in  some  cases  explain 
90  %  of  the  treatments  effeetivity,  it  has  to  be 
considered  medieally  secondary  way  of  treating 
patients. 

Käännös  Jukka  Häkkinen 

OS  haluat  liittyä  Skepsiksen  jäseneksi,  lähetä  oheinen  lomake  tai  sen 
kopio  täytettynä  Skepsiksen  jäsenasioista  vastaavalle  osoitteella: 

Anna-Liisa  Räihä 


Borgströminkuja  1  B  19 
00840  Helsinki 
email:  alraiha@csc.fi 


Yhdistyksen  jäsenmaksu  (sisältää  Skeptikko-lehden  tilauksen  jäsenhin- 
taan)  on  120  mk  tai  alle  20-vuotiaille  60  mk  (jos  olet  alle  20-vuotias, 
ilmoita  syntymäaikasi). 

Voit  myös  tilata  Skeptikko-lehden  liittymättä  jäseneksi.  Tilausmaksu 
on  140  mk/vuosi.  Tilaaminen  onnistuu  samalla  lomakkeella  vetämäl¬ 
lä  siitä  yli  sana  "jäsenhakemus”  ja  korvaamalla  se  sanalla  "tilaus”. 
Tiedoksi  riittää  tällöin  nimi  ja  osoite. 

Jäsenhakemus/tilauskaavake  löytyy  myös  Internetistä,  Skepsiksen  koti¬ 
sivuilta  http//www.skepsis.fi 


JiHNeilEMIS 


Nimi  _ 

Ammatti  ja  koulutus _ 

Lähiosoite _ 

Postitoimipaikka  _ 

Puhelin _ 

emailosoite  _ 

Kokemus  Skepsiksen  toimialaan  liittyvistä  asioista,  mahdollisesti  ai¬ 
hetta  sivuavat  julkaisut,  jäsenyys  muissa  tieteellisissä  yhdistyksissä,  eri¬ 
tyiset  mielenkiinnon  kohteet  (käytä  tarvittaessa  erillistä  paperia).  Ko¬ 
rostamme  kuitenkin,  että  kuka  tahansa  kiinnostunut  voi  hakea  jäse¬ 
nyyttä  yhdistyksen  hallitukselta  koulutustaustasta  ja  elämänkokemuk¬ 
sesta  riippumatta: 


Hyväksyn  Skepsis-yhdistyksen  säännöissä  määritellyn  tarkoituksen  ja 
toimintaperiaatteet  (ks.  seuraava  sivu)  ja  haluan  liittyä  yhdistyksen  jä¬ 
seneksi. 

Päiväys _ 

Allekirjoitus _ 

Skepsis  on  1987  perustettu  suomalaisten  skeptikkojen 
yhdistys.  Skepsiksen  toimintaperiaatteet  ovat  saman¬ 
tapaiset  kuin  yhdysvaltalaisen  CSlCOPin  (Commit- 
tee  for  the  Scientific  Investigation  of  Claims  of  the  Para- 
normal),  mutta  se  toimii  täysin  itsenäisesti  vaikkakin  yh¬ 
teistyössä  CSlCOPin  ja  muiden  vastaavien  järjestöjen 
kanssa.  Yhdistys  on  ECSOm  (European  Council  of  Scep- 
tical  Organizations)  jäsen. 

Yhdistyksen  säännöissä  mainitaan  Skepsiksen  tarkoitukses¬ 
ta  ja  periaatteista  seuraavaa: 

Yhdistyksen  tarkoitus  on: 

-  Edistää  paranormaaleja  ilmiöitä  koskevien  väit¬ 
teiden  objektiivista  ja  puolueetonta  tieteellistä  tut¬ 
kimusta,  ottamatta  näiden  väitteiden  paikkansapi¬ 
tävyyteen  kantaa  apriorisin,  tutkimusta  edeltävin 
perustein. 

-Ylläpitää  tällaisesta  tutkimuksesta  kiinnostunei¬ 
den  ihmisten  verkostoa  sekä  pitää  yhteyttä  vastaa¬ 
vanlaisiin  yhteisöihin  kotimaassa  ja  ulkomailla. 

-  Julkaista  paranormaaleja  ilmiöitä  koskevia  väit¬ 
teitä  tutkivia  artikkeleja  ja  kirjoja  sekä  laatia  täl¬ 
laisia  väitteitä  sisältävien  julkaisujen  bibliografioi¬ 
ta. 

-  Järjestää  alaan  liittyviä  kokouksia  ja  konferensse¬ 
ja  sekä  harjoittaa  valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  si¬ 
toutumaton. 

Yhdistyksen  hallitus  voi  hyväksyä  hakemuksesta  yhdistyk¬ 
sen  jäseneksi  yksityishenkilöitä  ja  oikeuskelpoisia  yhteisö¬ 
jä,  jotka  hyväksyvät  edellä  mainitut  yhdistyksen  periaat¬ 
teet. 

Yhdistys  on  Tieteellisten  seurain  valtuuskunnan  jäsenjär¬ 
jestö.  Se  julkaisee  neljä  kertaa  vuodessa  ilmestyvää  Skep- 
tikko-\ehteä. 


Skepsis  ry:n  yhteystiedot: 


Skepsis  ry:n  hallitus: 


Puhelinpalvelu:  0208  355  455 
Postiosoite:  PL  483,  00101  HELSINKI 
Internet-osoite:  http://www.skepsis.fi 
Pankkiyhteys:  Leonia  80001 1-465  302 


Alueyhteyshenkilöt: 

Jyväskylä: 

Vesa  Kolhinen,  puh.  050  382  0251 
e-mail:  vjko@jyu.fi 

Joensuu: 

Vesa  Tenhunen,  puh.  (013)  123  254 
e-mail:  vesat@online.tietokone.fi 
Oulu: 

Sami  Tetri,  puh.  040  586  3099 
e-mail:  stetri@paju.oulu.fi 
Tampere: 

Lassi  Kurkijärvi,  puh.  040  736  1120 
e-mail:  lassi@iki.fi 


Yhdistys  toivoo,  että  alueilla  asuvat  ilmoittaisivat 
yhdyshenkilöille  yhteystietonsa,  jotta  he  voisivat 
tiedottaa  omalla  alueellaan  tapahtuvasta  toi¬ 
minnassa.  Yhteyshenkilöille  voi  myös  ilmoittaa 
halukkuutensa  osallistua  yhdistyksen  toimin¬ 
taan  omalla  alueellaan. 

Jäsenasioista  ja  lehtitilauksista  pyydetään  neu¬ 
vottelemaan  yhdistyksen  jäsenasioista  vastaavan 
kanssa.  Hänelle  toimitetaan  myös  osoitteen¬ 
muutokset. 


Anna-Liisa  Räihä 
Yhdistyksen  jäsenvastaava 
Borgströminkuja  1  B  19 
00840  Helsinki 
puhelin  (09)  698  1976 
e-mail:  ahaiha@ese.fi 


Jukka  Häkkinen  (puheenjohtaja) 

Veikko  Joutsenlahti  (sihteeri) 

Sami  Tetri 

Otto  J.  Mäkelä 

Vesa  Kolhinen 

Anna-Liisa  Räihä 

Göran  Törnwall 


Skepsis-yhdistyksen  tieteellinen 
neuvottelukunta: 

dosentti  Kari  Enqvist  (puheenjohtaja) 

professori  Nils  Edelman 

professori  Pertti  Hemänus 

PsL  Virpi  Kalakoski 

dosentti  Raimo  Keskinen 

dosentti  S.Albert  Kivinen 

professori  Kirsti  Lagerspetz 

professori  Raimo  Lehti 

professori  Anto  Leikola 

dosentti  Marjaana  Lindeman- Viitasalo 

professori  Nils  Mustelin 

professori  Ilkka  Niiniluoto 

dosentti  Heikki  Oja 

professori  Jeja  Pekka  Roos 

VTM  Jan  Rydman 

professori  Heikki  Räisänen 

dosentti  Veijo  Saano 

professori  Lauri  Saxen 

professori  Anssi  Saura 

professori  Raija  Sollamo 

VTT  Lauri  Tarkkonen 

akatemiaprofessori  Raimo  Tuomela 

FL  Tytti  Varmavuo 

professori  Johan  von  Wright 

professori  Risto  Vuorinen 

Paholaisen  asianajajan  paluu 
-teos  jälleen  saatavilla 


Risto  Selin,  Marketta  Ollikainen  ja  Ilpo  V.  Salmi  (toim.) 

Paholaisen  asianajajan  paluu 
Opaskirja  skeptikoille 
Ursa  1997,  Sid.  208  s,  149  mk 

Skepsiksen  julkaisemasta  ja  Ursan  kustantamasta  Paholaisen  asian¬ 
ajajan  paluu  -teoksesta  on  otettu  uusi  painos,  joten  kirjaa  on  jälleen 
saatavilla  kaikista  hyvin  varustetuista  kirjakaupoista,  leosta  myydään 
myös  muun  muassa  Skepsiksen  yleisötilaisuuksissa,  joissa  Skepsiksen 
ja  Ursan  jäsenet  voivat  hankkia  kirjan  jäsenhintaan  120  markkaa. 

Vuonna  1989  julkaistu  ensimmäinen  Paholaisen  asianajaja  oh 
vuoden  tiedekirja.  Siinä  kuten  Paholaisen  asianajan  paluu  -teoksessa¬ 
kin  suomalaiset  tiedemiehet  käyvät  taikauskon  ja  humpuukioppien 
kimppuun  sanojaan  säästämättä. 

Kirjan  vironkielistä  laitosta  Teine  Maailm  on  saatavissa  Helsingissä 
toimivasta  Viro-Instituutista  puhelin  09  -  669  805  hintaan  100  mk. 


SAPef?e 


SAPGRG  AUD€! 


USKALLA  AJATELLA! 


Paitatilaukset  voi  toimittaa  Anna-hiisa  Räihälle 
osoite  Borgströminkuja  1  B  19,  00840  Helsinki 
puhelin  (09)  698  1976 
sähköposti  alraiha@csc.fi 


Hanki  Skepsiksen 
oma  t-paita! 

Skepsis  on  valmistuttanut  oman  t-paidan,  jota 
myydään  yhdistyksen  järjestämien  tilaisuuksien 
yhteydessä.  Paidan  hinta  on  60  markkaa,  ja  sitä 
on  saatavina  S,  M,  L  ja  XL  -kokoina. 

Paidan  voi  myös  tilata  postitse,  jolloin  hin¬ 
taan  lisätään  10  markkaa  postikuluja. 


